ഇന്ത്യയുടെ യഥാര്‍ഥ പാഡ്മാന് | Indian Padman Arunachalam Muruganandan | Padman Movie | Akshay Kumar and Padman Movie\nഇന്ത്യയുടെ യഥാര്‍ഥ പാഡ്മാന്\n'പഴയ ഫുട്ബാള് ഉപയോഗിച്ച് കൃത്രിമ ഗര്‍ഭപാത്രം സൃഷ്ടിച്ചു. ആടിന്റെ രക്തം അതില് നിറച്ച് അരയില് ഘടിപ്പിച്ചു. കുഴല് വഴി രക്തം പാഡിലേക്ക് എത്തിക്കുന്ന രീതിയിലാക്കി. സൈക്കിള് ചവിട്ടുമ്പോഴും നടക്കുമ്പോഴും ഫുട്‌ബോളില് അമര്‍ത്തി രക്തം വരുത്തി.'\n# കൃപ കെ ചിദംബരന്\nPublished: Mar 3, 2018, 09:39 AM IST\nആര്‍ത്തവം അശുദ്ധിയുടെ നാളുകളായി കണക്കാക്കിയിരുന്ന ഒരുകാലമുണ്ടായിരുന്നു. ഇന്ത്യയിലെ പല ഉള്‍ഗ്രാമങ്ങളിലും സ്ഥിതി വ്യത്യസ്തമല്ല. ചിലയിടങ്ങളില് സാനിറ്റി പാഡ് പോയിട്ട് അടിവസ്ത്രം വരെ ഉപയോഗിക്കാനാകാത്ത സ്ത്രീകളുണ്ട്. ഈ സാഹചര്യത്തിലാണ് 2020-ത്തില് ഇന്ത്യ 'സൂപ്പര് പവറാ'കുമെന്ന് നമ്മള് കരുതുന്നത്. അടുക്കളവാതിലിന് പിന്നില് പതുങ്ങി കഴിയുന്ന സ്ത്രീകളെ അവഗണിച്ചെങ്ങനെയാണ് ഒരു രാജ്യം സൂപ്പര് പവര് ആകുന്നത്? ആര്‍ത്തവമെന്ന് കേട്ടാലറയ്ക്കുന്ന പുരുഷകേസരികളുടെ മാത്രം പ്രയത്‌നം കൊണ്ടോ?\nഗ്രാമത്തിലെ സ്ത്രീകളുടെ ആര്‍ത്തവശുചിത്വം ഉറപ്പാക്കാന് വില കുറഞ്ഞ സാനിറ്ററി പാഡ് നിര്‍മിക്കാന് ഒരുപക്ഷേ ജീവിതത്തിന്റെ നല്ലൊരു ഭാഗം സമര്‍പ്പിച്ച അരുണാചലം മുരുകാനന്ദത്തോടൊപ്പം ചില നിമിഷങ്ങള്. തന്റെ ജീവിതകഥ വെള്ളിത്തിരയിലെത്തുമ്പോള് മാതൃഭൂമിയോട് പിന്നിട്ടവഴികള് പങ്കുവെച്ച് അരുണാചലം മുരുകാനന്ദം.\nതുടക്കത്തില്, സാനിറ്ററി നാപ്കിനുകളെക്കുറിച്ചുള്ള നിങ്ങളുടെ അന്വേഷണം കുടുംബത്തില് നിന്നും സമൂഹത്തില് നിന്നും നെഗറ്റീവ് പ്രതികരണമാണ് ലഭിച്ചത്. ഇതിനെ താങ്കള് എങ്ങനെയാണ് അതിജീവിച്ചത്?\nഇന്നും പല സ്ഥലങ്ങളിലും ആര്‍ത്തവം എന്ന വിഷയം ഒരു ടാബൂവാണ്. 2017-ല് ആളുകള് ഇങ്ങനെ ചിന്തിക്കുന്നവെങ്കില് പിന്നെ 20 വര്‍ഷം മുന്‍പത്തെ ആളുകളുടെ കാര്യം പറയണോ. സ്ത്രീകള് പോലും പരസ്പരം ഇക്കാര്യങ്ങള് സംസാരിക്കാന് താത്പര്യപ്പെടുന്നില്ല. ഞാന് എന്‍ജിനീയറിങ് മേഖലയുമായി ബന്ധപ്പെട്ട തൊഴിലാണ് ചെയ്തിരുന്നത്. 9,999 തവണ പരാജയപ്പെട്ടാലും 10,000-ാമത് തവണ ഞാന് വീണ്ടും ശ്രമിക്കും. എന്റെ കണ്ടുപിടിത്തം വിജയിക്കാതിരുന്നത് ഭാഗ്യക്കുറവായോ മറ്റോ ഞാന് കാണുന്നില്ല. പകരം, 'ശാസ്ത്രത്തിന്റെയും സാങ്കേതികവിദ്യയുടെയും കൂടെയായിരിക്കുക, നിങ്ങള് ഒരിക്കലും നിരാകരിക്കപ്പെടുകയില്ലെന്ന് ' മനസിലുറപ്പിക്കും. ഇന്ന് ഞാന് പരാജയപ്പെടുകയാണെങ്കില് പോലും, ബ്ലേഡിന്റെയോ മാറ്റിയാലോ മറ്റോ യന്ത്രം പൂര്‍ണമായും പ്രവര്‍ത്തിക്കുമെന്ന് എനിക്ക് വിശ്വാസമുണ്ട്. ഈ വിധമാണ് ഞാന് മുന്നോട്ട് പോയികൊണ്ടിരുന്നത്. ആരൊക്കെയാണ് എന്റെ കൂടെ നിന്നത് എന്നൊന്നും ഞാന് ചിന്തിച്ചിട്ടില്ല.\nകൃത്രിമ ഗര്‍ഭപാത്രമുണ്ടാക്കിയ അനുഭവം പങ്കുവെക്കാമോ?\nഞാന് നിര്‍മ്മിച്ച സാനിറ്ററി പാഡിനെപ്പറ്റി അഭിപ്രായം പറയാനായി ആരും തയ്യാറായില്ല. അഥവാ തയ്യാറായവര് ശരിയായ പ്രതികരണം തന്നില്ല. അവരുടെ ഫീഡ്ബാക്ക് ലഭിക്കാന് ഏറെ നാള് കാത്തിരിക്കാനും കഴിയില്ല. അവസാനം സ്വയം പരീക്ഷിക്കാന് തീരുമാനിക്കുകയായിരുന്നു. പഴയ ഫുട്ബാള് ഉപയോഗിച്ച് കൃത്രിമ ഗര്‍ഭപാത്രം സൃഷ്ടിച്ചു. ആടിന്റെ രക്തം അതില് നിറച്ച് അരയില് ഘടിപ്പിച്ചു. കുഴല് വഴി രക്തം പാഡിലേക്ക് എത്തിക്കുന്ന രീതിയിലാക്കി. സൈക്കിള് ചവിട്ടുമ്പോഴും നടക്കുമ്പോഴും ഫുട്‌ബോളില് അമര്‍ത്തി രക്തം വരുത്തി. ഞാനുണ്ടാക്കിയ സാനിറ്ററി പാഡുകളുടെ ആഗിരണമറിയാനായിരുന്നു. എല്ലാവരും ഞാന് ഭ്രാന്തനാണെന്ന് കരുതി. കൂടാതെ കറ പറ്റിയ വസ്ത്രം ഞാന് പൊതു കിണറിന് സമീപം വെച്ച് കഴുകുകയായിരുന്നത് കണ്ട് മുഴുവന് ഗ്രാമവും ഞാന് ലൈംഗിക രോഗിയാണെന്നും മുദ്രകുത്തി. സിനിമയില് ഈ രംഗം കാണിക്കുന്നുണ്ട്. ഹൃദയസ്പര്‍ശിയായ രംഗമാണിത്.\nImage: Arunachalam Muruganandam\nബഹുരാഷ്ട്രാ കമ്പനികള് നിര്‍മ്മിക്കുന്ന സാനിറ്ററി നാപ്കിനുകളില് നിന്നും നിങ്ങളുടെ സാനിറ്ററി നാപ്കിനുകള് എങ്ങനെയാണ് വ്യത്യസ്തമാകുന്നത്?\nവിവിധ വലുപ്പത്തിലും കനത്തിലും ഉണ്ടാക്കാന് കഴിയുന്ന ഒരു ഇഷ്ടാനുസൃത ജൈവശാസ്ത്രപരമായ പാഡാണ് ഞങ്ങളുണ്ടാക്കുന്നത്.\nമിക്ക പെണ്‍കുട്ടികളും ആര്‍ത്തവസമയത്ത് വൃത്തിഹീനമായ വഴികളാണ് സ്വീകരിക്കുന്നത്. ചെലവു കുറഞ്ഞ സാനിറ്ററി പാഡുകള് നിര്‍മിക്കാന് നിങ്ങളെ പ്രചോദിപ്പിച്ചത് എന്താണ്?\nഎന്റെ ഭാര്യ ആര്‍ത്തവസമയത്ത് വൃത്തിഹീനമായ തുണികള് ഉപയോഗിക്കുന്നത് കണ്ടതായിരുന്നു എല്ലാത്തിന്റെയും തുടക്കം. എന്നാല് ഇതിന്3'എ' കളാണതിന് പിന്നില് അഫോര്‍ഡബിളിറ്റി, ആക്‌സസ്, അവയര്‍നസ് - ലഭ്യത, മാര്‍ഗം, അവബോധം\nഭാര്യയെ വളരെയധികം സ്വാധീനിക്കാന് ശ്രമിച്ചത് താങ്കള്‍ക്ക് ഒരു വലിയ വിജയമാണ് നേടിതന്നത്. ഒരു മനുഷ്യന്റെ ജീവിതത്തില് ഭാര്യയുടെ പ്രധാന്യം?\nബുദ്ധിമുട്ടുള്ള സമയത്തും നല്ല സമയത്തും ഭാര്യ പിന്തുണയായി വേണം. എല്ലാക്കാലത്തും പുരുഷന്മാര് അവര്‍ക്ക് താങ്ങായി നിലക്കൊള്ളണം. ഞാന് പറഞ്ഞതുപോലെ, എല്ലാം എന്റെ ഭാര്യയില് നിന്ന് തുടങ്ങി, ഇപ്പോള് അത് ആഗോളതലത്തിലെത്തിയിരിക്കുന്നു.\nവായിക്കാം : പഴന്തുണിയില് നിന്നുള്ള മോചനം\nമിക്ക ഭര്‍ത്താക്കന്മാരും, സഹോദരന്‍മാരും, സുഹൃത്തുക്കളും സാനിറ്ററി പാഡുകള് വാങ്ങാന് മടിയ്ക്കുന്നു. ഇത് ആര്‍ത്തവത്തെ സംബന്ധിച്ച് രാജ്യത്ത് നിലനില്‍ക്കുന്ന യാഥാസ്ഥിതിക സമീപനത്തിന്റെതാണോ? ആര്‍ത്തവത്തെക്കുറിച്ചും സാനിറ്ററി പാഡുകളെക്കുറിച്ചും പുരുഷന്മാരുടെ മനോഭാവം മാറ്റേണ്ട കാലമായില്ലേ?\nഇന്ത്യയില് മാത്രമല്ല വികസിത രാജ്യങ്ങളില്‍പ്പോലും അതൊരു പ്രശ്‌നമാണ്. കഴിഞ്ഞ പത്തുവര്‍ഷത്തെ അപേക്ഷിച്ച് കാര്യങ്ങള് മാറിയിട്ടുണ്ട്. നാം അതിനെക്കുറിച്ച് സംസാരിക്കേണ്ടതുണ്ട്! പുരുഷന്മാരും ഇത്തരം സംഭാഷണത്തിന്റെ ഭാഗമായിരിക്കണം! സ്‌കൂളുകളില് ആര്‍ത്തവവിഷയത്തെപ്പറ്റി വിദ്യാര്‍ഥികളെ ഉദ്ബുദ്ധരാക്കണം. നൂറുശതമാനവും സാനിറ്ററി പാഡുപയോഗിക്കുന്ന സ്ത്രീകളുള്ള രാജ്യമാക്കി ഇന്ത്യയെ മാറ്റുകയെന്നത് മാത്രമല്ല, 1 ദശലക്ഷം സ്ത്രീകളെ ശാക്തീകരിക്കുകയും ചെയ്യണമെന്നതാണ് എന്റെ ലക്ഷ്യം\nഇന്ത്യയില് ദാരിദ്ര്യവും അഴിമതിയും ഇപ്പോഴും വ്യാപകമാണ്. എന്നാല് ലോകത്തെ ഏറ്റവും വലിയ ശക്തമായ രാജ്യമെന്ന പദവിയിലേക്ക് രാജ്യം കുതിച്ചുകൊണ്ടിരിക്കുന്നു. സ്ത്രീകളെ വീട്ടുവളപ്പില് കെട്ടിയിട്ടുകൊണ്ട് സൂപ്പര് പവര് പദവി ഇന്ത്യക്ക് എങ്ങനെ നേടാന് കഴിയും?\nഒരാളും ദാരിദ്രം കൊണ്ട് മരിച്ചിട്ടില്ല, എല്ലാം അവഗണനകൊണ്ടാണ്. പണത്തിന് പിന്നാലെയോടുമ്പോള് നാം പലതും മറക്കുന്നു. സ്ത്രീ ശാക്തീകരിക്കപ്പെടുന്നതുവരെ ഒരു രാജ്യത്തിനും വികസനം സാധ്യമല്ല. സ്ത്രീകളെ അധികാരപ്പെടുത്തുന്നതോടെ മാത്രമേ ഒരു രാജ്യം വികസിപ്പിക്കൂ. ആര്‍ത്തവം നിമിത്തം വിദ്യാര്‍ത്ഥികള് പഠനം നിര്‍ത്താതിരിക്കുകയും രാജ്യത്തിന്റെ തൊഴില്‍സേനയില് ചേരുകയും ചെയ്യുമ്പോഴാണ് ആ രാജ്യത്തിന്റെ ജിഡിപി വര്‍ദ്ധിപ്പിക്കുക. അതുകൊണ്ട് തന്നെ സാനിറ്ററി പാഡിന് ഇന്ത്യയുടെ ജി.ഡി.പി.യില് പ്രാധാന്യമുണ്ട്.\nഎങ്ങനെയാണ് ട്വിങ്കില് ഖന്ന നിങ്ങളെ കണ്ടെത്തിയത്?\nട്വിങ്കില് ആര്‍ത്തവത്തെക്കുറിച്ച് ഒരു കോളം എഴുതുന്നുണ്ടായിരുന്നു. അതിനുള്ള ഒരുക്കത്തിനിടയിലാണ് അവര് എന്നെ കണ്ടെത്തിയത്. അവര് ഒരിക്കല് പരസ്പരം കാണുന്നതിന് വേണ്ടി എന്നെ ഫഓണ്‍വഴി ബന്ധപ്പെട്ടു. എന്നാല് കാണാന് സാധിച്ചില്ല. അങ്ങനെയിരിക്കെ ഞാന് ലണ്ടനിലായിരുന്ന സമയത്ത് ട്വിങ്കിള് വീണ്ടും വിളിച്ചു. അവരും അവിടെ ആ സമയം ഉണ്ടായിരുന്നു. ആര്‍ത്തവം എന്ന വിഷയത്തോടുള്ള അവരുടെ അഭിനിവേശമാണ് അവരെ കാണുവാന് എന്നെ നിര്‍ബന്ധിതനാക്കിയത്.\nനിലനില്‍പ്പിനായി നിങ്ങളുടെ വിദ്യാഭ്യാസം ഉപയോഗിക്കരുത്. സമൂഹത്തില് ഒരു വ്യത്യാസമുണ്ടാക്കാന് നിങ്ങളുടെ വിദ്യാഭ്യാസം ഉപയോഗിക്കുക.\nContent Highlights: Indian Padman Arunachalam Muruganandan\nSanitary Napkin protest\nസാനിറ്ററി നാപ്കിന് വില കുറഞ്ഞില്ല, കുറയില്ല\nശുചിമുറി വരാന്തയില് സാനിറ്ററി നാപ്കിന്; വിദ്യാര്‍ഥിനികളുടെ ദേഹപരിശോധന വിവാദമാകുന്നു\nചണത്തില് നിന്ന് നാപ്കിന്\nപഴന്തുണിയില് നിന്നുള്ള മോചനം\n'പിന്നൊന്നും നോക്കീല രണ്ടാം നിലേല് ഞാനൊരു ക്യാമ്പ് തുറന്നു' സലിം കുമാർ പറയുന്നു\nഷാരൂഖിനൊപ്പം അഭിനയിക്കുമ്പോള് പേടിയുണ്ടാകാറുണ്ട് ; അഭിനയ ജീവിതത്തെ കുറിച്ച് കരീന\nഈ ചേക്കുട്ടിയെ ചേര്‍ത്തുപിടിക്കണം, ഇവൾ ചേറിനെ അതിജീവിച്ചവൾ\n' വര്‍ഗീയശക്തികള്‍ക്ക് ജനാധിപത്യത്തെയും സ്ത്രീശക്തിയെയും മാധ്യമങ്ങളെയും ഭയമാണ് '\nനിന്നെ തട്ടിക്കൊണ്ടുപോകാന് മാത്രം ദാരിദ്ര്യം ആര്‍ക്കെന്ന് ചോദിച്ചവരോട് സുകന്യക്ക് പറയാനുള്ളത്\nമറയില്ലാതെ മുലയൂട്ടാം; എന്റെ ശരീരം എന്റെ അഭിമാനം\nഅറുപത്തിയഞ്ചാം വയസ്സിൽ വക്കീൽ കുപ്പായമണിഞ്ഞ് ചരിത്രം സൃഷ്ടിച്ച അന്നമ്മ\nമാധവിക്കുട്ടിയുടെ മുഖം ആളുകളുടെ മനസ്സിലുണ്ട്, എന്റേതും; ആമിയെ കുറിച്ച് മഞ്ജു വാര്യര്


അതൊരു വലിയ കഥയാ മോനേ,പറഞ്ഞ് തുടങ്ങിയാ ഒരു പത്ത് മുപ്പത് കൊല്ലത്തെ ചരിത്രം പറയേണ്ടിവരും; കിടിലന് ലുക്കില് മമ്മൂക്കയും പിള്ളേരും; 18ാം പടി ട്രെയ്‌ലര് | DoolNews\nഅതൊരു വലിയ കഥയാ മോനേ,പറഞ്ഞ് തുടങ്ങിയാ ഒരു പത്ത് മുപ്പത് കൊല്ലത്തെ ചരിത്രം പറയേണ്ടിവരും; കിടിലന് ലുക്കില് മമ്മൂക്കയും പിള്ളേരും; 18ാം പടി ട്രെയ്‌ലര്\nThursday, 27th June 2019, 8:03 pm\nകൊച്ചി: ശങ്കര് രാമകൃഷ്ണന് സംവിധാനം ചെയ്യുന്ന 18ാം പടിയുടെ ട്രെയ്‌ലര് പുറത്തുവിട്ടു. നടന് ദുല്‍ഖര് സല്‍മാനാണ് ട്രെയ്‌ലര് റിലീസ് ചെയ്തത്. ‘ജോണ് എബ്രഹാം പാലയ്ക്കല്’ എന്ന യൂണിവേഴ്സിറ്റി പ്രൊഫസറുടെ റോളിലാണ് ചിത്രത്തില് മമ്മൂട്ടി എത്തുക.\n15 തിയേറ്റര് ആര്‍ട്ടിസ്റ്റുകള് ഉള്‍പ്പെടെ 65 പുതുമുഖ അഭിനേതാക്കളാണ് ചിത്രത്തിലുള്ളത്. പൃഥ്വിരാജ്, ഉണ്ണി മുകുന്ദന്, ആര്യ, രാജീവ് പിള്ള എന്നിവര് അതിഥി താരങ്ങളായി എത്തും.\nഇവരെക്കൂടാതെ അഹാന കൃഷ്ണകുമാര്, മണിയന്‍പിള്ള രാജു, സുരാജ് വെഞ്ഞാറമ്മൂട്, പ്രിയാമണി, ലാലു അലക്‌സ്, നന്ദു, മനോജ് കെ ജയന്, മാലാ പാര്‍വ്വതി എന്നിവരും ചിത്രത്തിലുണ്ട്.\n‘ഹിന്ദുത്വ ആള്‍ക്കൂട്ടം തല്ലിക്കൊന്നവരുടെ വീടുകള്’; ലിഞ്ച് നേഷന് ഡോക്യമെന്ററിയുടെ സംവിധായകര് സംസാരിക്കുന്നു\n18,000 പേരില് നിന്ന് ഓഡിഷനും ഏഴ് ദിവസത്തെ ക്യാമ്പും കഴിഞ്ഞാണ് 65 പുതുമുഖങ്ങളെ തെരഞ്ഞെടുത്തത്. ചിത്രത്തിലെ മമ്മൂട്ടിയുടെ ലുക്ക് സോഷ്യല് മീഡിയയില് വൈറലായിരുന്നു.\nതിരുവനന്തപുരം, എറണാകുളം, വാഗമണ്, ആതിരപ്പള്ളി, ആലപ്പുഴ എന്നിവിടങ്ങളിലായി അഞ്ച് ഷെഡ്യൂളുകളിലായിരുന്നു ചിത്രീകരണം. എ.ആര് റഹ്മാന്റെ സഹോദരീ പുത്രന് കാഷിഫും നവാഗതനായ പ്രശാന്തും ചേര്‍ന്നാണ് സംഗീത സംവിധാനം.\nവിജയ് യേശുദാസും സിത്താരയും പാടിയതടക്കം ഏഴ് പാട്ടുകളുണ്ട് ചിത്രത്തില്. കെച്ച കെംപക്‌ഡേ, സുപ്രീം സുന്ദര് എന്നിവര് ചേര്‍ന്നാണ് ആക്ഷന് കൊറിയോഗ്രഫി. എഡിറ്റിംഗ് ഭുവന് ശ്രീനിവാസ്.


എതിര്‍പ്പ് അവഗണിച്ച് കെഎഫ്ഡിസി എംഡി നിയമനവുമായി സിപിഐ\nThu Apr 25 2019 05:27:34 GMT+0530 (IST)\nപത്തനംതിട്ട: സിപിഐ നിയന്ത്രണത്തിലുള്ള വനം വികസന കോര്‍പറേഷനിലെ മാനേജിങ് ഡയറക്ടര് നിയമനവുമായി മുന്നോട്ടു പോവാന് മന്ത്രി കെ രാജുവിന്റെ തീരുമാനം. ജീവനക്കാരുടെ എതിര്‍പ്പ് അവഗണിച്ചാണ് നടപടി. സര്‍വീസില് നിന്നു വിരമിച്ചതിനു ശേഷം ഐഎഫ്എസ് ലഭിച്ചതിനെ തുടര്‍ന്ന് തിരിച്ചുവിളിച്ച ഡെപ്യൂട്ടി കണ്‍സര്‍വേറ്റര് തസ്തികയിലുള്ള ഉദ്യോഗസ്ഥനെ എംഡിയായി നിയമിക്കനാണ് തീരുമാനം.\nഇതു സര്‍വീസ് ചട്ടങ്ങളുടെ ലംഘനമാണെന്നു ചൂണ്ടിക്കാട്ടി സെക്രട്ടേറിയറ്റിലെ ഉദ്യോഗസ്ഥരും കെഎഫ്ഡിസി ജീവനക്കാരും രംഗത്തെത്തിയിരുന്നു. എന്നാല്, സര്‍വീസ് ചട്ടം ഭേദഗതി ചെയ്തു നിയമനവുമായി മുന്നോട്ടുപോവാനാണ് വനംമന്ത്രിയുടെ നിര്‍ദേശമെന്നു പറയുന്നു.\nകണ്‍സ്യൂമര് ഫെഡ് എംഡിയായി നിയമിച്ചത് ഹൈക്കോടതി റദ്ദാക്കിയതിനു പിന്നാലെയാണ് സര്‍വീസ് ചട്ടം ലംഘിച്ച് കെഎഫ്ഡിസിയില് എംഡിയായി നിയമിക്കുന്നതെന്നാണ് സിഐടിയു യൂനിയന് ചൂണ്ടിക്കാട്ടുന്നത്.\n2005ല് ഭേദഗതി ചെയ്ത കെഎഫ്ഡിസിയുടെ സര്‍വീസ് ചട്ടപ്രകാരം മാനേജിങ് ഡയറക്ടറായി നിയമിക്കപ്പെടേണ്ടത് വനംവകുപ്പിലെ ചീഫ് കണ്‍സര്‍വേറ്റര് തസ്തികയിലുള്ള മുതിര്‍ന്ന ഉദ്യോഗസ്ഥനായിരിക്കണമെന്നിരിക്കെ, ജൂനിയര് തസ്തികയായ ഡെപ്യൂട്ടി കണ്‍സര്‍വേറ്ററെ നിയമിക്കുന്നതിലെ നിയമപ്രശ്‌നങ്ങള് ബന്ധപ്പെട്ട സെക്ഷന് ചൂണ്ടിക്കാട്ടിയിരുന്നു.\nഇതേത്തുടര്‍ന്നാണ് സര്‍ക്കാര് ഉത്തരവിറങ്ങിയിട്ടും ചുമതലയേല്‍ക്കാതിരുന്നത്. എന്നാല്, അഖിലേന്ത്യാ സര്‍വീസ് കൈകാര്യം ചെയ്യുന്ന മുഖ്യമന്ത്രി പാര്‍ട്ടി സമ്മേളനത്തിനു പോയതോടെയാണ് തിരക്കിട്ട് ഉത്തരവിറക്കുന്നത്. ഇന്നു ചുമതലയെടുക്കാനാണ് ഉദ്യോഗസ്ഥന് സിപിഐ നേതൃത്വം നിര്‍ദേശം നല്‍കിയിട്ടുള്ളതെന്ന് അറിയുന്നു.\nകെഎഫ്ഡിസി സര്‍വീസ് ചട്ടപ്രകാരം കെഎഫ്ഡിസി ജനറല് മാനേജരുടേത് കണ്‍സര്‍വേറ്റര്‍ക്ക് തുല്യമായ തസ്തികയാണ്.\nഡെപ്യൂട്ടി കണ്‍സര്‍വേറ്റര് എംഡിയാവുന്നതോടെ ഇതും തര്‍ക്കവിഷയമാവും. സര്‍വീസ് ചട്ടം ഭേദഗതി ചെയ്യല് എളുപ്പമല്ലെന്നും സര്‍വീസ് സംഘടനകളുമായി ചര്‍ച്ച ചെയ്തു വേണം ഭേദഗതി ചെയ്യാനെന്നും പറയുന്നു.


അയാളുടെ കൂറ്റന് ശരീരം കൊണ്ട് നിര്‍വികാരയായി കിടന്ന എന്റെ ശരീരം ഉഴിഞ്ഞുകൊണ്ടിരുന്നു... പന്ത്രണ്ടാം വയസില് ട്രൂ ലൈസിന്റെ ചിത്രീകരണത്തിനിടെ നേരിട്ട പീഡനകഥ തുറന്ന് പറഞ്ഞ് എലിസ - Pathram Online\nഅയാളുടെ കൂറ്റന് ശരീരം കൊണ്ട് നിര്‍വികാരയായി കിടന്ന എന്റെ ശരീരം ഉഴിഞ്ഞുകൊണ്ടിരുന്നു… പന്ത്രണ്ടാം വയസില് ട്രൂ ലൈസിന്റെ ചിത്രീകരണത്തിനിടെ നേരിട്ട പീഡനകഥ തുറന്ന് പറഞ്ഞ് എലിസ\nതൊണ്ണൂറുകളുടെ മധ്യത്തില് ശതകോടികള് വാരിയ ജെയിംസ് കാമറൂണ് -ആര്‍നോള്‍ഡ് ഷ്വാസ്നഗര് ടീമിന്റെ ട്രൂ ലൈസിന്റെ അണിയറയിലെ പീഡനക്കഥ പുറത്ത്. ഡെയര് ഡെവിള് ആക്ഷന് രംഗങ്ങള് കൊണ്ട് പ്രേക്ഷകരെ ത്രസപ്പിച്ച അന്നത്തെ പന്ത്രണ്ടാം വയസുകാരി എലിസ ഡുഷ്‌കുവാണ് പുതിയ വെളിപ്പെടുത്തലുമായി രംഗത്ത് വന്നിരിക്കുന്നത്.\nചിത്രത്തിന്റെ ആക്ഷന് രംഗങ്ങള് കൈകാര്യം ചെയ്തിരുന്ന വിഖ്യാത സ്റ്റണ്ട് കോ ഓര്‍ഡിനേറ്റര് ജോയല് ക്രാമര് തന്നെ ലൈംഗികമായി പീഡിപ്പിക്കുകയും അതിനുശേഷം ഷൂട്ടിങ് തീരുവോളം ശാരീരിക പീഡനങ്ങള്‍ക്ക് വിധേയമാക്കുകയും ചെയ്തുവെന്ന ഞെട്ടിക്കുന്ന വെളിപ്പെടുത്തലാണ് എലിസ നടത്തിയിരിക്കുന്നത്.\nഅന്ന് പന്ത്രണ്ട് വയസ്സു മാത്രമുള്ള തന്നെ നീന്തല്‍ക്കുളത്തിലേയ്ക്കാണെന്ന് പറഞ്ഞ് തെറ്റിദ്ധരിപ്പിച്ച് ഹോട്ടല് മുറിയില് കൊണ്ടുപോയി ലൈംഗിക വേഴ്ച നടത്തുകയും പിന്നീട് ആക്ഷന് രംഗങ്ങള് ചെയ്യുമ്പോള് കടുത്ത ശാരീരിക പീഡനങ്ങള്‍ക്ക് വിധേയയാക്കുകയുമായിരുന്നുവെന്ന് ഫെയ്സ്ബുക്കില് കുറിച്ച വികാരനിര്‍ഭരമായ കുറിപ്പില് എലിസ പറയുന്നു.\nഎലിസയുടെ ഫെയ്സ്ബുക്ക് പോസ്റ്റ്:\nഎനിക്ക് പന്ത്രണ്ട് വയസ്സുള്ളപ്പോഴായിരുന്നു അത്. ട്രൂ ലൈസിന്റെ ചിത്രീകരണം നടക്കുകയായിരുന്നു. ഹോളിവുഡിലെ മുന്‍നിര സ്റ്റണ്ട് ഡയറക്ടറായ ജോയല് ക്രാമര് അന്നെന്നെ ലൈംഗികമായി പീഡിപ്പിച്ചു.\nഅന്നുമുതല് ഇക്കാര്യം എങ്ങനെ തുറന്നുപറയണം എന്നറിയാതെ വിഷമിക്കുകയായിരുന്നു ഞാന്. അന്ന് ഇക്കാര്യം ഞാനെന്റെ കുടുംബാംഗങ്ങളോടും മുതിര്‍ന്ന രണ്ട് സുഹൃത്തുക്കളോടും ഒരു മുതിര്‍ന്ന സഹോദരനോടും തുറന്നുപറഞ്ഞു. എന്നാല്, ഞാന് ഉള്‍പ്പടെ ആരും അന്നത് കൈകാര്യം ചെയ്യാന് ഒരുക്കമായിരുന്നില്ല.\nഇക്കാര്യം എനിക്ക് മുന്‍പേ തുറന്നു പറഞ്ഞവരോട് അങ്ങേയറ്റത്തെ കടപ്പാടുണ്ട് എനിക്ക്. അവര് നേരിട്ട ലൈംഗികാതിക്രമങ്ങളും അധിക്ഷേപങ്ങളും തുറന്നുപറയാന് അവര് കാട്ടിയ ചങ്കൂറ്റം ഒടുവില് എനിക്കും ധൈര്യം പകര്‍ന്നിരിക്കുകയാണ്. ഇക്കാലമത്രയും ഇത് ഉള്ളിലൊതുക്കുക എന്നത് പറഞ്ഞറിയിക്കാന് കഴിയാത്തത്ര ദുസ്സഹമായൊരു അനുഭവമായിരുന്നു.\nഇരുപത്തിയഞ്ച് കൊല്ലം കഴിഞ്ഞിട്ടും അന്നത്തെ കാര്യങ്ങള് നല്ലവണ്ണം ഓര്‍ക്കുന്നുണ്ട് ഞാന്. ജോയല് ക്രാമര് അന്ന് എനിക്ക് പ്രത്യേക പരിഗണന തന്നതും എന്നെ വളര്‍ത്തിയെടുക്കുകയാണെന്ന മട്ടില് പടിപടിയായി എന്റെയും എന്റെ കുടുംബാംഗങ്ങളുടെയും വിശ്വാസം പിടിച്ചുപറ്റിയതുമെല്ലാം ഞാന് ഓര്‍ക്കുന്നു. സ്റ്റണ്ട് ടീമിനൊപ്പം ഭക്ഷണം കഴിക്കുകയും അതിനുശേഷം ഹോട്ടലിലെ സ്വിമ്മിങ് പൂളില് നീന്താന് കൊണ്ടുപോവുകയാണെന്ന് വാക്കു കൊടുത്താണ് എന്നെ അന്ന് മിയാമിയിലെ അയാളുടെ ഹോട്ടല് മുറിയിലേയ്ക്ക് കൊണ്ടുപോയത്.\nജാലകശ്ശീലകള് വലിച്ചിടുകയും മുറിയിലെ വെളിച്ചം കെടുത്തുകയും എസി. കൂട്ടിയിടുകയും ചെയ്തെല്ലാം ഞാന് ഓര്‍ക്കുന്നു. എന്നെ കിടക്കയുടെ ഏത് ഭാഗത്താണ് കിടത്തിയതെന്നും എനിക്ക് നല്ലവണ്ണം ഓര്‍മയുണ്ട്. ടി.വി.യില് അന്നയാള് കണ്ട കോണ്‍ഹെഡ്സ് എന്ന സിനിമയും എന്റെ മനസ്സിലുണ്ട്. മുറിയില് നിന്ന് അപ്രത്യക്ഷനായ അയാള് പിന്നീട് വന്നത് അരക്കെട്ട് മാത്രം പേരിന് മറയ്ക്കുന്ന ഒരു ടവലും ധരിച്ചായിരുന്നു. എന്റെ പ്രിയപ്പെട്ട വെള്ള ഡെനിം ഷോര്‍ട്സായിരുന്നു എന്റെ വേഷം. അതുകൊണ്ടു മാത്രമാണ് എനിക്ക് കുറേ നേരത്തേയ്ക്കെങ്കിലും സുരക്ഷിതമായി പിടിച്ചുനില്‍ക്കാന് കഴിഞ്ഞത്. എന്നെ കിടക്കയില് കിടത്തിയതും അയാളുടെ കൂറ്റന് ശരീരം കൊണ്ട് എന്നെ പൊതിഞ്ഞതും ഉടലാകെ തഴുകിയതുമെല്ലാം ഓര്‍മയുണ്ട്. ഇന്ന് നീ ഉറങ്ങാന് പോകുന്നില്ല, ഉറക്കം നടിക്കുന്നത് നിര്‍ത്തൂ എന്നയാള് ചെവിയില് പറഞ്ഞതും ഞാന് മറന്നിട്ടില്ല. അയാളുടെ കൂറ്റന് ശരീരം കൊണ്ട് നിര്‍വികാരയായി കിടന്ന എന്റെ ശരീരം ഉഴിഞ്ഞുകൊണ്ടിരുന്നു അയാള്. എല്ലാം കഴിഞ്ഞപ്പോള് എനിക്കൊരു നിര്‍ദേശവും തന്നു. നമ്മള് സൂക്ഷിക്കണം (മറ്റാരും അറിയരുതെന്ന്). അന്നെനിക്ക് പന്ത്രണ്ട് വയസ്സ്. അയാള്‍ക്ക് 36 ഉം.\nഅതിനുശേഷം ക്രാമര് എന്നെ പിന്‍സീറ്റില് വച്ച് മടിയില് പിടിച്ചുകെടത്തി മുറുക്കെ പിടിച്ചപ്പോള് ടാക്സി ഡ്രൈവര് റിയര് വ്യൂ മിററില് തുറച്ചുനോക്കിയത് എനിക്ക് ഓര്‍മയുണ്ട്. മിയാമി പാലം കടന്ന് ഹോട്ടലില് എന്റെ വീട്ടുകാരിലെത്തും വരെ ഞാന് ആ ഡ്രൈവറുടെ കണ്ണില് നോക്കിയില്ല. പിന്നീട് ജോയല് ക്രാമര് എന്നില് നിന്ന് അകലുന്നത് ഞാന് അറിഞ്ഞു. സെറ്റിലെ കാര്യങ്ങളെല്ലാം മാറിമറിഞ്ഞതും ഞാന് ഓര്‍ക്കുന്നു.\nഞാന് ആ രഹസ്യം പങ്കുവച്ച് എന്റെ മുതിര്‍ന്ന പെണ് സുഹൃത്ത് ഒരു ദിവസം കാറോടിച്ച് ഹോളിവുഡ് കുന്നുകള് കടന്ന് സെറ്റിലെത്തി അയാളെ കണ്ടതും ഞാന് ഓര്‍ക്കുന്നുണ്ട്. അന്നു തന്നെ യദൃശ്ച്യ ഹാരിയര് ജെറ്റില് വച്ചെടുത്ത ഒരു സ്റ്റണ്ട് സീനില് എനിക്ക് പരിക്കേല്‍ക്കുകയും ചെയ്തു. വാരിയെല്ല് പൊട്ടിയ ഞാന് അന്ന് വൈകീട്ടു വരെ ആശുപത്രിയില് കഴിഞ്ഞു. ആക്ഷന്റെ കാര്യത്തില് പുതിയ പാത വെട്ടിത്തെളിച്ച ട്രൂ ലൈസിനുവേണ്ടിയുള്ള ഷൂട്ടിങ്ങും റിഹേഴ്സലുകളുമായി കടന്നുപോയ ആ മാസങ്ങളില് എന്റെ സുരക്ഷ പൂര്‍ണമായും ജോയല് ക്രാമറിന്റെ കൈയിലായിരുന്നു. എന്റെ പന്ത്രണ്ട് വയസ്സു മാത്രം പ്രായമുള്ള എന്റെ ശരീരത്തില് അയാള് എന്നും വയറുകള് കെട്ടിവരിഞ്ഞിടും. ഇരുപത്തിയഞ്ച് നിലയുള്ള കെട്ടിടത്തില് നിന്ന് ടവര് ക്രെയിനില് എന്നെ ആകാശത്ത് നിന്ന് തൂക്കിയിടും. അക്ഷരാര്‍ഥത്തില് എന്റെ ജീവന് അയാളുടെ കൈകളിലായിരുന്നു. എന്റെ സംരക്ഷകനാവേണ്ട ആള് സത്യത്തില് എന്റെ പീഡകനാവുകയായിരുന്നു.\nഇപ്പോള് എന്തിന് ഇങ്ങനെ തുറന്നു സംസാരിക്കുന്നു. അന്നെനിക്ക് പന്ത്രണ്ട് വയസ്സേ ഉണ്ടായിരുന്നുള്ളൂ. അയാള്‍ക്ക് മുപ്പത്തിയാറും. അന്നത് മനസ്സിലാക്കാനുള്ള പ്രായമായിരുന്നില്ല. അന്ന് സെറ്റിലുള്ള മുതിര്‍ന്ന ഒരാള്‍ക്ക് പോലും പ്രത്യേക പരിഗണനയുടെ മറവില് എനിക്കെതിരെ അയാള് കാട്ടിയ മൃഗീയവാസനകള് കണ്ടെത്താന് കഴിഞ്ഞില്ല. മറ്റുള്ളവരുടെ മുന്നില് വച്ച് കുരുന്ന് ഇര എന്ന് അര്‍ഥം വരുന്ന ജെയില്‍ബെയ്റ്റ് എന്നു വിളിക്കാറുണ്ടായിരുന്നു. ഒരിക്കല് ഒരു മുതിര്‍ന്ന സഹോദരനോട് ഇതിന്റെ അര്‍ഥം ചോദിച്ചത് എനിക്ക് ഓര്‍മയുണ്ട്.\nഅധികാരത്തിലിരിക്കുന്നവര്‍ക്കെതിരെ താഴെയുള്ളവര് തുറന്നുപറയുന്നതിന്റെ സംഘര്‍ഷങ്ങള് എനിക്ക് മനസ്സിലാവും. ഒരു തുറന്നു പറച്ചില് എത്രമാത്രം ദുഷ്‌കരമാണെന്നും എനിക്കറിയാം. അന്ന് ഞാന് ഒരു കുട്ടിയായിരുന്നു. അയാളുടെ വൃത്തികെട്ട പ്രവര്‍ത്തികള് മുതിര്‍ന്നവര് ആരെങ്കിലും കണ്ടെത്തിയിരിന്നെങ്കിലോ എന്നെ ഹോട്ടലിലേയ്ക്ക് കൊണ്ടുപോകുമ്പോള് ആരെങ്കിലും ഒന്ന് പറഞ്ഞിരുന്നെങ്കിലോ എന്റെ ജീവിതം എത്രമേല് മാറിപ്പോകുമായിരുന്നുവെന്ന് ഞാന് ഓര്‍ത്തിട്ടുണ്ട്.\nവര്‍ഷങ്ങള്‍ക്ക് മുന്‍പ് ജോയല് ക്രാമറുടെ കള്ളക്കളികള് കണ്ടുപിടിക്കപ്പെടുകയും സിനിമാരംഗം വിടാന് അയാള് നിര്‍ബന്ധിതനാവുകയും ചെയ്തതായി ഞാന് അറിഞ്ഞിരുന്നു. എന്നാല് അയാള് ഇപ്പോഴും ഈ രംഗത്തെ ഉയര്‍ന്ന നിലയില് തന്നെ ജോലി ചെയ്യുന്നുണ്ടെന്നാണ് ഞാന് അറിയുന്നത്. ഏതാനും ആഴ്ചകള്‍ക്ക് മുന്‍പ് അയാള് ഒരു കൊച്ചു പെണ്‍കുട്ടിയെ കെട്ടിപ്പിടിച്ചു നില്‍ക്കുന്ന ചിത്രം ഞാന് ഇന്റര്‍നെറ്റില് കണ്ടിരുന്നു. അതുവരെ ആ ചിത്രം എന്നെ വേട്ടയാടുകയാണ്. ഇനി മേലില് ആ പഴയ കാര്യങ്ങള് ഒളിച്ചുവയ്ക്കാന് എനിക്കാവില്ല.\nപല കാര്യങ്ങളിലും ഹോളിവുഡ് എനിക്ക് ഒരുപാട് ഗുണങ്ങള് ചെയ്തിട്ടുണ്ട്. അതുപോലെ തന്നെ ഒരു ബാലതാരമായിരുന്ന എന്നെ സംരക്ഷിക്കുന്നതില് ഹോളിവുഡ് പരാജയപ്പെടുകയും ചെയ്തിട്ടുണ്ട്. എന്റെ കഥാപാത്രങ്ങളായ ഫെയ്ത്തിനെയോ മിസ്സിയെയോ എക്കോയെയെപ്പോലെയോ അല്ല തന്റേടിയായ ഒരു പെണ്ണായാണ് ഞാന് സ്വയം കരുതിയിരുന്നത്. തങ്ങളെ പീഡിപ്പിച്ചവര്‍ക്കെതിരെ ശബ്ദമുയര്‍ത്താന് എന്റെ കഥാപാത്രങ്ങള് പ്രേരണ നല്‍കിയെന്ന് പലരും പില്‍ക്കാലത്ത് എന്നോട് പറഞ്ഞിട്ടുണ്ട്. ഈ തുറന്നുപറച്ചില് ഭാവിയിലുളള പീഡനങ്ങളില് നിന്നെങ്കിലും ഇവരെ സംരക്ഷിക്കട്ടെ.\nഇപ്പോള് ഓരോ തുറന്നുപറച്ചിലും സമാനമായ സംഭവങ്ങളും സത്യങ്ങളും വിളിച്ചുപറഞ്ഞുകൊണ്ട് എന്റെ ഐ ഫോണിന്റെ സ്‌ക്രീനില് വന്നു വീഴുന്ന ബാനറുകളും എന്റെ നിശ്ചയദാര്‍ഢ്യം ഇരട്ടിയാക്കുകയാണ്. ഇപ്പോള് എന്റെ അനുഭവങ്ങള് തുറന്നുപറഞ്ഞപ്പോള്, എന്നെ പീഡിപ്പിച്ചയാളെ വെളിപ്പെടുത്തിയപ്പോള് വല്ലാത്തൊരു ശാന്തതയാണ് അനുഭവിക്കാനാവുന്നത്.\nധ്യാനത്തിനെത്തിയ പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കപ്യാര് അറസ്റ്റില്; തന്നെ ഒരുവര്‍ഷമായി പീഡിപ്പിച്ചു വരുന്നതായി പെണ്‍കുട്ടി


വോട്ടിംഗ് യന്ത്രത്തിലെ അട്ടിമറി; കോണ്‍ഗ്രസ് തെരഞ്ഞെടുപ്പ് കമ്മീഷന് പരാതി നല്‍കി – Jaihind TV\nവോട്ടിംഗ് യന്ത്രത്തിലെ അട്ടിമറി; കോണ്‍ഗ്രസ് തെരഞ്ഞെടുപ്പ് കമ്മീഷന് പരാതി നല്‍കി\nമധ്യപ്രദേശിലും ഛത്തീസ്ഗഢിലും തെരഞ്ഞെടുപ്പിന് ശേഷം വോട്ടിംഗ് യന്ത്രങ്ങളുമായി ബന്ധപ്പെട്ട് ഉയര്‍ന്ന പരാതികള് ഉന്നയിച്ച് കോണ്‍ഗ്രസ് നേതാക്കൾ കേന്ദ്ര തെരഞ്ഞെടുപ്പ് കമ്മീഷനെ സമീപിച്ചു. ഇലക്ട്രോണിക് വോട്ടിംഗ് മെഷീന് ദുരുപയോഗം തടയണമെന്നും അന്വേഷണം വേണമെന്നും ആവശ്യപ്പെട്ടുള്ള നിവേദവും തെരഞ്ഞെടുപ്പ് കമ്മീഷന് കൈമാറി. തെലങ്കാന തെരഞ്ഞെടുപ്പ് പ്രചാരണത്തില് ബി.ജെ.പി ദേശീയ അധ്യക്ഷന് അമിത് ഷാ നടത്തിയ വര്‍ഗീയ പാരാമര്‍ശത്തില് നോട്ടീസ് അയക്കണമെന്നും കോണ്‍ഗ്രസ് ആവശ്യപ്പെട്ടിട്ടുണ്ട്.\nനിയമസഭാ തെരഞ്ഞെടുപ്പ് നടന്ന സംസ്ഥാനങ്ങളില് വോട്ടിംഗ് മെഷീനുകളില് അട്ടിമറി നടക്കുന്നുവെന്ന ആരോപണത്തിന് പിന്നാലെയാണ് കോണ്‍ഗ്രസ് കേന്ദ്ര തെരഞ്ഞെടുപ്പ് കമ്മീഷനെ സമീപിച്ചത്. മുതിർന്ന കോൺഗ്രസ് നേതാക്കളായ അഹമ്മദ് പട്ടേൽ, കപിൽ സിബൽ, കമൽനാഥ്, വിവേക് തൻഹ എന്നിവരാണ് കമ്മീനെ കണ്ട് പരാതി നൽകിയത്.\nഇ.വി.എം സൂക്ഷിച്ച സ്ട്രോംഗ് റൂമിലേക്ക് വാഹനം ഇടിച്ച് കയറ്റിയതും വോട്ടിംഗ് യന്ത്രങ്ങൾ സ്കൂൾ വാനിൽ കൊണ്ടുപോയതടക്കമുള്ള ആരോപണങ്ങളിൽ അന്വേഷണം വേണമെന്നാണ് ആവശ്യം. ഇലക്ട്രോണിക് വോട്ടിംഗ് മെഷീനുകളുടെ ദുരുപയോഗം കമ്മീഷന് മുന്നിൽ ചൂണ്ടിക്കാട്ടിയ നേതാക്കള് തെലങ്കാന തെരഞ്ഞെടുപ്പ് പ്രചാരണത്തില് അമിത് ഷാ നടത്തിയ വര്‍ഗീയ പാരാമര്‍ശത്തില് നോട്ടീസ് അയക്കണമെന്നും ആവശ്യപ്പെട്ടു.\nഇന്നലെയാണ് സത്‌നയില് വോട്ടിംഗ് യന്ത്രങ്ങള് സൂക്ഷിച്ചിരിക്കുന്ന സ്‌ട്രോംഗ് റൂമിലേക്ക് വാഹനം ഇടിച്ചുകയറ്റിയത്. സംഭവത്തിനുപിന്നാലെ സംഘടിച്ചെത്തിയ കോണ്‍ഗ്രസ് പ്രവര്‍ത്തകര് വാഹനത്തിലുണ്ടായിരുന്ന ആറുപേരില് രണ്ടുപേരെ പിടികൂടി പൊലീസില് ഏല്‍പിച്ചു. സ്‌ട്രോംഗ് റൂമിന് പുറത്ത് ക്യാമറകള് സ്ഥാപിക്കാതിരുന്നതിലും ദുരൂഹതയുണ്ട്. ഭോപ്പാലിലെ സ്‌ട്രോംഗ് റൂമില് ഒരു മണിക്കൂറിലധികം സി.സി ടി.വി ക്യാമറ പ്രവര്‍ത്തനരഹിതമായതും വൈദ്യുതി മുടങ്ങിയതും വിവാദമായിരുന്നു. ആഭ്യന്തരമന്ത്രിയുടെ മണ്ഡലത്തിലെ വോട്ടിംഗ് യന്ത്രങ്ങള് വോട്ടെടുപ്പ് കഴിഞ്ഞ് രണ്ടു ദിവസത്തിനുശേഷമാണ് സ്‌ട്രോംഗ് റൂമിലെത്തിച്ചത്.


October 2021 - 9:10 pm IST\nകിരീടം പാലം എന്നും തിലകൻ പാലം എന്നുമൊക്കെ പ്രദേശവാസികൾ വിളിക്കുന്ന ഈ പാലം നിൽക്കുന്നത് നേമം മണ്ഡലത്തിൽ ആണ്.\nതിരുവനന്തപുരം: കിരീടത്തിലെ സേതുമാധവൻ തിരികെ നടന്ന ആ പാലം ഇനി ടൂറിസത്തിലേക്ക്. സംസ്ഥാന സർക്കാരാണ് ഇത് സംബന്ധിച്ച പ്രഖ്യാപനം നടത്തിയത്. മന്ത്രി വി.ശിവൻകുട്ടി ഫെയ്സ്ബുക്ക് പേജിലൂടെയാണ് പ്രഖ്യാപനം നടത്തിയത്.\nഫെയ്സ്ബുക്ക് കുറിപ്പിന്‍റെ പൂർണരൂപം...\nമൂന്നു പതിറ്റാണ്ട് മുമ്പാണ് സിബി മലയിൽ സംവിധാനം ചെയ്ത കിരീടം എന്ന ചിത്രം തിയ്യേറ്ററുകളെ കരയിച്ചത്. സേതുമാധവൻ പിന്തിരിഞ്ഞു നടക്കുന്ന രംഗവും സേതുമാധവന്റെയും ദേവിയുടെയും പ്രണയ രംഗങ്ങളും അടുത്ത കൂട്ടുകാരൻ ആയ കേശുവുമായി സംസാരിക്കുമ്പോഴും ഒരു പാലം ഒരു മുഖ്യകഥാപാത്രം പോലെ സിനിമയോട് ചേർന്ന് നിൽക്കുന്നു.\nകിരീടം പാലം എന്നും തിലകൻ പാലം എന്നുമൊക്കെ പ്രദേശവാസികൾ വിളിക്കുന്ന ഈ പാലം നിൽക്കുന്നത് നേമം മണ്ഡലത്തിൽ ആണ്. നേമം മണ്ഡലത്തിലെ ജനപ്രതിനിധി എന്ന നിലയിൽ ഈ പാലം സ്ഥിതി ചെയ്യുന്ന വെള്ളായണി തടാക പ്രദേശം ഒരു മാതൃകാ ടൂറിസ്റ്റ് കേന്ദ്രമായി ഉയർത്താൻ പദ്ധതി കൊണ്ടു വരുമെന്ന് അറിയിക്കുകയാണ്.\nപ്രകൃതിരമണീയമാണ് ഈ ഭൂപ്രദേശം. വിവിധ ഇനം പക്ഷികൾ ഈ പ്രദേശത്ത് കണ്ടുവരുന്നു. കായലിനോട് ചേർന്ന് കുടുംബത്തോടെ വന്നിരിക്കാനുള്ള കേന്ദ്രങ്ങൾ, കായലിൽ ബോട്ടിങ്, കായൽ വിഭവങ്ങൾ രുചിക്കാനുള്ള സൗകര്യം എന്നിവയൊക്കെ ഒരുക്കി സഞ്ചരികൾക്ക് മികച്ച ആസ്വാദനം ഉറപ്പുവരുത്തുന്ന പദ്ധതി ആകുമിത്. ലോക ടൂറിസം ദിനത്തിൽ തന്നെ ഇങ്ങനെ ഒരു പ്രഖ്യാപനം നടത്തുന്നതിൽ അതിയായ സന്തോഷമുണ്ട്.


തമിഴ്നാട്ടിലെ പടക്കനിർമ്മാണ ശാലയിൽ തീപിടുത്തം: ഒൻപത് മരണം - newsbox.co.in\nതമിഴ്നാട്ടിലെ പടക്കനിർമ്മാണ ശാലയിൽ തീപിടുത്തം: ഒൻപത് മരണം\nചെന്നൈ: തമിഴ്നാട് കടലൂരിലെ പടക്കശാലയിലുണ്ടായ സ്ഫോടനത്തിൽ ഒമ്പത് പേർ മരിച്ചു. കടലൂർ കാട്ടുമന്നാർക്കോവിലിലാണ് അപകടം നടന്നത്.\nനിരവധി പേർക്ക് പരുക്കേറ്റു. മരിച്ചവരിൽ ഭൂരിഭാഗം പേരും സ്ത്രീകളാണ്. മൂന്ന് യുണിറ്റ് ഫയർഫോഴ്സ് സ്ഥലത്തെത്തിയാണ് തീ അണച്ചത്.അപകടകാരണം വ്യക്തമായിട്ടില്ല.’ സംഭവത്തിൽ വിശദമായ അന്വേഷണം ആരംഭിച്ചതായും കടലൂർ ജില്ലാ പോലീസ് മേധാവി അറിയിച്ചു.\nTags: Fireexplosion, tamilnadu\nവെഞ്ഞാറമൂട് ഇരട്ടക്കൊലയിൽ കടൽകടന്നും പ്രതിഷേധം: ഗ്രീസ് കമ്യൂണിസ്റ്റ യുവജന വിഭാഗം പ്രതിഷേധിച്ചു


pt-usha Archives - Calicut Journal\nHome » Tag Archives: pt-usha\nTag Archives: pt-usha\nഒളിമ്പ്യന് പിടി ഉഷക്ക് നഗരത്തില് ഭൂമി നല്‍കേണ്ടതില്ലെന്ന് സ്പോര്‍ട്സ് കൗണ്‍സില് പ്രസിഡന്റ് ടി പി ദാസന്. ഒരു സെന്റ് ഭൂമി പോലുമില്ലാത്ത കായിക താരങ്ങള് നിലവിലുണ്ടെന്നും അവര്‍ക്കാണ് ആദ്യം ഭൂമി നല്‍കേണ്ടതെന്നും അദ്ദേഹം പറഞ്ഞു. പിടി ഉഷയുടെ ആവശ്യപ്രകാരം കോഴിക്കോട് വെസ്റ്റ്ഹില് ഗവ. എന്‍ജിനീയറിങ് കോളജിന്റെ പത്തു സെന്റ് ഭൂമി അവര്‍ക്ക് സൗജന്യമായി നല്‍കാനുള്ള നീക്കം വിവാദമായോടെയാണ് വിഷയത്തില് സ്പോര്‍ട്സ് കൗണ്‍സില് നിലപാടെുത്തത്. പിടി ഉഷക്ക് നേരത്തെ സംസ്ഥാന സര്‍ക്കാര് പയ്യോളിയില് വീട് വെച്ചു നല്‍കിയിരുന്നു. മല്‍സരത്തില് ജയിക്കുന്നത് ഭൂമി നല്‍കുന്നതിന് മാനദണ്ഡമല്ല. ഉഷയുടെ ...


കോവിദാരം - വിക്കിപീഡിയ\n(രക്തമന്ദാരം എന്ന താളിൽ നിന്നും തിരിച്ചുവിട്ടതു പ്രകാരം)\n12 മീറ്ററോളം ഉയരം വയ്ക്കുന്ന ഒരു ചെറിയ മരമാണ് കോവിദാരം. (ശാസ്ത്രീയനാമം: Bauhinia variegata). പൂക്കൾക്ക് ഓർക്കിഡ് പൂക്കളുമായി സാമ്യമുള്ളതിനാൽ ഓർക്കിദ് മരം എന്നറിയപ്പെടുന്നു. തെക്കുകിഴക്ക് ഏഷ്യൻ വംശജനാണ്. അലങ്കാരവൃക്ഷമായി വളർത്തുന്നു. ഹമ്മിംഗ് ബേഡുകളെ ആകർഷിക്കാൻ നട്ടുവളർത്താറുണ്ട്. കീടബാധ തീരെ കുറവാണ്.\nOrchid Tree, Varigated Bauhinia • Hindi: Kachnar कचनार • Manipuri: চিঙথ্ৰাও Chingthrao • Marathi: kanaraj, kavidara, kanchan, rakta-kanchan • Malayalam: chovanna-mandaru, chuvanna-mandaram • Telugu: Bodanta, Daevakanchanamu • Kannada: arisinantige, ayata, bilikanjivala, irkubalitu • Bengali: ৰক্তকংচন Raktakanchan • Oriya: vau-favang, vaube, kachan • Khasi: Dieng long, Dieng tharlong • Assamese: Kotora, Kurol • Mizo: Vau-favang, Vaube, Vaufawang • Sanskrit: Ashmantaka, asphota, Chamarika, Chamari • Nepali: Takki, Koeralo (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)\nചുമ, ആസ്ത്മ, വയറിലെ അസുഖങ്ങൾ, തൊണ്ടവേദന, ത്വഗ്രോഗങ്ങൾ എന്നിവയ്ക്ക് മരുന്നായി ഉപയോഗിക്കുന്നു. ഉണങ്ങിയ മൊട്ടുകളും ഔഷധമായി ഉപയോഗിക്കുന്നുണ്ട്.\nചുവന്ന മന്ദാരത്തിന്റെ പൂവ്\nവിക്കിസ്പീഷിസിൽ Bauhinia variegata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.\nവിക്കിമീഡിയ കോമൺസിലെ Bauhinia variegata എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=കോവിദാരം&oldid=3340606" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:55, 24 മേയ് 2020.


ഈ ലക്ഷണം അവഗണിയ്ക്കരുത്, ക്യാന്‍സറാകാം | Important Cancer Symptoms That People Usually Ignore - Malayalam BoldSky\n» ഈ ലക്ഷണം അവഗണിയ്ക്കരുത്, ക്യാന്‍സറാകാം\nഈ ലക്ഷണം അവഗണിയ്ക്കരുത്, ക്യാന്‍സറാകാം\nPublished: Saturday, March 17, 2018, 17:42 [IST]\nക്യാന്‍സര് ഇന്നതതെക്കാലത്ത് പലരേയും പെട്ടെന്നു വന്നു പിടി കൂടുന്ന ഒരു രോഗമാണ്. വന്ന് കലശലാകുമ്പോഴേ പലരും ഇതെക്കുറിച്ചറിയൂ,\nശരീരത്തിന്റെ ഏതു ഭാഗത്തെ വേണമെങ്കിലും ഏതു സമയത്തു വേണമെങ്കിലും ഏതു പ്രായത്തിലുള്ളവരെ വേണമെങ്കിലും ആക്രമിയ്ക്കാവുന്ന ഒരു രോഗമാണിത്. ചില ക്യാന്‍സറുകള് കൂടുതല് ഗുരുതമാണ്. ചിലത് അത്രതന്നെയെന്നു പറയാനാകില്ലെങ്കിലും.\nഎന്നു കരുതി ചികിത്സിച്ചാല് ഭേദമാകാത്ത രോഗങ്ങളുടെ കൂട്ടത്തില് പെടുന്ന ഒന്നല്ല, ഇത്. തുടക്കത്തില് കണ്ടെത്തി ചികിത്സിച്ചാല് ഇത് പൂര്‍ണമായും ചികിത്സിച്ചു ഭേദമാക്കാവുന്ന ഒന്നുതന്നെയാണ്. പലപ്പോഴും ചികിത്സ വൈകുന്നത് ഇത് കണ്ടെത്തുവാന്, ഇത് ക്യാന്‍സറാണെന്നു തിരിച്ചറിയുവാന് വൈകുന്നതു കൊണ്ടുതന്നെയാണ്. കാരണം ക്യാന്‍സറിന്റെ പല ലക്ഷണങ്ങളും മറ്റു പല രോഗങ്ങളോടും സാമ്യമുള്ളവയായിരിയ്ക്കും.\n90 ശതമാനം പേരും അവഗണിയ്ക്കുന്ന ക്യാന്‍സറിന്റെ ചില തുടക്ക ലക്ഷണങ്ങളെക്കുറിച്ചറിയൂ,\nചര്‍മത്തിലുണ്ടാകുന്ന ചില വ്യത്യാസങ്ങള്\nചര്‍മത്തിലുണ്ടാകുന്ന ചില വ്യത്യാസങ്ങള് ക്യാന്‍സര്‍ലക്ഷണമാണെന്നു പറയാം. പ്രത്യേകിച്ചു പെട്ടെന്നു വരുന്ന ചിലത്. തുടര്‍ച്ചയായുള്ള ചൊറിച്ചിലാകാം, പുതിയ മറുകുകള്, ഉള്ളവയില് ചൊറിച്ചില്, വലിപ്പവ്യത്യാസം. എല്ലാം. ഇതെല്ലാം ബ്രെസറ്റ് ക്യാന്‍സര് ലക്ഷണങ്ങളാകാം. മാറിടത്തില് മാത്രമല്ലെന്നര്‍ത്ഥം. ഇതിനൊപ്പം മാറിടത്തിലും ചിലപ്പോള് വ്യത്യാസങ്ങളുണ്ടാകും. തെന്നി മാറുന്ന മുഴകളോ തടിപ്പുകളോ.\nനീണ്ടു നില്‍ക്കുന്ന ചുമ, വിശപ്പു കുറവ്, പെട്ടെന്നു തൂക്കം കുറയുന്നത്, ശ്വാസമെടുക്കാന് ബുദ്ധിമുട്ട് എന്നിവ ലംഗ്‌സ് ക്യാന്‍സര് ലക്ഷണങ്ങളുമാകാം. ചിലപ്പോള് ചുമയ്‌ക്കൊപ്പം രക്തം വരും. ഇത് ലംഗ്‌സ് ക്യാന്‍സര് കൂടുതലാകുമ്പോഴാണ്.\nശരീരത്തിലുണ്ടാകുന്ന ചൊറിച്ചിലിന് ചിലപ്പോഴെങ്കിലും ക്യാന്‍സറുമായി ബന്ധമുണ്ടാകും. വയറ്റിലുണ്ടാകുന്ന ക്യാന്‍സറിന് ചിലപ്പോള് വയറ്റിലും സ്വകാര്യഭാഗത്തും ചൊറിച്ചിലുണ്ടാകാറുണ്ട്. ബ്രെയിന് ക്യാന്‍സറിന് ചിലപ്പോഴെങ്കിലും മൂക്കിന്റെ ഭാഗത്തു ചൊറിച്ചിലുണ്ടാകുന്നതും സാധാരണയാണ്.\nമലത്തില് രക്തമോ അങ്ങനെയുള്ള എന്തെങ്കിലും വ്യത്യാസമോ വരുന്നത് ചിലപ്പോള് കുടല് ക്യാന്‍സര് ലക്ഷണങ്ങളാകും. മൂലക്കുരു പോലുള്ള രോഗങ്ങളും ഇതിനു കാരണമാകുമെങ്കിലും ഇത്തരം പ്രശ്‌നങ്ങളില്ലെങ്കില് ഇത് ക്യാന്‍സര് ലക്ഷണമായും കാണാം.\nമൂത്രത്തിലുണ്ടാകുന്ന ചില വ്യത്യാസങ്ങള്\nമൂത്രത്തിലുണ്ടാകുന്ന ചില വ്യത്യാസങ്ങള് കിഡ്‌നി ക്യാന്‍സര് ലക്ഷണമാണ്. മൂത്രത്തില് രക്തം കാണുക, ഇതിനൊപ്പം ഹൈബിപി, കിഡ്‌നിയുടെ ഭാഗത്തു വേദന, വല്ലാത്ത ക്ഷീണം എന്നിവയെല്ലാം ഈ ക്യാന്‍സറിന്റെ ലക്ഷണമായി കാണാം.\nപെട്ടെന്നുണ്ടാകുന്ന തൂക്കം കുറയല് വയറ്റിലുണ്ടാകുന്ന ക്യാന്‍സര് ലക്ഷണമായി കാണാം. മാംസം തീരെ കഴിയ്ക്കാന് സാധിയ്ക്കാതെയാകുക, പെട്ടെന്നു വയര് നിറയുക, അനീമിയ, ഭക്ഷണം കഴിയ്ക്കാന് സാധിയ്ക്കാതെ വരിക എന്നിവയെല്ലാം വയറ്റിലുണ്ടാകുന്ന ക്യാന്‍സര് ലക്ഷണങ്ങളില് പെടുന്നു.\nനീണ്ടു നില്‍ക്കുന്ന തൊണ്ടവേദന\nനീണ്ടു നില്‍ക്കുന്ന തൊണ്ടവേദന തൊണ്ടയിലെ ക്യാന്‍സര് ലക്ഷണമാകാനും സാധ്യതയുണ്ട്. ഇതോടൊപ്പം ശ്വസിയ്ക്കാനും ഭക്ഷണമിറക്കാനുമുള്ള ബുദ്ധിമുട്ട്, തൊണ്ടയില് എന്തോ തങ്ങി നില്‍ക്കുന്നതുപോലുള്ള തോന്നല്, സ്വരം പെട്ടെന്നു മാറുകയോ നഷ്ടപ്പെടുകയോ ചെയ്യുക. കഫത്തില് രക്തം എന്നിവയെല്ലാം ഈ രോഗത്തിന്റെ ലക്ഷണങ്ങളാണ.്\nമാസമുറ സമയത്ത് അമിതമായ രക്തസ്രാവമുണ്ടെങ്കിലോ മാസമുറ സമയത്തല്ലാതെ ബ്ലീഡിംഗുണ്ടാകുകയോ ചെയ്യുകയാണെങ്കില് ഇഥ് ഗര്‍ഭാശയ ക്യാന്‍സര് ലക്ഷണമാകാം.\nകാഴ്ചയില് ഇടയ്ക്കിടെയുണ്ടാകുന്ന അവ്യക്തത, എപ്പോവുമുണ്ടാകുന്ന തലവേദന, ഓര്‍മക്കുറവ് തുടങ്ങിയവ ബ്രെയിന് ട്യൂമര് ലക്ഷണങ്ങളാകാം.\nImportant Cancer Symptoms That People Usually Ignore\nStory first published: Saturday, March 17, 2018, 17:42 [IST]


ട്വിറ്ററാറ്റികള് മാസ്റ്റോഡോണിലേക്ക് കൂടുമാറുന്നു, ട്വിറ്ററിന് തിരിച്ചടി-\nNovember 08, 2019, 04:20:00 pm\nട്വിറ്ററിന്റെ നയങ്ങളില് പ്രതിഷേധിച്ച് ട്വിറ്ററാറ്റികള് ഓപ്പണ് സോഴ്‌സ് പ്ലാറ്റ്‌ഫോമായ മാസ്റ്റോഡോണിലേക്ക് കൂട് മാറുന്നു. അക്കൗണ്ടുകള് സസ്‌പെന്‍ഡ് ചെയ്യുന്നതിലും വെരിഫൈ ചെയ്യുന്നതിലുമുള്ള ട്വിറ്ററിന്റെ നയത്തില് പ്രതിഷേധിച്ചാണ് ട്വിറ്ററാറ്റികള് പുതിയ സോഷ്യല് മീഡിയ കൂടാരം തേടി പോകുന്നത്. ഇത് മൈക്രോ ബ്ലോഗിങ് സൈറ്റായ ട്വിറ്ററിന് തിരിച്ചടിയാകുന്നു.\nട്വിറ്ററിന്റെ നയങ്ങള് ജനാധിപത്യപരമല്ലെന്ന് ആരോപിച്ച് കഴിഞ്ഞ ഏതാനും ആഴ്ചകളായി പ്രതിഷേധം നടന്നുവരികയാണ്. സുപ്രീംകോടതി അഭിഭാഷകനായ സഞ്ജയ് ഹെഗ്‌ഡെയുടെ ട്വിറ്റര് അക്കൗണ്ട് രണ്ട് തവണ സസ്‌പെന്‍ഡ് ചെ്തതാണ് പ്രതിഷേധം ആളിക്കത്തിച്ചത്. ഹെഗ്‌ഡെയുടെ അക്കൗണ്ടില് പ്രകോപനപരമായ ഉള്ളടക്കം പോസ്റ്റ് ചെയ്തുവെന്ന് ആരോപിച്ചാണ് ട്വിറ്റര് അക്കൗണ്ട് സസ്‌പെന്‍ഡ് ചെയ്തത്. ആദ്യം ഒരു ചിത്രവും രണ്ടാമത് ഒരു കവിതയും ആണ് അദ്ദേഹം പോസ്റ്റ് ചെയ്തത്.\nയാതൊരുവിധ നീതീകരണവുമില്ലാതെ ദളിത്, ബഹുജന്, ആദിവാസി പ്രവര്‍ത്തകരുടെ അക്കൗണ്ടുകള് സസ്‌പെന്‍ഡ് ചെയ്യുന്ന ട്വിറ്റര് നയങ്ങളില് ജാതീയത പുലര്‍ത്തുന്നുവെന്ന് ആരോപണം ഉയരുന്നു. എന്നാല് ഈ ആരോപണം ട്വിറ്റര് നിഷേധിച്ചു.\nഇതിന് പിന്നാലെയാണ് മാസ്റ്റോഡോണ് എന്ന സോഷ്യല് നെറ്റ് വര്‍ക്കിലേക്ക് ഇന്ത്യന് ട്വിറ്ററാറ്റികള് അക്കൗണ്ടുകള് തുടങ്ങിയത്. ഇപ്പോള് ഈ നെറ്റ് വര്‍ക്കില് 2.2 മില്ല്യണ് ഉപഭോക്താക്കളുണ്ട്.\n2016-ല് ജര്‍മ്മന്‍കാരനായ യുജന് റോക്കോ ആരംഭിച്ച നെറ്റവര്‍ക്കാണ് മാസ്റ്റോഡോണ്. ട്വിറ്ററും ഫേസ്ബുക്കും ഒരു സെര്‍വറില് ഒരു കമ്പനിയുടെ നിയന്ത്രണത്തിലാണ് പ്രവര്‍ത്തിക്കുന്നത്. എന്നാല് മാസ്റ്റോഡോണ് ഉപയോക്താക്കള്‍ക്ക് സ്വന്തം സെര്‍വറുകള് ഉണ്ടാക്കാനും അതുവഴി സ്വന്തം കമ്മ്യൂണിറ്റികളെ സൃഷ്ടിക്കാനും അനുവദിക്കുന്നുണ്ട്.\nട്വിറ്ററിലും ഫേസ്ബുക്കിലും അക്കൗണ്ട് തുടങ്ങാന് ഒരാള് വിവിധ വിവരങ്ങള് നല്‍കണം. കൂടാതെ അക്കൗണ്ട് ഉള്ളവരുമായി മാത്രമേ സംവദിക്കാന് കഴിയത്തുള്ളൂ. കൂടാതെ ആ പ്ലാറ്റ്‌ഫോമുകളുടെ നിയമങ്ങള് പാലിക്കുകയും വേണം. നിങ്ങള് നല്‍കുന്ന വിവരങ്ങള് ഒരു വലിയ കോര്‍പറേഷന്റെ നിയന്ത്രണത്തില് ആകുന്നു.\nമാസ്റ്റോഡോണ് വികേന്ദ്രീകൃതമായാണ് പ്രവര്‍ത്തിക്കുന്നത്. ആര്‍ക്കും മാസ്റ്റോഡോണിന്റെ സെര്‍വര് തുടങ്ങാന് കഴിയും. അതിനാല് മാസ്റ്റോഡോണിനെ ഏതെങ്കിലും ഒരു കമ്പനിയോ വ്യക്തിയോ അല്ല ഉടമസ്ഥന്.


| എലിപ്പനി മരുന്ന് സര്‍ക്കാര് ആശുപത്രിയില് മാത്രം | Mangalam\nSunday, May 27, 2018 Last Updated 22 Min 35 Sec ago English Edition\nTuesday 20 Jun 2017 01.22 AM\nഎലിപ്പനി മരുന്ന് സര്‍ക്കാര് ആശുപത്രിയില് മാത്രം\nതിരുവല്ല: എലിപ്പനി പടര്‍ന്നുപിടിക്കുമ്പോഴും ഏറ്റവും ആവശ്യമായ മരുന്നിനു ക്ഷാമം. എലിപ്പനിക്കു ഫലപ്രദമായ ഡോക്‌സിസൈക്ലിന് 100 എം.ജി. എന്ന മരുന്ന് സര്‍ക്കാര് ആശുപത്രികളില് മാത്രമേയുള്ളൂ. അനാവശ്യ ചേരുവ അടങ്ങിയ, കൊള്ളവിലയ്‌ക്കുള്ള മരുന്നാണ് സ്വകാര്യ ആശുപത്രികളിലും മെഡിക്കല് സ്‌റ്റോറുകളിലും കിട്ടുന്നത്.\nനാഷണല് ഫാര്‍മസ്യൂട്ടിക്കല് പ്രൈസിങ് അതോറിറ്റി ഔഷധ വിലനിയന്ത്രണ പട്ടികയില് ഉള്‍പ്പെടുത്തിയിട്ടുള്ള മരുന്നാണിത്. 10 ഗുളികകളുള്ള ഒരു സ്‌ട്രിപ്പിന് 20 രൂപയില് താഴെയേ വിലയുള്ളൂ. സര്‍ക്കാര് ആശുപത്രികളില് ഇതു സുലഭമാണെങ്കിലും വയറിളക്കത്തിനു കൂടി ഉപയോഗിക്കാവുന്ന ഡോക്‌സിസൈക്ലിന് ലാക്‌ടോബാസിലസ് എന്ന കോമ്പിനേഷന് (രാസസംയുക്‌തം) മരുന്നാണു വിപണിയിലുള്ളത്. പത്തെണ്ണത്തിന്റെ സ്‌ട്രിപ്പിന് വിവിധ കമ്പനികള് 69.50 രൂപ, 78 രൂപ നിരക്കിലാണു വില്‍ക്കുന്നത്.\nഎലിപ്പനി ബാധിതര്‍ക്ക് ആവശ്യമില്ലാത്ത ചേരുവ കൂടി അടങ്ങുന്ന മരുന്ന് വില്‍ക്കുന്നതിലൂടെ കമ്പനികള്‍ക്ക് മൂന്നിരട്ടിയോളം ലാഭം! അനാവശ്യമായി മറ്റൊരു രാസമൂലകം കൂടി കഴിക്കാന് രോഗികള് നിര്‍ബന്ധിതരാകുന്ന ദുരവസ്‌ഥയുമുണ്ട്.\nരാജ്യത്ത് 27 കമ്പനികള്‍ക്കാണ് ഡോക്‌സിസൈക്ലിന് 100 എം.ജിയുടെ നിര്‍മ്മാണത്തിനും വിതരണത്തിനും ലൈസന്‍സുള്ളത്. തുച്‌ഛമായ ലാഭമേയുള്ളൂ എന്ന കാരണത്താല് മൂന്നു വര്‍ഷത്തോളമായി പല കമ്പനികളും നിര്‍മാണത്തില് നിന്നു വിട്ടിനില്‍ക്കുകയാണ്.\nസംസ്‌ഥാന സര്‍ക്കാരിനു കീഴിലുള്ള കേരള ഡ്രഗ്‌സ് ആന്‍ഡ് ഫാര്‍മസ്യൂട്ടിക്കല്‍സ് ലിമിറ്റഡ് (കെ.എസ്.ഡി.പി) ഉന്നത നിലവാരമുള്ള ചേരുവകള്‍ള് ഉപയോഗിച്ച് ഡോക്‌സിസൈക്ലിന് 100 എം.ജി. നിര്‍മ്മിക്കുന്നുണ്ട്. ആന്ധ്രാപ്രദേശ്, തമിഴ്‌നാട് തുടങ്ങിയ സംസ്‌ഥാനങ്ങളിലേക്കും നല്‍കുന്ന ഈ മരുന്ന് പക്ഷേ, കേരളത്തില് സര്‍ക്കാര് ആശുപത്രികളെ ആശ്രയിക്കാത്ത രോഗികള്‍ക്കു പ്രാപ്യമല്ല.\nകേരളത്തില് മഴക്കാല രോഗങ്ങളില് ഏറ്റവും മാരകമായേക്കാവുന്ന രോഗാവസ്‌ഥകളില് മുന്നിലാണ് എലിപ്പനി. ഈ മാസം ഇതുവരെ 178 പേര്‍ക്ക് എലിപ്പനി ലക്ഷണങ്ങള് കണ്ടതായാണ് ആരോഗ്യ വകുപ്പിന്റെ ഔദ്യോഗിക കണക്ക്. ഇതില് 113 പേര്‍ക്ക് രോഗം സ്‌ഥിരീകരിച്ചു. നാലു പേര് മരിച്ചത് എലിപ്പനി മൂലമാണെന്നു സംശയിക്കുന്നു, ഇതിലൊന്നിനു സ്‌ഥിരീകരണമായി. സ്വകാര്യ ആശുപത്രികളിലെ കണക്ക് ലഭ്യവുമല്ല.\nപകര്‍ച്ചപ്പനിയും എലിപ്പനിയും ബാധിച്ച് സര്‍ക്കാര് ആശുപത്രികളെ ആശ്രയിക്കുന്നവരേക്കാള് കൂടുതല് പേര് സ്വകാര്യ ആശുപത്രികളെയും സ്വകാര്യ പ്രാക്‌ടീസ് ചെയ്യുന്ന ഡോക്‌ടര്‍മാരെയും ആശ്രയിക്കുന്നുണ്ട്. ഇവരെല്ലാം ഡോക്‌സിസൈക്ലിന് 100 എം.ജി. ലഭിക്കാത്തതിനാല് കൂടുതല് വില നല്‍കി കോമ്പിനേഷന് മരുന്ന് വാങ്ങി കഴിക്കേണ്ട സ്‌ഥിതിയിലാണ്.


പായ്ക്കപ്പലില് ലോകം ചുറ്റി നാവികസേനയുടെ ആറ് വനിതകള്; അനുമോദനവുമായി പ്രധാനമന്ത്രി\nTHALSAMAYAM| Updated On: 23 May 2018 12:30 PM GMT | Location :\nന്യൂഡല്‍ഹി: ഇന്ത്യന് നേവിക്കിത് അഭിമാന നിമിഷം. പായ്ക്കപ്പലില് ലോകപര്യടനം നടത്തിയ ആദ്യ ഇന്ത്യന് വനിതാ സംഘം തിരിച്ചെത്തി. നാവികസേന ലെഫ്....\nന്യൂഡല്‍ഹി: ഇന്ത്യന് നേവിക്കിത് അഭിമാന നിമിഷം. പായ്ക്കപ്പലില് ലോകപര്യടനം നടത്തിയ ആദ്യ ഇന്ത്യന് വനിതാ സംഘം തിരിച്ചെത്തി. നാവികസേന ലെഫ്. കമാഡര്‍മാരായ വര്‍ത്തിക ജോഷി, പ്രതിഭ ജാംവാള്, പി സ്വാതിയും ലഫ്റ്റനന്റസായ എസ് വിജയ ദേവി, ബി ഐശ്വര്യ, പായല് ഗുപ്ത എന്നിവരാണ് ഐഎന്‍എസ്‌വി തരിണിയില് ലോക പര്യടനം നടത്തിയത്.\nലോക സഞ്ചാരത്തിന് ശേഷം തിങ്കളാഴ്ചയാണ് സംഘം ഇന്ത്യയിലെത്തിയത്. ഇന്ന് പ്രധാനമന്ത്രി നരേന്ദ്രമോദിയുമായി സംഘം കൂടിക്കാഴ്ച നടത്തി. നാവിക സാഗര് പരിക്രമണ എന്ന് പേരിട്ട് ഈ ദൗത്യത്തിലൂടെ പൂര്‍ണമായും വനിതകളുടെ നേതൃത്വത്തില് ലോക പര്യടനം നടത്തിയ ആദ്യ ഇന്ത്യന് സംഘമെന്ന ഖ്യാതിയാണ് നേടിയത്. കൂടിക്കാഴ്ചയില് സംഘം ദൗത്യത്തിന്റെ വിവിധ വശങ്ങളെക്കുറിച്ചും യാത്രക്കായുള്ള തയ്യാറെടുപ്പും പരിശീലനവും അനുഭവങ്ങളുമെല്ലാം പ്രധാനമന്ത്രിയുമായി പങ്കുവെച്ചു.\nദൗത്യം വിജയകരമായി പൂര്‍ത്തിയാക്കിയതിന് പ്രധാനമന്ത്രി സംഘത്തെ അനുമോദിച്ചു. ഒപ്പം സംഘത്തോട് പായ്ക്കപ്പലിലൂടെ നടത്തിയ ലോകസഞ്ചാരത്തിന്റെ അനുഭവങ്ങള് പുസ്തകമാക്കാനും പ്രധാനമന്ത്രി നിര്‍ദേശിച്ചു. കൂടിക്കാഴ്ചയില് നാവിക സേനാ മേധാവി അഡ്മിറല് സുനില് ലാംബയും പങ്കെടുത്തു.


ലോക്ക്ഡൗൺ കാലത്തെ ചെരുപ്പിന്റെ 'അവസ്ഥ', 'ഒരു ഷൂവിന്റെ കൊരല്'\n23 May 2020 1:57 AM GMT\nലോക്ക്ഡൗൺ സമയത്തെ കലാ പ്രവർത്തനം ഏറെ ദുഷ്കരമാണ്. എന്നാൽ തങ്ങൾക്ക് ലഭ്യമായ എറ്റവും ചുരുങ്ങിയ സാധ്യതകൾകൊണ്ട് ഇത്തരം പ്രവർത്തികൾ തുടരുകയാണ് പലരും. ഇത്തരത്തിൽ ഒന്നാണ് ഒരു ഷൂവിന്റെ കൊരലിൽ കഥ പറയുന്ന 'അവസ്ഥ'.\nലോക്ക്ഡൗൺ കാലത്ത് തനിച്ചായിപ്പോയ ഒരു ഷൂ വിന്റെ മാനസിക വിചാരങ്ങൾ ഒരു ഷോർട്ട് ഫിലിമിലൂടെ പങ്കുവയ്ക്കുകയാണ് അവസ്ഥ. കോവിഡ് കാലത്തെ മുൻ കരുതലുകളെ കുറിച്ച് പറയുന്ന വീഡിയോയിൽ പാദരക്ഷകളും മനുഷ്യനും തമ്മിലുള്ള ബന്ധമാണ് പങ്കുവയ്ക്കുന്നത്.\nഅഷറഫ് പാലാഴി ഒരുക്കിയ ഷോർട്ട് ഫിലിലമിൽ ഷൂവിന് പുറമെ കോമഡി താരം ദേവരാജ് ആണ് കഥാപാത്രത്തെ അവതരിപ്പിക്കുന്നത്. ദേവരാജിന്റെതാണ് ആശയം. സിനിമാ താരം നിർമ്മൽ പാലാഴിയാണ് ഷൂവിന്റെ കഥാപാത്രത്തിന് ശബ്ദം നൽകിയിരിക്കുന്നത്. സിനിമ താരം സുരാജ് വെഞ്ഞാറമുട് ഉൾപ്പെടെ ചിത്രം നവ മാധ്യമങ്ങളിൽ പങ്കുവച്ചിട്ടുണ്ട്.\n#Lockdown #COVID 19


വിജയ് ബാബുവിനെതിരെ പുതിയ പരാതി ലഭിച്ചിട്ടില്ല; അറസ്റ്റിനായി വിദേശത്തു പോവേണ്ടി വന്നാല് പോവും: കമ്മീഷണര് -\nകൊച്ചി: നടനും നിര്‍മാതാവുമായ വിജയ് ബാബുവിന് എതിരായ പുതിയ മീടു ആരോപണത്തില് പോലീസിനു പരാതി ലഭിച്ചിട്ടില്ലെന്ന് കൊച്ചി സിറ്റി കമ്മീഷണര് സിഎച്ച് നാഗരാജു. സോഷ്യല് മീഡിയയില് പുതിയ ആരോപണം വന്നെങ്കിലും ആരും പരാതിയുമായി പോലീസിനെ സമീപിച്ചിട്ടില്ല. പരാതി ലഭിച്ചാല് കേസെടുക്കുമെന്നും കമ്മീഷണര് പറഞ്ഞു.\nമുന്‍കൂര് ജാമ്യാപേക്ഷ വിജയ് ബാബുവിന്റെ അറസ്റ്റിന് തടസ്സമല്ലെന്ന് കമ്മീഷണര് പറഞ്ഞു. ഹാജരാവാന് ആവശ്യപ്പെട്ട് വിജയ് ബാബുവിന്റെ വീട്ടില് നോട്ടീസ് നല്‍കിയിട്ടുണ്ട്. കീഴടങ്ങുമെന്നാണ് പ്രതീക്ഷിക്കുന്നത്. അറസ്റ്റിനായി വിദേശത്തു പോവേണ്ടിവന്നാല് പോവുമെന്നും കമ്മീഷണര് പറഞ്ഞു.\nറീ പോസ്റ്റ്മോര്‍ട്ടത്തിന് എതിര്‍പ്പില്ലെന്ന് കുടുംബം: റിഫയുടെ മരണത്തില് ഭര്‍ത്താവിനും സുഹൃത്തിനുമെതിരെ തെളിവുണ്ടെന്ന് പിതാവ്


Sunil film becomes trendsetter - Malayalam Filmibeat\n4 min ago 'ആ ചിരി ആണ് ഞങ്ങള്‍ക്ക് എല്ലാം'! മെഗാസ്റ്റാറിന്റെ പുതിയ വീഡിയോ ഏറ്റെടുത്ത് ആരാധകര്\n42 min ago മാടമ്പിയും പ്രമാണിയും ഉണ്ടാക്കിയ മൂലധനം! സ്റ്റാന്‍ഡ് അപ്പ് മൂവിയെ കുറിച്ച് ബി ഉണ്ണികൃഷ്ണന്\n48 min ago 96 ലെ ജാനു വലിയ വെല്ലുവിളിയായിരുന്നു! തെലുങ്ക് പതിപ്പിന്‍റെ ഷൂട്ടിംഗ് പൂര്‍ത്തിയായെന്ന് സാമന്ത!\nസുനിലിന്റെ ആദ്യതമിഴ് ചിത്രം ഹിറ്റ്\n| Published: Friday, March 24, 2006, 5:30 [IST]\nതമിഴിലെ സുനിലിന്റെയും ഭാവനയുടെയും ആദ്യചിത്രം ഹിറ്റായി. ചിത്തിരം പേശുതടി എന്ന ചിത്രത്തിന്റെ വിജയം ഇരുവര്‍ക്കും തമിഴില് മികച്ച തുടക്കമാണ് നല്‍കിയിരിക്കുന്നത്.\nചിത്രം ഏതാനും ആഴ്ചകള്‍ക്കു മുമ്പ് റിലീസ് ചെയ്തപ്പോള് ബോക്സോഫീസില് നല്ല പ്രതികരണമല്ല ലഭിച്ചിരുന്നത്. മിക്ക തിയേറ്ററുകളില് നിന്നും ചിത്രം താമസിയാതെ പിന്‍വലിക്കപ്പെട്ടു. എന്നാല് ചിത്രത്തിലെ ഗാനങ്ങളും ഗാനരംഗങ്ങളും പ്രേക്ഷകരുടെ പ്രിയം പിടിച്ചുപറ്റിയതോടെ ചിത്രം തമിഴ്നാട്ടിലെ മിക്കവാറും എല്ലാ കേന്ദ്രങ്ങളിലും വീണ്ടും റിലീസ് ചെയ്തു. ആദ്യമായാണ് തമിഴ്നാട്ടില് ഒരു ചിത്രം വീണ്ടും റിലീസ് ചെയ്യുന്നത്.\nചിത്രത്തിലെ സുനിലിന്റെ പ്രകടനം ഏറെ ശ്രദ്ധിക്കപ്പെട്ടിട്ടുണ്ട്. ഒരു ഗുണ്ടയായാണ് സുനില് ചിത്രത്തില് അഭിനയിക്കുന്നത്. ചിത്തിരം പേശുതടിയുടെ വിജയത്തോടെ ഒട്ടേറെ അവസരങ്ങള് സുനിലിനെ തേടിയെത്തുന്നുണ്ട്. ഭാവനയെയും ഈ ചിത്രം തമിഴില് ശ്രദ്ധേയയാക്കിയിട്ടുണ്ട്.


സഭാതർക്കങ്ങൾ സംബന്ധിച്ച സുപ്രീംകോടതി വിധി നടപ്പാക്കാൻ സർക്കാരിന് ബാധ്യത: ഓർത്തഡോക്സ് സഭ - ovsonline.in\nസഭാതർക്കങ്ങൾ സംബന്ധിച്ച സുപ്രീംകോടതി വിധി നടപ്പാക്കാൻ സർക്കാരിന് ബാധ്യത: ഓർത്തഡോക്സ് സഭ\nJuly 5, 2019 July 5, 2019 Editor 10\nകോട്ടയം: സഭാതർക്കങ്ങൾ സംബന്ധിച്ച സുപ്രീംകോടതി വിധി നടപ്പാക്കാൻ സംസ്ഥാന സർക്കാരിനു ബാധ്യതയുണ്ടെന്നു കഴിഞ്ഞ ദിവസത്തെ സുപ്രീം കോടതി വിധിയിലൂടെ തെളിഞ്ഞതായി പരിശുദ്ധ ബസേലിയോസ് മാർത്തോമ്മാ പൗലോസ് ദ്വിതീയൻ കാതോലിക്കാ ബാവാ.\nതർക്കത്തിൽ തങ്ങൾ കക്ഷികൾ അല്ല എന്നായിരുന്നു ഇത്രയും നാൾ സർക്കാരും അധികാരികളും പറഞ്ഞിരുന്നത്. എന്നാൽ അതു പൊള്ളയാണെന്നു വിധിയിലൂടെ തെളിഞ്ഞു. സുപ്രീം കോടതി വിധി നടപ്പാക്കാനുള്ള ഭരണഘടനാ ബാധ്യത സർക്കാരിനുണ്ട്. പള്ളികളിലെ ഉടമസ്ഥാവകാശം വിട്ടുകൊടുക്കാൻ ഇനി സാധ്യമല്ല. ശബരിമല കേസിൽ സുപ്രീം കോടതി വിധി വേഗത്തിൽ നടപ്പാക്കാൻ സംസ്ഥാന സർക്കാർ നടപടിയെടുത്തു. അത് എന്തുകൊണ്ടു മലങ്കര സഭയ്ക്കു നിഷേധിക്കുന്നു എന്ന ആശങ്കയുണ്ട്.\nകോടതിയലക്ഷ്യ നടപടികളുമായി മുന്നോട്ടുപോകും. നിയമോപദേശത്തിൻ്റെ അടിസ്ഥാനത്തി‍ൽ നടപടികൾ ആരംഭിച്ചുകഴിഞ്ഞു. തെരുവിലിറങ്ങിയുള്ള സമരം നടത്തില്ല. കോടതിവിധി നടപ്പാക്കുന്നതിൽ ക്രമസമാധാന പ്രശ്നങ്ങൾ ഉണ്ടാകേണ്ട കാര്യമില്ല. അത്തരത്തിൽ ക്രമസമാധാന പ്രശ്നങ്ങൾ ഉണ്ടെങ്കിൽ നിയന്ത്രിക്കുക സർക്കാരിൻ്റെ ഉത്തരവാദിത്തമാണ്. അങ്ങനെ ഉണ്ടാകുന്നെങ്കിൽ അതു സുപ്രീം കോടതിയെ സർക്കാർ അറിയിക്കണം.\nസുപ്രീം കോടതി വിധിക്കു മുകളിലല്ല മന്ത്രിസഭാ ഉപസമിതി. വിധി നടപ്പാക്കിയ ശേഷം എന്തു ചർച്ചകൾക്കും തയാറാണ്. ഓർത്തഡോക്സ് സഭയ്ക്കു വാക്കാൽ നൽകിയ ഉറപ്പുകളൊന്നും ഇടതുമുന്നണി പാലിച്ചിട്ടില്ലെന്നും കാതോലിക്കാ ബാവാ പറഞ്ഞു.\n1934-ലെ ഭരണഘടനയും സുപ്രീംകോടതി വിധിയും അംഗീകരിച്ച് യാക്കോബായ സഭയിൽ നിന്ന് ആരെങ്കിലും മുന്നോട്ടുവന്നാൽ സ്വീകരിക്കുമോ എന്ന ചോദ്യത്തിനു ബാവാ പറഞ്ഞത്: 80% വിശ്വാസികൾക്കും വ്യവഹാരങ്ങളിൽ താൽപര്യമില്ല. വിശ്വാസികൾ ഇപ്പോഴും ചേർന്നു പ്രവർത്തിക്കുന്നുണ്ട്. ഭരണതലത്തിലുള്ളവരാണു തർക്കം ഉന്നയിക്കുന്നത്. യാക്കോബായ സഭയിലുള്ളവർ ഇപ്പോൾത്തന്നെ സമ്പർക്കം പുലർത്തുന്നുണ്ട്. എന്നാൽ ഉന്നതസ്ഥാനീയർ ഇതുവരെ ഒന്നും പറഞ്ഞിട്ടില്ല. അപേക്ഷ നൽകിയാൽ അപ്പോൾ പരിഗണിക്കും. ഇപ്പോൾ ആരും അപേക്ഷ നൽകിയിട്ടില്ല. മെത്രാപ്പൊലീത്തമാരെ വാഴിക്കുന്നതിനു സഭയ്ക്ക് അതിന്റേതായ മാനദണ്ഡങ്ങളുണ്ട്. ഇത്തരത്തിൽ വാഴിക്കുന്നവരെ മാത്രമേ അംഗീകരിക്കൂ എന്നു കാതോലിക്കാ ബാവാ പറഞ്ഞു.\nസമവായം വിധി നീട്ടാനുള്ള തന്ത്രം\nകോട്ടയം ∙ സുപ്രീം കോടതി വിധി നടപ്പാക്കാൻ സർക്കാർ പ്രതിജ്‌ഞാബദ്ധമാണെന്നുള്ള മുഖ്യമന്ത്രിയുടെ പ്രസ്താവന സ്വാഗതം ചെയ്യുന്നതായി മലങ്കര ഓർത്തഡോക്സ് സഭ. വിധി നടപ്പാക്കാൻ യാതൊരു ഉപാധികളുമില്ലാതെ നിയമപരമായ നടപടികൾ അവലംബിക്കുകയാണ് സർക്കാർ ചെയ്യേണ്ടത്. ആ സ്ഥാനത്ത് അനുരഞ്ജന സമിതിയും സമവായവും ചർച്ചയും എന്ന ഉപാധികൾ വിധി നടപ്പിലാക്കാതെ നീട്ടിക്കൊണ്ടുപോകാനുള്ള തന്ത്രത്തിൻ്റെ ഭാഗമാണെന്ന് ന്യായമായും സംശയിക്കേണ്ടിവരുമെന്ന് അസോസിയേഷൻ സെക്രട്ടറി ബിജു ഉമ്മൻ പറഞ്ഞു.\nസുപ്രീംകോടതി വിധി നടപ്പാക്കാൻ ഭരണഘടനാ ബാധ്യതയുള്ള സർക്കാർ വിധി നടപ്പിലാക്കാത്തതിൻ്റെ പേരിൽ കർക്കശമായ താക്കീത് ലഭിച്ചിട്ടും യാഥാർത്ഥ്യങ്ങൾ ഉൾക്കൊണ്ട് പ്രവർത്തിക്കാതെ രാഷ്‌ട്രീയ ലാഭത്തിനുവേണ്ടി നിലകൊള്ളുന്നത് രാജ്യത്തെ നിയമസംവിധാനങ്ങളോടുള്ള വെല്ലുവിളിയായി മാത്രമേ കാണുവാൻ സാധിക്കുകയുള്ളു എന്ന് ബിജു ഉമ്മൻ പറഞ്ഞു.\nസഭ കേസ്: കേരളം ഭാരതത്തിലാണ് എന്ന് സർക്കാരിനെ ഓർമ്മപ്പിച്ചു ബഹു. സുപ്രീം കോടതി\n← ശബരിമല വിധി നടപ്പാക്കാന് തിടുക്കം കാട്ടിയവർ ഇപ്പോള് ഉറക്കത്തിലാണെന്ന് പരിശുദ്ധ കാതോലിക്കാ ബാവ\nകോടതി വിധി ലംഘിച്ചു കൊണ്ട് സർക്കാർ ഒത്താശയോടെ മൃതദേഹം മറവു ചെയ്തു, വികാരിയ്ക്ക് മർദനം. →\nമൂല്യബോധമുള്ളവരാകുക: മാർ പോളിക്കർപ്പോസ്\nJuly 23, 2019 Editor 8\nമൈലപ്ര പെരുന്നാൾ:’ജോർജിയൻ അവാർഡ് ഫോർ എക്സലൻസ്’ഫാ.ജിനേഷ് കെ.വർക്കിക്ക് സമ്മാനിച്ചു\nMay 2, 2016 May 3, 2016 Editor 3\n‘പ്രസന്നം’ മാനസികാരോഗ്യ  കേന്ദ്ര‌ം ഉദ്ഘാടനം നാളെ\nAugust 18, 2016 August 22, 2016 Editor 2


ആത്മീയത ബുദ്ധിശൂന്യർക്കുള്ളതല്ല | Isha Sadhguru\nസദ്ഗുരു, ഈശ ഫൗണ്ടേഷൻ\nആത്‌മീയതയോ ദൈവീകതയോ സംഭവിക്കണമെങ്കിൽ, ആദ്യം വേണ്ടത്, നമ്മളിലെ മനുഷ്യത്വത്തെ അത്യുന്നതിയിലെത്തിക്കുക എന്നതാണ്.എന്തിനാണ് ഏതൊരു മതവും, ഏതൊരാത്മീയ പ്രവർത്തിയും, സ്നേഹത്തെയും കരുണയെയും പറ്റി സംസാരിച്ചതെന്നുവച്ചാൽ, അവ ജീവിതത്തിലെ ഏറ്റവും പരമമായ ഭാവമായതുകൊണ്ടല്ല. അതിനുകാരണം, അവയാണേറ്റവും നല്ല വളം. നിങ്ങൾ നിങ്ങളെ തന്നെ സ്ഥിരമായി സ്നേഹത്താലും കരുണയാലും പോഷിപ്പിച്ചു കൊണ്ടിരുന്നാൽ, വളരെയെളുപ്പത്തിൽ നിങ്ങളിൽ പൂക്കൾ വിടരും. ദിവസവും നല്ല വളം നൽകിയില്ലെങ്കിൽ, ഒരുപക്ഷെ നിങ്ങളിലെ വിത്ത് നല്ലതാണെങ്കിലും, അത് പുഷ്പ്പിക്കണമെന്നില്ല കാരണം, ആവശ്യമായ പോഷണമില്ല.\nഅതുകൊണ്ട് ദൈവീകതയുടെ പൂവ് നിങ്ങളിൽ വിടരണമെങ്കിൽ, നിങ്ങളിലെ മനുഷ്യത്വത്തെ ഏറ്റവും ഊർജ്ജസ്വലതയിലായിരിക്കണം നിലനിർത്തേണ്ടത്. ആരോടെങ്കിലും നിങ്ങളിൽ ശക്തമായ സ്നേഹവും കരുണയുമുണ്ടായാൽ, അപ്പോഴാണ് നിങ്ങളിലെ മനുഷ്യത്വം നിറഞ്ഞുതുളുമ്പുന്നത്. നന്മയുമല്ല, ദയവുമല്ല, ശുദ്ധമായ മനുഷ്യത്വം. നിങ്ങളുടെയുള്ളിൽ പരിശീലിപ്പിച്ച് കൊണ്ടുവരേണ്ട ഒന്നല്ലയിത്, എപ്പോഴും നിങ്ങളിൽ തുടിക്കുന്ന ഒന്നാണിത്. കൗശലപൂർവ്വം നിങ്ങൾക്കതിനെ കൊന്നുകളയാം. നിങ്ങളിലെ മനുഷ്യത്വത്തെ അടിച്ചമർത്താൻ, നിങ്ങൾ വിവിധ തന്ത്രങ്ങളാണ് വളർത്തിവികസിപ്പിക്കുന്നത്, കാരണം അത് സുരക്ഷിതമല്ലെന്ന് നിങ്ങൾ കരുതുന്നു, അത് ശരിയാവില്ല. അങ്ങനെയല്ല ലോകം പ്രവർത്തിക്കുന്നതെന്ന് നിങ്ങൾ കരുതുന്നു. നിങ്ങളുടെ മതത്തിലൂടെയോ, വിശുദ്ധഗ്രന്ഥങ്ങളാലോ, മറ്റു രീതികളാലോ എങ്ങനെയെങ്കിലും പഠിപ്പിക്കേണ്ടതായ ഒന്നല്ല മനുഷ്യത്വം. നിങ്ങളുടെ ജീവിതത്തിലെ ഓരോ നിമിഷവും തുടിക്കുകയും നിറഞ്ഞുതുളുമ്പുകയും ചെയ്യുന്ന ഒന്നാണത്. നിങ്ങളതിനെ ഉന്നതിയിൽ നിലനിർത്തിയാൽ, ജീവിതത്തിന്റെ അടുത്ത തലം വളരെയെളുപ്പമാവും. അല്ലെങ്കിൽ അടുത്ത തലം നിങ്ങൾക്ക് ലഭ്യമാവില്ല.\nആത്മീയതയെന്നാൽ, നിങ്ങൾക്ക് ചുറ്റുമുള്ള ജീവിതവുമായി പങ്കുചേരാതെ, വീടുവിട്ടു കാട്ടിൽ പോകണമെന്നാണ് നമ്മൾ മനസ്സിലാക്കിയിരിക്കുന്നത്. ഇത്തരത്തിലുള്ള തെറ്റിദ്ധാരണകൾ കാരണമാണ്, വളരെയധികം ചെറുപ്പക്കാർ, അത്രയും ബുദ്ധിശാലികളായവർ ആത്മീയതയിലേക്ക് തിരിഞ്ഞുനോക്കാത്തത്.\nഇന്നത്തെ ലോകത്തെ ശ്രദ്ധിച്ചാൽ, എല്ലാത്തരത്തിലുള്ള വിഡ്ഢികൾ ലോകത്തുണ്ടെങ്കിലും, അവയിലേറ്റവും രൂക്ഷമായവ ആത്മീയതയിലുള്ളവരാണ്. അവരേറ്റവുമധികം നാശമുണ്ടാക്കുകയും, വളരെയധികം വിഡ്ഢിത്തങ്ങൾ പ്രദർശിപ്പിക്കുകയും, ഭൂമിയിലെ ഘോരമായ പ്രശ്നങ്ങൾക്ക് കാരണമാവുകയും ചെയ്യുന്നു. മുൻപും അതങ്ങനെതന്നെയായിരുന്നു, ഇപ്പോഴുമത് തുടരുന്നു. എല്ലാ കലഹങ്ങൾക്കും മതങ്ങൾ പരിഹാരമാവുന്നതിന് പകരം നിർഭാഗ്യവശാൽ, എല്ലാ കലഹത്തിനും മതമാണ് തുടക്കമിടുന്നത്. ഭൂമിയിൽ സൃഷ്ടിക്കപെടുന്നയെല്ലാ യുദ്ധങ്ങൾക്കും കേന്ദ്രബിന്ദുവായിമാറിയിരിക്കുന്നത്, മതങ്ങളാണ്. ഇതുകാരണം ധാരാളമാളുകൾ, ബുദ്ധിമാന്മാരും വിദ്യാസമ്പന്നരുമായ, പ്രത്യേകിച്ചും ചെറുപ്പക്കാർ ഒരുവിധത്തിലും ആത്മീയതയിലേക്ക് വരുന്നില്ല കാരണം, അത്രക്കും വിഡ്ഢിത്തമായിമാറിയിരിക്കുന്നു. നിർഭാഗ്യവശാൽ അവരുടെ അഭിപ്രായത്തിൽ ആത്മീയതയെന്നാൽ മണ്ടത്തരമാണ്. ഇതുവരെയത് അങ്ങനെയാണ് അവതരിപ്പിച്ചിരിക്കുന്നത്.\nനമ്മളാദ്യം മനസിലാക്കേണ്ടത്, ഈ ഭൂമിയിൽ നിലനിൽക്കുന്നതിനുള്ള ഏറ്റവും ബുദ്ധിപരമായ രീതിയാണ് ആത്മീയത. ശരാശരിക്കപ്പുറം നിങ്ങളുടെ ബുദ്ധി ഉയർന്നാൽ മാത്രമേ, നിങ്ങൾ യഥാർത്ഥത്തിൽ ആത്മീയനാവൂ. ആത്മീയത ഒരു വിഡ്ഢിക്കുള്ളതല്ല. സാധാരണക്കാരേക്കാൾ കൂടുതൽ ശ്രദ്ധയോടെ തന്റെ ജീവിതം ശരിക്കും കാണാൻ കഴിവുള്ള വ്യക്തിക്ക് മാത്രമുള്ളതാണ്. ആത്മീയതയിലുള്ളവർ സാധാരണക്കാരേക്കാൾ കൂടുതൽ ബുദ്ധി പ്രകടിപ്പിച്ചതിനാലാണ് ലോകത്തിലെവിടെയും അവരിലേക്ക് കൂടുതൽ കൂടുതൽ ആളുകൾ ആകർഷിക്കപ്പെടുന്നത്.\nകൂർമ നാഡി എന്നറിയപ്പെടുന്ന ശ്വസനത്തിൻ്റെ യോഗയിലെ പങ്കിനെ സദ്ഗുരു നിരീക്ഷിക്കുകയും , എങ്ങനെയാണു ഇത് വെറും ഓക്സിജൻ്റെയും കാർബൺ ഡൈയോക്സൈഡിൻ്റെയും കൈമ…\nസദ്ഗുരു ശരീരം വിട്ടു പോയാല് എന്തു സംഭവിക്കുമെന്നതിലേക്കു അദ്ദേഹം വെളിച്ചം പകരുന്നു. ഗുരുവെന്ന നിലയില് അദ്ദേഹം സ്പര്‍ശിച്ച ആര്‍ക്കെങ്കിലും ഏതെങ്കിലും…


പാണ്ടനാട് രക്ഷാപ്രവർത്തനത്തിന് പോയ ബോട്ട് കാണാതായി; ബോട്ടിലുണ്ടായിരുന്നത് ആറുപേർ |\nചെങ്ങന്നൂർ പാണ്ടനാട് രക്ഷാപ്രവർത്തനത്തിന് പോയ മത്സ്യബന്ധന ബോട്ട് കാണാതായി. മത്സ്യത്തൊഴിലാളികൾ ഉൾപ്പെടെ ആറ് പേരാണ് ബോട്ടിലുണ്ടായിരുന്നത്. ശനിയാഴ്ച രാത്രി പണ്ടനാട് പഞ്ചായത്തിന് സമീപം രക്ഷാപ്രവർത്തനത്തിന് പോയ ബോട്ടാണ് കാണാതായിരിക്കുന്നത്.\nപലയിടങ്ങളിലും വെള്ളമിറങ്ങി തുടങ്ങിയതിനാൽ വലിയ ബോട്ടുകൾ ഉപയോഗിച്ച് ഇവർക്കായി തിരച്ചിൽ നടത്താൻ സാധിക്കുന്നില്ല. കാണാതായവരെയും ബോട്ടും കണ്ടെത്തണമെന്നും തങ്ങളെ തിരികെ നാട്ടിൽ എത്തിക്കാനുള്ള സൗകര്യം ഒരുക്കണമെന്നും മത്സ്യത്തൊഴിലാളികൾ ആവശ്യപ്പെടുന്നു. ചെറുവള്ളങ്ങൾ ഉപയോഗിച്ച് നാട്ടുകാർ തിരച്ചിൽ നടത്തുകയാണ്.\n← ഇടുക്കിയിൽ നിന്ന് പുറത്തേക്കൊഴുക്കുന്ന വെള്ളത്തിന്റെ അളവ് കുറച്ചു\nകേരളത്തിന് താങ്ങായി ഖത്തർ; 35 കോടിയുടെ ധനസഹായം →


കരുവന്നൂർ സർവീസ് സഹകരണ ബാങ്കിന്റെ കീഴിൽ പ്രവർത്തനം ആരംഭിച്ച കോ ഓപ് മാർട്ട് പച്ചക്കറി സ്റ്റാൾ ഉദ്ഘാടനം ചെയ്തു – IRINJALAKUDALIVE.com\nകരുവന്നൂർ സർവീസ് സഹകരണ ബാങ്കിന്റെ കീഴിൽ പ്രവർത്തനം ആരംഭിച്ച കോ ഓപ് മാർട്ട് പച്ചക്കറി സ്റ്റാൾ ഉദ്ഘാടനം ചെയ്തു\nകരുവന്നൂർ : കരുവന്നൂർ സർവീസ് സഹകരണ ബാങ്കിന്റെ കീഴിൽ പ്രവർത്തനം ആരംഭിച്ച, കർഷകരിൽ നിന്നും പച്ചക്കറിയും പഴങ്ങളും നേരിട്ട് വാങ്ങി വിപണനം ചെയ്യുന്ന കോ ഓപ് മാർട്ട് വെജിറ്റബിൾ സ്റ്റാളിൻ്റെ ഉദ്ഘാടനം ഇരിങ്ങാലക്കുട മുനിസിപ്പൽ ചെയർപേഴ്സൺ സോണിയാ ഗിരി നിർവ്വഹിച്ചു. വാർഡ് കൗൺസിലർ സി.എം. സാനി അദ്ധ്യക്ഷത വഹിച്ചു. ചടങ്ങിൽ സംസ്ഥാനത്തെ മികച്ച വിദ്യാർത്ഥി കർഷകനായി തെരഞ്ഞെടുത്ത അശ്വിൻരാജിനെ ബാങ്ക് പ്രസിഡണ്ട് കെ.കെ. ദിവാകരൻ ആദരിച്ചു.ചടങ്ങിൽ മുനിസിപ്പൽ കൗൺസിലർമാരായ സി.സി.ഷിബിൻ, ലേഖ ഷാജൻ, സതി സുബ്രഹ്മണ്യൻ, ടി.കെ.ഷാജുട്ടൻ, ബാങ്ക് സെക്രട്ടറി ടി.ആർ. സുനിൽകുമാർ, ഡയറക്ടർമാരായ എം.ബി ദിനേഷ്, അമ്പിളി മഹേഷ്, സുഗതൻ കെ.വി. മുൻ പഞ്ചായത്ത് പ്രസിഡണ്ട് എം.ബി. രാജുമാസ്റ്റർ, എന്നിവർ പങ്കെടുത്തു. ടി.എസ്. ബൈജു സ്വാഗതവും ഐ.ആർ. ബൈജു നന്ദിയും രേഖപ്പെടുത്തി.


കെണിവെച്ചത് കുരങ്ങന്; വീണത് മരപ്പട്ടി | Ernakulam\nകുരങ്ങനെ പിടികൂടുന്നതിനായി സ്‌കൂള് വളപ്പില് സ്ഥാപിച്ചിരുന്ന കൂട്ടില് കെണിയിലായ മരപ്പട്ടി, കൗണ്‍സിലര് പ്രതിഭ അന്‍സാരി, സ്‌കൂള് ഹെഡ്മിസ്ട്രസ് റോസ് മേരി എന്നിവര് സമീപം.\nപള്ളുരുത്തി: ഇടക്കൊച്ചിയിലെ പി.വി.എം.എം. ആംഗ്ലോ ഇന്ത്യൻ സ്കൂളിലും സമീപ പ്രദേശങ്ങളിലും ശല്യമായി മാറിയ കുരങ്ങനെ പിടികൂടാൻ സ്കൂൾ വളപ്പിൽ സ്ഥാപിച്ച ഇരുമ്പുകൂട്ടിൽ കെണിയിലായത് മരപ്പട്ടി. കുരങ്ങൻ സ്കൂളിലെ പാചകപ്പുരയിലും സമീപത്തെ വീടുകളിലും കയറി ആഹാരസാധനങ്ങൾ എടുത്തുകൊണ്ടുപോകുന്നത് പതിവായതോടെ രണ്ടുദിവസം മുൻപാണ് നാട്ടുകാരും സ്കൂൾ അധികൃതരും ചേർന്ന് കൂട് സ്ഥാപിച്ചത്.\nഞായറാഴ്ച രാവിലെയോടെ മരപ്പട്ടി കെണിയിൽ വീണെങ്കിലും തിങ്കളാഴ്ച സ്കൂൾ അധികൃതർ എത്തി വിവരം അറിയിച്ചതിനെത്തുടർന്ന് പോലീസും ഫോറസ്റ്റ് അധികൃതരും സ്ഥലത്തെത്തി. മരപ്പട്ടിയെ ഫോറസ്റ്റ് അധികൃതർ കോടനാട്ടിലേക്ക് കൊണ്ടുപോയി.\nഅതേസമയം ശല്യക്കാരനായ കുരങ്ങനുവേണ്ടിയാണ് കെണിയൊരുക്കിയതെങ്കിലും കുരങ്ങൻ കൂട്ടിൽ കയറുന്നില്ലെന്ന് നാട്ടുകാർ പറയുന്നു.\nഏകദേശം രണ്ട് കിലോയോളം തൂക്കമുള്ളതാണ് കെണിയിലായ മരപ്പട്ടി. ഇതിനെ കോടനാട് കാട്ടിൽ തുറന്നുവിടുമെന്ന് കോടനാട് ഫോറസ്റ്റ് സെക്ഷൻ ഓഫീസർ ജെ.ബി. സാബു പറഞ്ഞു.\nമരപ്പട്ടി കെണിയിലായെങ്കിലും കുരങ്ങന്റെ ശല്യം ഇനിയുമുണ്ടാകുമെന്ന ഭീതിയിലാണ് സ്കൂൾ അധികൃതരും നാട്ടുകാരും. സ്കൂൾ വളപ്പിൽ സ്ഥാപിച്ചിരുന്ന കൂട്ടിലാണ് മരപ്പട്ടിയെ ഫോറസ്റ്റ് അധികൃതർ കോടനാടേക്ക് കൊണ്ടുപോയിരിക്കുന്നത്. നിലവിൽ കുരങ്ങനെ പിടികൂടാൻ സ്കൂൾ വളപ്പിൽ കൂട് സ്ഥാപിച്ചിട്ടില്ല. കുരങ്ങന്റെ ശല്യം വീണ്ടും ഉണ്ടായാൽ കൂട് സ്ഥാപിക്കാമെന്ന് ഫോറസ്റ്റ് അധികൃതർ പറഞ്ഞതായി സ്കൂൾ ഹെഡ്മിസ്ട്രസ് റോസ് മേരി പറഞ്ഞു.


സച്ചിന് ഇനി അധികകാലം തലപ്പത്തുണ്ടാവില്ല!! കോലി തകര്‍ക്കും എല്ലാം... ഈ റെക്കോര്‍ഡുകള് ഭീഷണിയില് | Unbreakable records of Sachin that Kohli can overhaul - Malayalam MyKhel\n» സച്ചിന് ഇനി അധികകാലം തലപ്പത്തുണ്ടാവില്ല!! കോലി തകര്‍ക്കും എല്ലാം... ഈ റെക്കോര്‍ഡുകള് ഭീഷണിയില്\nPublished: Friday, October 26, 2018, 11:00 [IST]\nഈ Recordകള് ഭീഷണിയില് | OneIndia Malayalam\nമുംബൈ: ലോക ക്രിക്കറ്റിലെ ഇതിഹാസ താരങ്ങളുടെ നിരയിലേക്ക് അതിവേഗം വളരുകയാണ് ഇന്ത്യന് ക്യാപ്റ്റനും സ്റ്റാര് ബാറ്റ്‌സ്മാനുമായ വിരാട് കോലി. കരിയറിലെ സുവര്‍ണകാലത്തിലൂടെ കടന്നുപോവുന്ന അദ്ദേഹം പല റെക്കോര്‍ഡുകളും ഇതിനകം തകര്‍ത്തുകഴിഞ്ഞു. അടുത്തിടെ ഏകദിനത്തില് ഏറ്റവും കുറച്ച് മല്‍സരങ്ങളില് നിന്നും 10,000 റണ്‍സ് തികച്ച താരമെന്ന ലോക റെക്കോര്‍ഡിന് കോലി അര്‍ഹനായിരുന്നു. ഇതിഹാസ താരം സച്ചിന് ടെണ്ടുല്‍ക്കറുടെ പേരിലായിരുന്ന റെക്കോര്‍ഡാണ് കോലി പഴങ്കഥയാക്കിയത്.\nഇതേ ഫോമില് കുറച്ചു കാലം കൂടി കളിക്കാനായാല് സച്ചിന് കൈയടക്കി വച്ചിരുന്ന ചില ലോകറെക്കോര്‍ഡുകള് കൂടി തകര്‍ക്കപ്പെടുമെന്നുറപ്പാണ്. ഏതൊക്കെയാണ് ഈ റെക്കോര്‍ഡുകള് എന്നു പരിശോധിക്കാം.\nഏകദിനത്തില് കൂടുതല് സെഞ്ച്വറി\nഅന്താരാഷ്ട്ര ക്രിക്കറ്റില് നിന്നും വിരമിക്കുമ്പോള് 49 സെഞ്ച്വറികളായിരുന്നു സച്ചിന്റെ പേരിലുണ്ടായിരുന്നത്. ഈ ലോക റെക്കോര്‍ഡിനെ പിന്നീട് ആര്‍ക്കും വെല്ലുവിളിക്കാനായിട്ടില്ല. 30 സെഞ്ച്വറികള് നേടിയ ഓസ്‌ട്രേലിയയുടെ ഇതിഹാസ താരം റിക്കി പോണ്ടിണ് കുറച്ചുകാലം രണ്ടാംസ്ഥാനത്തുണ്ടായിരുന്നത്. എന്നാല് കോലി ഈ റെക്കോര്‍ഡിന് ഇപ്പോള് ഭീഷണിയായിരിക്കുകയാണ്.\n29 കാരനായ കോലി 205 ഇന്നിങ്‌സുകളില് നിന്നും 37 സെഞ്ച്വറികള് ഇതിനകം അടിച്ചുകൂട്ടിക്കഴിഞ്ഞു. സച്ചിന്റെ ഓള്‍ടൈം റെക്കോര്‍ഡിനൊപ്പമെത്താന് അദ്ദേഹത്തിന് ഇനി 12 സെഞ്ച്വറികള് മാത്രം മതി.\nചുരുങ്ങിയത് ആറു വര്‍ഷം കൂടിയെങ്കിലും അന്താരാഷ്ട്ര ക്രിക്കറ്റില് കരിയര് ശേഷിക്കുന്ന കോലിക്ക് സച്ചിന്റെ റെക്കോര്‍ഡ് തകര്‍ക്കാന് കഴിയുമെന്ന് തന്നെയാണ് ക്രിക്കറ്റ് വിദഗ്ധര് ചൂണ്ടിക്കാട്ടുന്നത്.\nസെഞ്ച്വറികളുടെ എണ്ണം മാത്രമല്ല ഏകദിനത്തില് ഏറ്റവുമധികം റണ്‍സെടുത്ത താരമെന്ന സച്ചിന്റെ റെക്കോര്‍ഡും കോലിക്കു മുന്നില് വഴിമാറാനിടയുണ്ട്. നിലവില് ലോക ക്രിക്കറ്റിലെ ഏറ്റവും സ്ഥിരതയാര്‍ന്ന ബാറ്റ്‌സ്മാന് കോലിയാണ്. റിസ്‌ക്കുള്ള ഷോട്ടുകള് കളിക്കാതെ സിംഗിളുകളും ഡബിളുകളുമെല്ലാമെടുത്ത് എതിര് ബൗളര്‍മാര്‍ക്ക് ഒരു പഴുതും നല്‍കാതെയാണ് അദ്ദേഹത്തിന്റെ കുതിപ്പ്.\nഇതിനകം ഏകദിനത്തില് 10,000 റണ്‍സ് ക്ലബ്ബില് കോലി അംഗമായിക്കഴിഞ്ഞു. 205 ഇമന്നിങ്‌സുകളിലായിരുന്നു താരത്തിന്റെ നേട്ടം. ഇതേ ഫോം തുടരാനായാല് ഏകദിനത്തില് ഏറ്റവുമധികം റണ്‍സെന്ന സച്ചിന്റെ (18, 426 റണ്‍സ്) ലോക റെക്കോര്‍ഡും കോലി തിരുത്തിയെഴുതിയേക്കും.\nഅന്താരാഷ്ട്ര ക്രിക്കറ്റില് 100 സെഞ്ച്വറികള്\nഅന്താരാഷ്ട്ര ക്രിക്കറ്റില് 100 സെഞ്ച്വറികളെന്ന ലോക റെക്കോര്‍ഡ് സച്ചിന് മാത്രം അവകാശപ്പെട്ടതാണ്. ഏകദിനത്തില് 49ഉം ടെസ്റ്റില് 52ഉം സെഞ്ച്വറികളാണ് അദ്ദേഹം അടിച്ചുകൂട്ടിയത്. സച്ചിന്റെ ഈ നേട്ടത്തെയും കോലി മറികടന്നാല് അദ്ഭുതപ്പെടേണ്ടതില്ല. 24 വര്‍ഷത്തോളം ലോക ക്രിക്കറ്റില് സ്ഥിരതയാര്‍ന്ന പ്രകടനം നടത്തിയാണ് സച്ചിന് ഈ അപൂര്‍വ്വനേട്ടത്തിന് ഉടമയായത്.\nനിലവില് 61 സെഞ്ച്വറികള് അന്താരാഷ്ട്ര ക്രിക്കറ്റില് കോലിയുടെ പേരിലുണ്ട്. ഇപ്പോഴത്തെ ഫോമില് തുടരാനായാല് സെഞ്ച്വറികളില് സെഞ്ച്വറിയെന്ന നേട്ടത്തില് കോലിയും എത്താനാണ് സാധ്യത. 9000 റണ്‍സില് നിന്നും 10,000 റണ്‍സിലേക്ക് താരം കുതിച്ചെത്തിയത് വെറും 11 ഇന്നിങ്‌സുകളില് നിന്നാണ്.\nRead more about: virat kohli sachin tendulkar cricket india record വിരാട് കോലി സച്ചിന് ടെണ്ടുല്‍ക്കര് ക്രിക്കറ്റ് ഇന്ത്യ റെക്കോര്‍ഡ്\nStory first published: Friday, October 26, 2018, 11:00 [IST]


ജന്മഭൂമി ദിനപ്പത്രം ബെംഗളൂരു എഡിഷൻ തുടങ്ങുന്നു - Live Newage\nബെംഗളൂരു: പ്രമുഖ മലയാള ദിനപത്രമായ ജന്മഭൂമി കേരളത്തിന് പുറത്ത് ആദ്യ എഡിഷൻ തുടങ്ങുന്നു. കർണാടകയുടെ തലസ്ഥാനമായ ബെംഗളൂരുവിലാണ് കേരള ബിജെപിയുടെ ഔദ്യോഗിക പത്രം കൂടിയായ ജന്മഭൂമിയുടെ പുതിയ എഡിഷൻ വരുന്നത്. നിലവിൽ കേരളത്തിൽ തിരുവനന്തപുരം, കൊച്ചി, കോഴിക്കോട്, തൃശൂർ, കണ്ണൂർ, കോട്ടയം എന്നിങ്ങനെ6എഡിഷനുകളാണ് ജന്മഭൂമിക്കുള്ളത്. ദക്ഷിണേന്ത്യൻ സംസ്ഥാനങ്ങളിൽ ബിജെപിക്ക് ശക്തമായ സ്വാധീനമുള്ള കർണാടകയിൽ പുതിയ എഡിഷൻ തുടങ്ങുക വഴി കേരളത്തിന് പുറത്തും ചുവടുറപ്പിക്കുകയാണ് ജന്മഭൂമിയുടെ ലക്‌ഷ്യം. കേരളത്തിന് പുറത്ത് ഏറ്റവുമധികം മലയാളികൾ ഉള്ള നഗരം കൂടിയാണ് ബെംഗളൂരു. ഒന്നേകാൽ കോടിയോളം വരുന്ന നഗരത്തിലെ ജനസംഖ്യയിൽ4ശതമാനത്തോളം മലയാളികളുണ്ടെന്നാണ് കണക്ക്. ബിജെപിയുടെ രാജ്യസഭാ എം.പി.യും പ്രമുഖ സംരംഭകനുമായ രാജീവ് ചന്ദ്രശേഖർ ഉൾപ്പെടെ ബെംഗളൂരു തട്ടകമാക്കിയ മലയാളി പ്രമുഖരും ഏറെയാണ്. ഏപ്രിൽ അവസാനവാരം പുതിയ എഡിഷൻ തുടങ്ങുമെന്നാണ് വിവരം. കർണാടക ബിജെപിയുടെ മുഖപത്രമായ 'ഹൊസ ദിഗന്ത' പ്രസിദ്ധീകരിക്കുന്ന ബെംഗളൂരുവിലെ പ്രസിൽ നിന്നാവും ജന്മഭൂമിയും പ്രസിദ്ധീകരിക്കുക. കർണാടക അസംബ്ലി തെരഞ്ഞെടുപ്പിന് മുൻപായി പുതിയ എഡിഷൻ തുടങ്ങുക വഴി ബെംഗളൂരുവിലെ മലയാളി വായനക്കാർക്കിടയിൽ സ്വാധീനമുറപ്പിക്കുക എന്ന ലക്ഷ്യവുമുണ്ട്.


പ്രതീക്ഷ ഉണർത്തിയ വർഷം\nഒരു വർഷം ഭരണം പൂർത്തിയാക്കിയ ഇപ്പോഴത്തെ കേരള മന്ത്രിസഭയുടെ പ്രവർത്തനത്തെ വേൾഡ് കപ്പിന്റെ വിജേതാക്കളെ കണ്ടുപിടിക്കുന്ന സ്‌റ്റൈലിൽ നമ്മുടെ മാധ്യമങ്ങൾ വായനക്കാരെക്കൊണ്ട് വിലയിരുത്തിച്ചത് രസകരമായി. ഗുജറാത്തും പാകിസ്ഥാനും അകലെയാണ്. പക്ഷെ ആന്റണിയും അച്ചുതാനന്ദനും നമ്മുടെ കൂടെയുണ്ട്. ഇ.ഡി.ബി എന്ന രാക്ഷസനും. നമ്മുടെ ശത്രു മതമൗലിക വാദികളോ യുദ്ധഭീഷണി ഉയർത്തുന്ന അയൽ രാഷ്‌ട്രമോ അല്ല, ഏ ഡി ബി യാണ് എന്നുപോലും നാം ധരിച്ചുവശായി.\nകേരളത്തിന്റെ മൈൻഡ് സെറ്റിന്റെ പ്രത്യേകതയാണ് ഇതെന്നു തോന്നുന്നു. നൂറു ശതമാനം സാക്ഷരത. സ്‌ത്രീകൾക്കും പുരുഷന്മാരോടൊപ്പം ഏതു മേഖലയിലും പ്രവർത്തിക്കാനുളള സൗകര്യം, മണിയോർഡർ ഇക്കോണമി നിലനിർത്തുന്ന സാമ്പത്തിക ശക്തി, വികസിത രാജ്യങ്ങളോടൊപ്പമുളള ആയുർദൈർഘ്യം, അവരെക്കാൾ കുറവായ ശിശുമരണ നിരക്ക്, അത്യാധുനിക ആശുപത്രി സംവിധാനങ്ങൾ, ഇന്ത്യയിലെ ഏറ്റവും ഉയർന്ന ഉപഭോക്തൃനിലവാരവും അടിസ്ഥാനവേതനനിരക്കും, പുതിയ എന്തിനേയും ആവേശത്തോടെ സ്വീകരിക്കാനുളള കഴിവ്, അതേ സമയം രാഷ്‌ട്രീയമായ കാര്യങ്ങളിലും മതപരമായ കാര്യങ്ങളിലും ഒരു തരം നിസ്സംഗത, വാശിയില്ലായ്‌മ. സാമൂഹ്യഘടനയിൽപ്പോലും നാം ഇന്ത്യയിലെ മറ്റു സംസ്ഥാനങ്ങളിൽ നിന്നും തികച്ചും വ്യത്യസ്ഥരാണ്.\nവാസ്‌തവത്തിൽ മിക്ക മേഖലകളിലും ലോകത്തിലെ ഏറ്റവും സമ്പന്നരായ രാഷ്‌ട്രങ്ങൾക്കൊപ്പമാണ് നാം. പക്ഷെ ഇതേ കാരണം കൊണ്ടു തന്നെയാകാം നാം രാഷ്‌ട്രീയമായി ഒറ്റപ്പെട്ടിരിക്കുകയാണ്. ഈ സത്യം നാം മനസ്സിലാക്കുന്നുണ്ടോ എന്ന് എനിക്ക് സംശയമാണ്. നമ്മുടെ മാറിമാറി വരുന്ന ഇടതു വലതു പ്രതിപക്ഷവും ഭരണപക്ഷവും കഴിഞ്ഞ നാൽപ്പത്തഞ്ചു കൊല്ലമായി ആവർത്തിക്കുന്ന രണ്ടു പല്ലവികൾ ശ്രദ്ധിക്കൂ. പ്രതിപക്ഷം പറയും, ഭരണപക്ഷക്കാർ അഴിമതി നടത്തുന്നു. അഴിമതി മാത്രമേ നടത്തുന്നുളളു. ഭരണപക്ഷം പറയും, തങ്ങളുടെ പ്രവർത്തനം മോശമാകാൻ ഒരു കാരണമേയുളളൂ. കേന്ദ്ര അവഗണന.\nകോൺഗ്രസ്സും, ജനതാ പാർട്ടി-ഇടതുപക്ഷസഖ്യവും, ബി.ജെ.പി. സഖ്യവും ആര് കേന്ദ്രം ഭരിച്ചാലും കേരളത്തിന് അവഗണനയാണെന്നാണ് നമ്മെ ധരിപ്പിച്ചിരുന്നത്. നാം വിശ്വസിച്ചിരുന്നതും.\nആന്റണി മന്ത്രിസഭയുടെ ഒരു വർഷത്തെ പ്രവർത്തനത്തിൽ ഏറ്റവും വലിയ നേട്ടമായി എനിക്കു തോന്നുന്നത് ഈ കേന്ദ്ര അവഗണന എന്ന് പഴി ചാരുന്ന പരിപാടി ഉപേക്ഷിച്ചു എന്നുളളതാണ്. പുറത്ത് എന്തൊക്കെ കാട്ടിയാലും പറഞ്ഞാലും ആന്റണി മന്ത്രിസഭയുടെ പ്രവർത്തനത്തോട് വെറും അഴിമതി എന്നുളള സ്ഥിരം പല്ലവി വിട്ട് പ്രധാന ചെയ്‌തികളിൽ ഭരിക്കുന്നവരും പ്രതിപക്ഷവും ഒന്നിച്ചു നിൽക്കേണ്ടത് അനിവാര്യമാണ് എന്ന ഒരു ചിന്ത പ്രതിപക്ഷത്തിലും വന്നിട്ടുണ്ട് എന്ന് കഴിഞ്ഞ പണിമുടക്കിലും ഏ ഡി ബി കാര്യത്തിലും പ്രതിപക്ഷം എടുത്ത നിലപാട് അതിസൂക്ഷ്‌മമായി അപഗ്രഥിച്ചാൽ മനസ്സിലാകും.\nകേരളത്തിന്റെ പുരോഗതിക്ക് ഏറ്റവും ശുഭോദർക്കമായി ഞാൻ കാണുന്നത് നമ്മുടെ ഇടതും വലതും രാഷ്‌ട്രീയ നേതൃത്വങ്ങളുടെ ചിന്തകളിൽ വന്നിരിക്കുന്ന ഈ മാറ്റമാണ്.\nനാം, കേരളീയർ, കേന്ദ്രത്തിൽ ഒന്നാംതരം ഉദ്യോഗസ്ഥന്മാരായി പ്രകീർത്തിക്കപ്പെട്ടിട്ടുണ്ട്. ഏറ്റവും നന്നായി നേതൃത്വത്തിന്റെ തീരുമാനങ്ങൾ നിഷ്‌പക്ഷമായി നടപ്പിലാക്കാൻ കഴിവുളളവർ. നാം ഒന്നാംതരം വി പി മേനോന്മാരാണ്. സർദാർ വല്ലഭായി പട്ടേലുമാരല്ല എന്നാണ് പൊതുവെ വിശ്വാസം. ദില്ലിയിലെ മിക്ക ദേശീയനേതാക്കന്മാരുടെയും, സോണിയാജി മുതൽ ഫൂലൻദേവി വരെ, പെഴ്‌സണൽ സെക്രട്ടറിമാർ മലയാളികൾ ആണ് എന്നത് നാം ശ്രദ്ധിക്കേണ്ടതാണ്. പക്ഷെ ഒരിക്കലും, പണ്ട് പണ്ട് ഇംഗ്ലണ്ടിൽ നിന്ന് നേരിട്ട് ജവഹർലാൽ നെഹ്‌റു ദില്ലിയിൽ കൊണ്ടുവന്ന ശ്രീ വി.കെ.കൃഷ്‌ണമേനോനൊഴികെ തിരുവനന്തപുരത്തുനിന്ന് ആരും കേന്ദ്രത്തിൽ പ്രധാനമന്ത്രി പദം പോകട്ടെ, ആഭ്യന്തരം, സാമ്പത്തികം, പ്രതിരോധം, വിദേശകാര്യം തുടങ്ങിയ പ്രധാന വകുപ്പുകൾ പോലും ഒരിക്കലും കൈകാര്യം ചെയ്‌തിരുന്നില്ല എന്നത് വളരെ പ്രധാനമാണ്.\nഇതിനു കാരണം നമ്മുടെ പിടിപ്പുകേടല്ല, പ്രത്യുത, നമ്മുടെ പ്രത്യേകതയാണ് എന്നാണ് എനിക്ക് തോന്നുന്നത്. ഇന്ത്യയിലെയും ഏഷ്യയിലെയും യാഥാസ്ഥിതിക കാർഷികസമൂഹത്തിൽ വിപ്ലവം നയിച്ച, നയിക്കുന്ന അമുൽ കുര്യൻസാറും ഡോക്‌ടർ സ്വാമിനാഥനും കോഴിക്കോട്ടു നിന്നും മങ്കൊമ്പിൽ നിന്നും പോയവരാണല്ലോ. മതവും ഭാഷയും ഒന്നും ഇവർക്കു കടിഞ്ഞാണിട്ടില്ല എന്നതും ശ്രദ്ധേയമാണ്.\nരാഷ്‌ട്രീയത്തിലും അത്തരം ഒരു ചലനത്തിന്റെ തുടക്കം ആകാം ഈ മാറ്റം. കേന്ദ്ര അവഗണനയെക്കുറിച്ച് കരയാതെ സ്വയം പുരോഗതിക്കു വഴി തേടുന്നതിന്റെ തുടക്കം. നമുക്ക് ആകാംക്ഷയോടെ കാത്തിരിക്കാം.


ശബരിമല: ഇതുവരെ എത്തിയത് 7.7 ലക്ഷം പേര്; വിറ്റത് 20 ലക്ഷം ടിന് അരവണ | Kerala | Deshabhimani | Tuesday Dec 3, 2019\nവെര്‍ച്വല് ക്യൂവിലും തിരക്കേറി\nസ്വന്തം ലേഖകന്Updated: Tuesday Dec 3, 2019\nശബരിമല > മണ്ഡലമകരവിളക്ക് ഉത്സവത്തിന് നട തുറന്ന ശേഷം ഇതുവരെ ശബരിമലയിലെത്തിയത് 7,71,288 പേര്. ഇതില് 2,96,110 പേര് വെര്‍ച്വല് ക്യൂ വഴി ബുക്ക് ചെയ്താണ് എത്തിയത്. 3,823 പേര് പുല്‍മേടു വഴി സന്നിധാനത്തെത്തി. ഡിസംബര് രണ്ടിന് മാത്രം 52,060 പേര് ദര്‍ശനം നടത്തി. സന്നിധാനത്ത് തിരക്ക് കൂടിയതോടെ വെര്‍ച്വല് ക്യൂവില് ബുക്ക് ചെയ്യുന്നവരുടെ എണ്ണത്തില് വര്‍ധനയുണ്ടായിട്ടുണ്ട്. ഈ സാഹചര്യത്തില് വെര്‍ച്വല്‍ക്യൂവില് ദിവസം ബുക്ക് ചെയ്യുന്നവരുടെ എണ്ണം നിജപ്പെടുത്തും.\nനട തുറന്ന ശേഷം തിങ്കളാഴ്ച വരെ 20 ലക്ഷം ടിന് അരവണയാണ് വിറ്റത്. ഒമ്പത് ലക്ഷം പാക്കറ്റ് അപ്പവും വിറ്റുപോയി. വരുംദിവസങ്ങളിലേക്ക് 15 ലക്ഷം ടിന് അരവണ തയ്യാറാക്കിയിട്ടുണ്ട്. സന്നിധാനത്തെ അരവണ പ്ലാന്റില് ദിവസവും രണ്ട് ലക്ഷം ടിന് അരവണ ഉല്‍പാദിപ്പിക്കുന്നു. 24 മണിക്കൂറും പ്രവര്‍ത്തിക്കുന്ന പ്ലാന്റില് 250ലധികം പേരാണ് വിവിധ ഷിഫ്റ്റുകളിലായി ജോലി ചെയ്യുന്നത്. രണ്ട് ലക്ഷം പാക്കറ്റ് അപ്പവും തയ്യാറാക്കിയിട്ടുണ്ട്. രണ്ട് പ്ലാന്റുകളിലായി ദിവസം ഒരു ലക്ഷം പാക്കറ്റ് അപ്പമാണ് തയ്യാറാക്കുന്നത്. ഒരു ടിന് അരവണയ്ക്ക് 80 രൂപയും അപ്പത്തിന് 35 രൂപയുമാണ് വില.


അസ്മദീയം: ഇന്നു പെയ്ത മഴയില്....\nPosted by kichu / കിച്ചു at 10:20 AM\nആഹാ. കൊള്ളാം. :)\nWho captured it?\nഇവിടെ ആലിപ്പഴങ്ങള്‍കൊണ്ടാറാട്ടായിരുന്നു, ഒപ്പം ഇടമുറിയാതെ പെയ്യുന്ന മഴയും മിന്നലും.\nആദ്യമായി ആലിപ്പഴം വീണത് (കണ്ടത്) 1981 ലായിരുന്നു, സിറ്റിബാങ്കിന്റെ മുന്‍പില് വച്ച്... കൊച്ച് ടൊയോട്ടായില് ഇരുന്ന്.\n-പേടിച്ച്, വിറച്ച്, കണ്ണുകളടച്ച്.....\nവളരെ വലിയ കഷണങ്ങളായിരുന്നു. കാറുകളുടെ ഗ്ലാസുകള് പൊട്ടി. മിക്ക വണ്ടികളും ഡെന്റ് ആ‍യി.\nപിറ്റേന്ന് ഇന്‍ഷൂറന്‍സില് ആള്‍ക്കൂട്ടം...\nനല്ല പോട്ടം, കിച്ചൂസെ...\nഇത് ഞാന് ഇന്നലെയേ പ്രതീക്ഷിച്ചതാ ഷംസുക്കയോ വാവയോ എടുക്കും എന്ന്.. :-)\nകൊള്ളാല്ലോ ഈ വെള്ളിത്തിര...\nഇത് പകര്‍ത്താന് തുനിഞ്ഞ ഏകാഗ്രത പ്രശംസ്നിയം തന്നെ.ആശംസകള്\nഇത് പകര്‍ത്താന് ശ്രമിച്ച ആ ഏകാഗ്രതയെ പ്രശംസിക്കുന്നു\nകുഞ്ചു പറഞ്ഞു ഞാന് എടുക്കണമെന്നു വിചാരിച്ചതു uncle എടുത്തു അടുത്ത പ്രാവശ്യം ഞാന് എടുക്കും ന്നു .നല്ല ഫോട്ടോ അപ്പു ആദ്യമായ് കാണുന്ന മിന്നല്\nകൊള്ളാം മിന്നലിന്റെ പടം എടുക്കാന് ഒരു ശ്രമ നടത്തിയിരുന്നു. എന്ത് ചെയ്യാം എനിക്ക് ഭാഗ്യം കിട്ടിയില്ല പടം അടിപൊളി.\nമഴ തുള്ളീകള് മണ്‍തരീകളീല് പതീച്ഛപ്പൊള്\nമണ്‍തരീകള് കൊരീതരീച്ചൂ കൊഡു ചൊതീച്ചൂ!!!!!!\nനീന്‍യെ അപ്പ് ന് "മീന്ന്നല്" ഈതുവയീ വരുമൊ?\nഅപ്പൊല് ഒരു നാണാതൊട്യ മഴ തുള്ളീ പറഞ മറുപടീ\n, അപ്പ് ന് "മീന്ന്നല്" അലറീച്ച് യില് എനിക്കു കെള്ക്കാന് പറ്റ്യീല!!?\nനീങാളാര്ങ്യില്മം അതു കേട്ട്യുവൊ???\nകിച്ചൂച്ച്യേ.. മിന്നല്‍പിണര് ക്യാമറയില് കിട്ടാന് ഭാഗ്യം വേണമെന്നാ കേട്ടിരിക്കുന്നത്. ഭാഗ്യമുണ്ടല്ലോ. ഫോട്ടോ ഭംഗിയുള്ളതു തന്നെ, ആലിപ്പഴം കൂടി ഇടാമായിരുന്നു.\npettammaye pole kandu parayukayaanu.\nnjaan oru pazhanchano, Taliban kaarano okkey aayi thonnaaam.Ennalum shariyennu thonnunnathu parayunnu.Mail ayakkanam ennanu vichaarichirunnathu pakshe mail id kittiyilla.....\nee photo onnu maatikoodey.....entho valare moshamaayi anubavappedunnu(ningalude mugham moshamaanennalla).njaan ente manjapitham pidicha kanniloode nokkumbozhaano ithu thonnunnathu ennu aadhyam vicharichathu.Pakshe vere randu perkoodi ennodu ithey abipraayam paranju. Ningale vishamippikkanam ennu enikku illa. Pakshe ithu parayaathirikkaruth ennu thonni.\nപേരെടുത്ത് പറയുന്നില്ല,എല്ലാവര്‍ക്കും നന്ദി..\nഇത്,അന്നു പെയ്ത മഴയില് ഷംസുക്ക വീടിന്റെ ടെറസ്സില് നിന്നെടുത്ത ഒരു കാഷ്വല് ഫോട്ടൊയാണ്.\nമഴ കണ്ട് മനം കുളിര്‍ത്തപ്പോള്, അപ്പോള് തന്നെ എന്തെങ്കിലും ഒന്നു പോസ്റ്റണം എന്നു തോന്നി ഇട്ടതാ‍ണ്.എല്ലാവര്‍ക്കും ഇഷ്ടപ്പെട്ടതില് വളരെ സന്തോഷം.\nപിന്നെ അനോണിമാഷിനോടും, ഇതിനെപ്പറ്റി ചര്‍ച്ച ചെയ്ത് വിധി പ്രസ്താവിച്ച കൂട്ടുകാരോടുമായി..\nഎന്റെ പ്രൊഫൈല് ഫോട്ടോ ആണ് ഉദ്ദേശിച്ചത് എന്നു മനസ്സിലായി.\nആദ്യമായി പറയട്ടെ, ഇതൊരു ഫോട്ടോ അല്ല. ഷംസുക്ക വരച്ച ഒരു പോര്‍ട്ടറേറ്റ് ആണ്.അതില് മോശമായ ഒന്നും തന്നെ ഉള്ളതായി എനിക്കു തോന്നിയില്ല.\nതല്‍ക്കാലം, അതവിടെ ഇട്ടു എന്നേ ഉള്ളൂ.മാറ്റി വേറെ ഇടണമെന്നും കരുതിയിരുന്നു. പക്ഷേ, ഈ കമെന്റ് കണ്ടിട്ടല്ല.\nപിന്നെ, ആറ് മഞ്ഞപ്പിത്തക്കണ്ണുകള് എന്താണ് മോശമായിക്കണ്ടതെന്നു വിശദമാക്കാമായിരുന്നു. ഇതില് പഴഞ്ചനും, താലിബാനുമൊന്നും ഉദിക്കുന്നില്ല.\nതെറ്റ്, ആരു ചൂണ്ടിക്കാണിച്ചാലും തിരുത്തുന്നതില് എനിക്ക് സന്തോഷമേ ഉള്ളൂ.പക്ഷേ,ചെയ്തത് തെറ്റാണെന്നും, നിങ്ങള് പറയുന്നത് ശരിയാണെന്ന് എനിക്കു കൂ‍ടി ബോദ്ധ്യപ്പെടണം. മാത്രമല്ല,പറയുന്ന ആളേയും അറിയണം.കുറഞ്ഞത് സ്വന്തം പേരിലെങ്കിലും ഈ കമന്റ് ഇടാനുള്ള വ്യക്തിത്വം കാണിക്കാമായിരുന്നു.\nഈ മിന്നലിന് ഇത്തിരിയേ ആയുസ്സുള്ളൂവെങ്കിലും എന്തൊരു സൗന്ദര്യം. ലോകത്തെ മുഴുവന് പ്രകാശിപ്പിച്ചില്ലേ ഇത്. എന്തൊരു ധന്യത. നല്ല പോസ്റ്റ്.\npls visit and join\nടെലിവിഷനിൽ ഞാനും കണ്ടു ആർത്തലച്ച് പെയ്ത് കുളിർ പെയ്യിച്ച മഴയെ.\nഞാനാണേ പേടിച്ച് മുറിയുടെ മൂലയില് കുത്തിയിരുന്നേനെ\nword verification ozhivaakikkode\nപോട്ടം നന്നായിരിക്കുന്നു!എങ്കിലും അഭിനന്ദിക്കുന്നതു ആ ധൈര്യത്തിനെയാണു!\nwaiting for next mazha to post your next one?. Eager to read..\n1974 ല് മസ്കറ്റില് മഴപെയ്ത് എന്റെ കാറ് ഒലിച്ച് പോയത് ഞാന് ഇപ്പോള് ഓര്‍ക്കുന്നു...\nപിന്നീട് ഗള്‍ഫിലെ മഴക്കാലം ഞാന് ആസ്വദിച്ചിരുന്നു...\nവളരെ നന്നായിരിക്കുന്നു ഇടിമിന്നല് ഫോട്ടോ.\nആലിപ്പഴങ്ങള് പൊഴിയുന്നത് രസകരം തന്നെ. 20 ദിവസങ്ങള്‍ക്ക് മുന്‍പ് ഡെല്‍ഹിയില് പെയ്തത് മഴയല്ല, ആലിപ്പഴങ്ങള് മാത്രം. അതും ഒരു മുട്ടയുടെ പകുതി വലുപ്പമുള്ളവ മുതല് താഴോട്ട് ഒരു5മിനുട്ട് നേരം. പലരും കാറിന്റെ ഗ്ലാസുകള് സംരക്ഷിക്കാന് കട്ടിയുള്ള ചാക്കുകളും മറ്റും ഇടുന്നുണ്ടായിരുന്നു.\nകാല്പനികഭാവങ്ങളാണു മഴയുടേത്...ഖനീഭവിച്ച വിരഹ ദു:ഖങ്ങൾ ആലിപ്പഴമായി പെയ്തിറങ്ങുന്നു !\nഒരു കവിത കേട്ടിട്ടില്ലേ\n“ ഒരു പുതു മഴ പെയ്യുമ്പോൾ വരൾച്ച മറക്കും പാവം മാനവ ഹൃദയം!“


ലളിതകലാ അക്കാദമി കാര്‍ട്ടൂണ് പുരസ്‌കാരങ്ങള് പ്രഖ്യാപിച്ചു\nMon Feb 18 2019 19:11:14 GMT+0530 (IST)\nതൃശൂര്: കേരള ലളിതകലാ അക്കാദമി 2017-18ലെ സംസ്ഥാന കാര്‍ട്ടൂണ് പുരസ്‌കാരം മാതൃഭൂമിയിലെ കാര്‍ട്ടൂണിസ്റ്റ് ഗോപീകൃഷ്ണന്. കടക്കൂ പുറത്ത് എന്ന ശീര്‍ഷകത്തിലുള്ള കാര്‍ട്ടൂണിനാണ് പുരസ്‌കാരം. വി ആര് രാഗേഷ്(മാധ്യമം), ഇ സുരേഷ്(ദേശാഭിമാനി വീക്കിലി) എന്നിവര് പ്രത്യേക പരാമര്‍ശത്തിന് അര്‍ഹരായി.\n2017-18 വര്‍ഷത്തെ സംസ്ഥാന കാര്‍ട്ടൂണ് പ്രദര്‍ശനത്തില് പങ്കെടുക്കാനും പുരസ്‌കാരത്തിനുമായി ആകെ 43 അപേക്ഷകള് ലഭിച്ചു. 50,000 രൂപയും പ്രശസ്തിപത്രവും മൊമന്റോയും അടങ്ങുന്ന സംസ്ഥാന പുരസ്‌കാരം ഒരാള്‍ക്കും, 25,000 രൂപയും പ്രശസ്തിപത്രവും മൊമന്റോയും അടങ്ങുന്ന രണ്ട് ഹോണറബിള് മെന്‍ഷന് പുരസ്‌കാരങ്ങളുമാണ് നല്‍കുന്നത്.\nയേശുദാസന്, അഡ്വ. എം എം മോനായി, ഡോ. ഷാജു നെല്ലായി എന്നിവരടങ്ങിയ ജൂറി കമ്മിറ്റിയാണ് പുരസ്‌കാര ജേതാക്കളെ തിരഞ്ഞെടുത്തത്. 26ന് വൈകീട്ട് അഞ്ചിന് തിരുവനന്തപുരം വി ജെ ടി ഹാളില് നടക്കുന്ന ചടങ്ങില് പുരസ്‌ക്കാരങ്ങള് വിതരണം ചെയ്യും. 31 മുതല് ആഗസ്ത്6വരെ കാര്‍ട്ടൂണുകളുടെ പ്രദര്‍ശനം കോഴിക്കോട് ആര്‍ട്ട് ഗാലറിയില് നടക്കും.


സൗദി എണ്ണക്കമ്പനിയില് ഡ്രോണ് ആക്രമണം; തീയണയ്ക്കാന് ശ്രമം തുടരുന്നു | News Moments | The world in your palm top\nറിയാദ്: സൗദി അറേബ്യയില് എണ്ണക്കമ്പനിയില് ഡ്രോണ് ആക്രമണം. പ്രമുഖ എണ്ണക്കമ്പനിയായ അരാംകോയുടെ കേന്ദ്രത്തിലാണ് ആക്രമണം ഉണ്ടായത്. ഇതേത്തുടര്‍ന്നുണ്ടായ തീപ്പിടിത്തം നിയന്ത്രിക്കാനുള്ള ശ്രമം തുടരുകയാണ്. തീ നിയന്ത്രണ വിധേയമാണെന്നാണ് സൗദി അറിയിക്കുന്നത്.\nഇതുവരെ ആക്രമണത്തിന്റെ ഉത്തരവാദിത്തം ആരും ഏറ്റെടുത്തിട്ടില്ല. കിഴക്കന് മേഖലയിലെ ബുഖ്‌യാഖിലും ഖുറൈസിലും ഡ്രോണ് ആക്രമണമുണ്ടായെന്നാണ് റിപ്പോര്‍ട്ട്. ഇവയുടെ വീഡിയോ പുറത്തു വന്നിട്ടുണ്ട്. എന്നാല് ആക്രമണങ്ങളില് ആര്‍ക്കെങ്കിലും പരിക്കേറ്റിട്ടുണ്ടോ എന്ന കാര്യത്തില് വ്യക്തതയില്ല.\nബുഖ്‌ലാഖില് ആക്രമണമുണ്ടായത് ലോകത്തെ ഏറ്റവും വലിയ ക്രൂഡ് ഓയില് സ്‌റ്റെബിലൈസേഷന് പ്ലാന്റിലാണെന്നാണ് അരാംകോ അറിയിക്കുന്നത്. സൗദിയില് തുടര്‍ച്ചയായി ആക്രമണങ്ങള് നടത്തി വരുന്ന ഹുതി വിമതര് തന്നെയാണ് ഈ ആക്രമണത്തിന് പിന്നിലെന്നാണ് റിപ്പോര്‍ട്ടുകള്.


'എന്തായാലും മരിക്കും, എന്നാല് പിന്നെ വീട്ടിലിരുന്ന് കുടിച്ച് മരിച്ചേക്കാം'; കൊവിഡിന് പിടികൊടുക്കാതെ കുടിച്ച് മരിക്കാൻ തീരുമാനിച്ച ഒരു നാട് - ഇ വാർത്ത | evartha Die anyway, but then die at home and drink; The land where Kovid decided to die without getting caught\n‘എന്തായാലും മരിക്കും, എന്നാല് പിന്നെ വീട്ടിലിരുന്ന് കുടിച്ച് മരിച്ചേക്കാം’; കൊവിഡിന് പിടികൊടുക്കാതെ കുടിച്ച് മരിക്കാൻ തീരുമാനിച്ച ഒരു നാട്\nകൊവിഡ് വന്നിട്ടും കേരളത്തിന്റെ മദ്യ വിൽപ്പനയിൽ കാര്യമായ ഇടിവൊന്നും രേഖപ്പെടുത്തിയിട്ടില്ല. ആൾക്കുട്ടം കൂടുന്നതു കാരണം ബിവറേജസ് ഔട്ട്ലെറ്റുകൾ പൂട്ടുന്നു എന്ന വ്യാജ വാർത്ത പരന്നപ്പോൾ കച്ചവടം പൊടി പൊടിക്കുകയും ചെയ്തു. എന്നാൽ കുടിയുടെ കാര്യത്തിൽ മലയാളികൾ ഒന്നുമല്ലെന്ന് തെളിയിക്കുകയാണ് ഇന്ത്യയുടെ കുഞ്ഞ് അയൽ രാജ്യമായ ഭൂട്ടാൻ. കൊവിഡ് ഭീതിയിൽ മദ്യപാനത്തെക്കുറിച്ച് ഇപ്പോൾ ഇവിടെ വസിക്കുന്നവരുടെ കാഴിച്ചപ്പാട് തന്നെ മാറിയിരിക്കുന്നു. എന്തായാലും മരിക്കും, വീടിന് പുറത്തും ഇറങ്ങാനും കഴിയില്ല, എന്നാല് പിന്നെ വീട്ടിലിരുന്ന് കുടിച്ച് മരിച്ചേക്കാം എന്നതാണ് ഇപ്പോഴത്തെ ഇവരുടെ ലെെൻ.\nകൊവിഡ് ഭയത്തില് പലരും വീട്ടില് നിന്ന് പുറത്തിറങ്ങാതെ ഇരിക്കുന്ന സാഹചര്യമാണുള്ളത്. 24 മണിക്കൂറും വീടിന്‍റെ ചുമരുകള്‍ക്കുള്ളില് പെട്ടുപോവുന്നവര്‍ക്ക് സമയം എങ്ങനെ തള്ളിനീക്കും എന്നത് വെല്ലുവിളിയാണ്. കാടും മലയും നിറഞ്ഞ ഭൂട്ടാനിലെ ഉള്‍ഗ്രാമങ്ങളില് ആധുനിക സാങ്കേതിക സംവിധാനങ്ങള് കുറവാണ്. അതു കൊണ്ട് തന്നെ സമയം കൊല്ലുന്നതിന് അവർ മദ്യത്തിൽ ആശ്രയം നേടുന്നു. പരമ്പരാഗതമായി കിഴക്കന് ഭൂട്ടാനിൽ മദ്യപാനം കൂടുതലാണ്. വില്‍ക്കാനല്ലാതെ, സ്വന്തം ആവശ്യത്തിന് വേണ്ടി എത്രവേണമെങ്കിലും ഒരാള്‍ക്ക് വാറ്റാവുന്ന ഈ രാജ്യത്ത് ഡിസ്ലറികളില് നിര്‍മ്മിക്കുന്ന മദ്യത്തിനും വില വളരെ കുറവാണ്.\nബുദ്ധവിശ്വാസികളുടെ ഈ രാജ്യത്ത് ഒരു അമേരിക്കന് ടൂറിസ്റ്റ് കൊവിഡ് വെെറസുമായിഎത്തിയതോടെയാണ് രാജ്യം കടുത്ത മദ്യപാനത്തിലേക്ക് നീങ്ങിയത്. രാജ്യമെമ്പാടുമുള്ള ബുദ്ധവിഹാരങ്ങള് പ്രാര്‍ത്ഥനാ വിളക്കുകളാലും മന്ത്രോചാരണങ്ങളാലും നിറഞ്ഞു. എങ്കിലും കൊവിഡ് കാരണം ലോക അവസാനിക്കും എന്ന അന്ധവിശ്വാസം ഗ്രാമങ്ങളില് പടര്‍ന്നതോടെ മദ്യത്തിന് അങ്ങനെ കാര്യമായ വിലക്കില്ലാത്ത ഇവിടെ മദ്യപാനം വര്‍ദ്ധിക്കുകകയും ചെയ്തു.\nഎന്തായാലും മരിക്കും , വീടിന് പുറത്തും ഇറങ്ങാന് കഴിയില്ല, എന്നാല് പിന്നെ ഇവിടിരുന്ന് കുടിച്ച് മരിച്ചേക്കാം എന്ന് ചിലര് കരുതിയതോടെ സര്‍ക്കാരും ഇടപെട്ടു തുടങ്ങി. “കൊവിഡ് കാരണം എല്ലാവരും മരിക്കും എന്ന് വിശ്വസിച്ച് വീട്ടിലിരുന്ന് മൂക്കുമുട്ടെ കുടിച്ചേക്കാം എന്ന് ചിലര് കരുതുന്നുണ്ട്. എട്ട് ലക്ഷം ജനസംഖ്യ മാത്രം ഉള്ള ഈ രാജ്യത്തെ 50% ത്തോളം ആശുപത്രി കേസുകളും മദ്യപാനവുമായി ബന്ധപ്പെട്ട കരള് രോഗങ്ങള് കാരണമാണ്. ഈ അനിയന്ത്രിത കുടി കൊവിഡിനെക്കാള് ആപത്താണ്” എന്ന് ഡോക്ടര് കൂടിയായ ഭൂട്ടാന് വിദേശകാര്യമന്ത്രി ടാന്‍ഡി ദോര്‍ജി മന്ത്രി ജനങ്ങളോട് പറ‍ഞ്ഞു.\nകൊവിഡ് ബാധയുമായി എത്തിയ അമേരിക്കന് ടൂറിസ്റ്റ് ഇപ്പോഴും ഐസോലേഷനിലാണ്. അദ്ദേഹം ഇടപെട്ട മറ്റ് വ്യക്തികളിലൊന്നും കൊവിഡ് സ്ഥിരീകരിച്ചിട്ടില്ല. ആളോഹരി സന്തോഷത്തിന്‍റെ പേരില് അറിയപ്പെടുന്ന ഈ ഹിമാലയന് രാജ്യം കൊവിഡിനെ തുടര്‍ന്ന് ടൂറിസത്തിനും നിയന്ത്രണം ഏര്‍പ്പെടുത്തിയിരിക്കുകയാണ്.\nTopics: bhuttan Corona Coronavirus covid19 Liquer


കനത്ത ചൂടില് നിന്ന് രക്ഷനേടാന് യുഎയില് തൊഴിലാളികള്‍ക്ക് ഉച്ചവിശ്രമം പ്രഖ്യാപിച്ചു - BIGNEWSLIVE | Latest Malayalam News\nജൂണ് 15 ശനിയാഴ്ച മുതല് സെപ്തംബര് 15 വരെയാണ് ഉച്ചവിശ്രമം\nഅബുദാബി: കനത്ത ചൂടില് നിന്ന് രക്ഷനേടാന് യുഎഇയില് തൊഴിലാളികള്‍ക്ക് ഉച്ചവിശ്രമം പ്രഖ്യാപിച്ചു. ജൂണ് 15 ശനിയാഴ്ച മുതല് സെപ്തംബര് 15 വരെയാണ് ഉച്ചവിശ്രമം നല്‍കേണ്ടതെന്ന് മനുഷ്യവിഭവശേഷി, സ്വദേശിവത്കരണ മന്ത്രാലയം അറിയിച്ചു.\nപുറം ജോലി ചെയുന്നവര്‍ക്ക് പൊള്ളുന്ന ചൂടില് നിന്ന് മോചനം നേടാന് വേണ്ടിയാണ് ഉച്ചസമയങ്ങളില് വിശ്രമം അനുവദിച്ചത്. നിയമപ്രകാരം പന്ത്രണ്ടര മുതല് മൂന്ന് വരെ തുറസ്സായ സ്ഥലങ്ങളില് തൊഴിലാളികളെ ജോലി ചെയ്യിക്കാന് പാടില്ല. ഇതര ഗള്‍ഫ് രാജ്യങ്ങളിലും ഉച്ചവിശ്രമം പ്രഖ്യാപിച്ചുതുടങ്ങിയിട്ടുണ്ട്. വിശ്രമത്തിന്റെ സമയങ്ങളില് മറ്റു സൗകര്യങ്ങള് ഒരുക്കാനും നിര്‍ദേശം ഉണ്ട്. വിശ്രമിക്കാന് അനുയോജ്യമായ സൗകര്യം ഒരുക്കുന്നതിന് പുറമെ തൊഴിലാളികള്‍ക്ക് കുടിക്കാന് തണുത്തവെള്ളം ലഭ്യമാക്കണം.\nചൂടുകാലത്ത് രാവിലെയും വൈകീട്ടുമായി ജോലിസമയം പുനഃക്രമീകരിക്കാന് അനുമതിയുണ്ടെങ്കിലും എട്ടു മണിക്കൂറില് കൂടാന് പാടില്ല. അധിക സമയം ജോലി എടുപ്പിക്കുന്നുണ്ടെങ്കില് അധികവേതനം നല്‍കണം. സൂര്യാഘാതമടക്കം വേനല്‍ക്കാലത്ത് ഉണ്ടാകാന് സാധ്യതയുള്ള രോഗങ്ങളെക്കുറിച്ച് തൊഴിലാളികളെ ബോധവല്‍കരിക്കുകയും വേണം.\nനിയമം ലംഘിച്ച് ജോലിചെയ്യിപ്പിക്കുന്ന കമ്പനി ഉടമയ്ക്ക് കനത്തപിഴ ചുമത്തും. ആളൊന്നിന് 5000 ദിര്‍ഹംവീതം പരമാവധി 50,000 ദിര്‍ഹം വരെയായിരിക്കും പിഴ. കമ്പനിയെ കുറഞ്ഞ ഗ്രേഡിലേക്ക് തരംതാഴ്ത്തും. കമ്പനിയുടെ പ്രവര്‍ത്തനം താത്കാലികമായി തടയുകയും ചെയ്യുമെന്ന് മന്ത്രാലയം വ്യക്തമാക്കി\nTags: Declare the afternoonUAE\nനിപ്പാ വൈറസ്; വവ്വാലുകളില് നിന്നും സാംപിളുകള് ശേഖരിക്കും; വല വിരിച്ച് അധികൃതര്\nരോഗിയായ അമ്മയുടെ അസുഖം ഭേദമാകാന് ക്ഷേത്രത്തില് വഴിപാട് നടത്താന് എത്തി..! യുവാവിനെ പതിനഞ്ചംഗ സംഘം കൊലപ്പെടുത്തി; ഒരാള് അറസ്റ്റില്\nകായിക താരങ്ങള്‍ക്കായി ആയുര്‍വേദ ആശുപത്രി പരിഗണനയില്; മുഖ്യമന്ത്രി\nപെരിന്തല്‍മണ്ണയില് പ്രായപൂര്‍ത്തിയാകാത്ത ആണ്‍കുട്ടിയെ പീഡിപ്പിച്ച സംഭവത്തില് യുവാവ് അറസ്റ്റില്


Gold Rate Today, 2021 April 20: ഒരു ഗ്രാമിനു 10 രൂപയും ഒരു പവനു 80 രൂപയുമാണ് ഇന്ന് കുറഞ്ഞത്\nUpdated: April 20, 2021 12:17:18 pm\nApril 20, 2021, Petrol Diesel Price, Gold Rate, INR Exchange Rate Today: കേരളത്തിൽ സ്വർണവിലയിൽ നേരിയ കുറവ്. തിരുവനന്തപുരം, എറണാകുളം, കോഴിക്കോട് നഗരങ്ങളിൽ ഡീസൽ, പെട്രോൾ വിലകളിൽ ഏറ്റക്കുറച്ചിലുകളുണ്ട്. രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. ഡോളറിനെതിരെ രൂപയുടെ മൂല്യം ഇന്നു 74.69 എന്ന നിലയിലാണ്.\nകേരളത്തിൽ സ്വർണവില കുറഞ്ഞു. ഒരു ഗ്രാമിനു 10 രൂപയും ഒരു പവനു 80 രൂപയുമാണ് കുറഞ്ഞത്. ഒരു ഗ്രാമിനു 4,415 രൂപയും ഒരു പവനു 35,320 രൂപയുമാണ് ഇന്നത്തെ വില. ഒരു ഗ്രാമിനു 4,425 രൂപയും ഒരു പവനു 35,400 രൂപയുമായിരുന്നു ഇന്നലത്തെ വില.\nസംസ്ഥാനത്ത് പെട്രോൾ വില തൊണ്ണൂറിനു മുകളിൽ തുടരുകയാണ്. തിരുവനന്തപുരം നഗരത്തിൽ ഒരു ലിറ്റർ പെട്രോളിനു 92.12 രൂപയും ഡീസലിനു 86.60 രൂപയുമാണ് ഇന്നത്തെ വില. എറണാകുളത്ത് പെട്രോളിനു 90.57 രൂപയും ഡീസലിനു 85.15 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 90.91 രൂപയും ഡീസലിനു 85.45 രൂപയുമാണ് വില\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 74.69 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു.\nWeb Title: Gold rate today 2021 april 20


ജസ്റ്റിസ് എസ് മുരളീധര്: നീതി ന്യായത്തിന്റെ ആള്‍രൂപം ; justice-muralidhar; Empathetic, fair, unswerving, and honest to the core. | Indian Express Malayalam\njustice muralidhar delhi violence high court\nജസ്റ്റിസ് മുരളീധറിന്റെ ബാറിലും ബെഞ്ചിലുമുള്ള നിലപാടുകള് വിവരിക്കാന് തുല്യരോട് ആവശ്യപ്പെടുമ്പോള് ‘സഹാനുഭൂതി’, ‘നീതിയുക്തം’, ‘അചഞ്ചലം’ എന്നീ വിശേഷണങ്ങളാണു ലഭിക്കുക.\nUpdated: March 1, 2020 5:38:04 pm\nവ്യാഴാഴ്ച രാവിലെ, ഡല്‍ഹി ഹൈക്കോടതിയിലെ 38-ാം നമ്പര് കോടതി മുറി. അഭിഭാഷകരുടെ തിരക്കിനിടയിലേക്ക് അക്ഷോഭ്യനായി, തന്റെ മുഖമുദ്രയായ പുഞ്ചിരിയുമായി ജസ്റ്റിസ് എസ് മുരളീധര് കടന്നുവന്നു.\nപാര്‍പ്പിട മേഖലകളില് വാണിജ്യ സ്ഥാപനങ്ങള് നടത്തുന്ന വിഷയത്തില് സ്റ്റാന്‍ഡേര്‍ഡ് ചാര്‍ട്ടേഡ് ബാങ്കിനെതിരെ പിവി കപൂര് സമര്‍പ്പിച്ച പൊതുതാല്‍പ്പര്യ ഹര്‍ജിയായിരുന്നു ജസ്റ്റിസ് മുരളീധറിനു മുന്‍പാകെയുള്ള കേസ്. താമസക്കാര്‍ക്ക് അനുകൂലമായിട്ടായിരുന്നു അദ്ദേഹത്തിന്റെ വിധി. തുടര്‍ന്ന് അഭിഭാഷകരോട് സംസാരിച്ച അദ്ദേഹം ” ഡല്‍ഹി ഹൈക്കോടതി ജഡ്ജിയെന്ന നിലയില് എന്റെ അവസാനത്തെ ജുഡീഷ്യല് നടപടിയാണിതെ”ന്നു പറഞ്ഞു.\nജഡ്ജിയെന്ന നിലയിലുള്ള 14 വര്‍ഷവും അതിനുമുമ്പ് അഭിഭാഷകനെന്ന നിലയിലുള്ള ദീര്‍ഘകാല പ്രവര്‍ത്തനവും കണക്കിലെടുക്കുമ്പോള് ജസ്റ്റിസ് മുരളീധറിന്റെ വാക്കുകളേക്കാള് ഉച്ചത്തില് സംസാരിക്കുക അദ്ദേഹത്തിന്റെ പ്രവൃത്തികളാണെന്നാണ് അദ്ദേഹത്തെ അറിയുന്നവര് പറയുന്നത്.\nRead Also: സീരിയലിൽ അഭിനയിക്കാൻ താൽപര്യമുണ്ടെന്ന് ജയസൂര്യ പറഞ്ഞു: കെപിഎസി ലളിത\nകഴിഞ്ഞയാഴ്ച, ഡല്‍ഹി കലാപത്തിന്റെ പിടിയിലായപ്പോള് ജസ്റ്റിസ് മുരളീധറിന്റെ പ്രവര്‍ത്തനങ്ങളും വാക്കുകളും വേറിട്ടുനിന്നു, പ്രത്യേകിച്ച് ബന്ധപ്പെട്ട സ്ഥാപനങ്ങള് ഒന്നിനു പിറകെ ഉത്തരവാദിത്തത്തില്‍നിന്ന് പിന്നാക്കം പോയപ്പോള്. ചൊവ്വാഴ്ച അര്‍ധരാത്രി 12.30 ന് അദ്ദേഹത്തിന്റെ വസതിയില് നടന്ന വാദം കേള്‍ക്കലിനിടെഅദ്ദേഹത്തിന് പരിഭ്രാന്തമായൊരു കോള് വന്നു. അതിന് മറുപടിയായി കലാപത്തില് പരുക്കേറ്റവരും ന്യൂ മുസ്തഫാബാദിലെ ആശുപത്രിയില് കുടുങ്ങിയവരും സുരക്ഷിതമായി കടന്നുപോകുന്നത് ഉറപ്പാക്കാന് അദ്ദേഹം ഇടപെട്ടു.\nഅടുത്തദിവസം സ്ഥിതിഗതികള് വിലയിരുത്താന് വാദം കേള്‍ക്കവേ ജസ്റ്റിസ് മുരളീധര് ഡല്‍ഹി പൊലീസിനെ രൂക്ഷമായി വിമര്‍ശിച്ചു. വിദ്വേഷ പ്രസംഗങ്ങള് നടത്തിയവര്‍ക്കെതിരെ എഫ്‌ഐആര് രജിസ്റ്റര് ചെയ്യാത്തത് എന്തുകൊണ്ടാണെന്ന് അദ്ദേഹം പൊലീസിനോട് ചോദിച്ചു. ഈ പ്രസംഗങ്ങള് കേട്ടില്ലെന്നു പൊലീസും സോളിസിറ്റര് ജനറല് തുഷാര് മേത്തയും അവകാശപ്പെട്ടപ്പോള്, ജസ്റ്റിസ് മുരളീധര് തുറന്ന കോടതിയില് പ്രസംഗങ്ങള് പ്രദര്‍ശിപ്പിക്കമെന്ന നിലപാട് കൈക്കൊണ്ടു.\nഈ ദിവസം അവസാനിക്കുന്നതിനുമുന്‍പ് മറ്റൊരു സംഭവികാസം കൂടി ഉണ്ടായി. കേന്ദ്രസര്‍ക്കാര് ജസ്റ്റിസ് മുരളീധറിനെ പഞ്ചാബ്- ഹരിയാന ഹൈക്കോടതിയിലേക്കു മാറ്റി. ഈ നടപടി പ്രതിപക്ഷ പ്രതിഷേധത്തിനു കാരണമായി. ഡല്‍ഹി ഹൈക്കോടതിയിലെ മൂന്നാമത്തെ മുതിര്‍ന്ന ജഡ്ജിയായിരുന്ന ജസ്റ്റിസ് മുരളീധര് പഞ്ചാബ്-ഹരിയാന ഹൈക്കോടതി മുതിര്‍ന്ന രണ്ടാമത്തെ ജഡ്ജിയാകും. രണ്ടാഴ്ച മുന്‍പ് ഒരു കാരണവും വ്യക്തമാക്കാതെയാണു സുപ്രീം കോടതി കൊളീജിയം ജസ്റ്റിസ് മുരളീധറിന്റെ സ്ഥലം മാറ്റത്തിനു ശിപാര്‍ശ ചെയ്തത്. അന്നു മുതല് ഈ നിര്‍ദേശത്തെ ഡല്‍ഹി ഹൈക്കോടതി ബാര് അസോസിയേഷന് എതിര്‍ക്കുകയാണ്.\nRead Also: ബിജെപി നേതാവ് കപിൽ മിശ്രയുടെ ‘സമാധാന റാലി’യിലും കൊലവിളി\nബാറിലും ബെഞ്ചിലുമുള്ള ജസ്റ്റിസ് മുരളീധറിന്റെ നിലപാടുകള് വിവരിക്കാന് ബാറിലും ബഞ്ചിലുമുള്ളവരോട് ആവശ്യപ്പെടുമ്പോള് ‘സഹാനുഭൂതി’, ‘നീതിയുക്തം’, ‘അചഞ്ചലം’ എന്നീ വിശേഷണങ്ങളാണു ലഭിക്കുക.\nകമ്പനി സെക്രട്ടറിയായി ഔദ്യോഗിക ജീവിതം ആരംഭിച്ച ജസ്റ്റിസ് മുരളീധര് 1984ല് അഭിഭാഷകനായി. മൂന്നു വര്‍ഷത്തിനുശേഷം ചെന്നൈയില്‍നിന്ന് ഡല്‍ഹിയിലേക്കു പ്രാക്ടീസ് മാറ്റി. പില്‍ക്കാലത്ത് ഇന്ത്യയുടെ അറ്റോര്‍ണി ജനറലായ ഇതിഹാസ അഭിഭാഷകന് ജി. രാമസ്വാമിയുടെ ജൂനിയറായി അദ്ദേഹം പ്രവര്‍ത്തിച്ചു, രാമസ്വാമിക്കൊപ്പം പ്രവര്‍ത്തിക്കൊപ്പം പ്രവര്‍ത്തിക്കുമ്പോഴാണു മുരളീധര്, നിയമഗവേഷകയായ ഉഷാ രാമനാഥനെ കണ്ടുമുട്ടിയത്. ഇവര് പിന്നീട് അദ്ദേഹത്തിന്റെ ജീവിതത്തിലേക്കു കടന്നു.\nഅഭിഭാഷകനെന്ന നിലയില് പ്രധാനമായും പൗരാവകാശ കേസുകളിലാണു മുരളീധര് ഹാജരായത്. നര്‍മദ ബച്ചാവോ ആന്തോളന് പ്രവര്‍ത്തകര്‍ക്കുവേണ്ടിയും ഭോപ്പാല് വാതക ദുരന്ത കേസില് ഇരകള്‍ക്കുവേണ്ടിയും അദ്ദേഹം ഹാജരായി.\n1991 ല്, ടിഎന് ശേഷന് മുഖ്യ തിരഞ്ഞെടുപ്പ് കമ്മിഷണറായിരിക്കെ, മുരളീധറിനെ തിരഞ്ഞെടുപ്പ് കമ്മിഷന്റെ അഭിഭാഷകനായി നിയമിച്ചു. ശേഷന്റെ അധികാരങ്ങള് കുറയ്ക്കാനായി അന്നത്തെ കോണ്‍ഗ്രസ് സര്‍ക്കാര് രണ്ട് തിരഞ്ഞെടുപ്പ് കമ്മിഷണര്‍മാരെ കൂടി നിയമിച്ചു. സര്‍ക്കാരിനെതിരെ കോടതിയെ സമീപിച്ച ശേഷന് മുരളീധറിനെ തന്റെ അഭിഭാഷകനായി തിരഞ്ഞെടുത്തു. കേസില്, താല്‍പ്പര്യ സംരക്ഷണമെന്ന ആരോപണമുയരാതിരിക്കാന് അദ്ദേഹം തിരഞ്ഞെടുപ്പ് കമ്മിഷനിലെ പദവി രാജിവച്ചു. സര്‍ക്കാര് തീരുമാനം സുപ്രീം കോടതി ശരിവച്ച സാഹചര്യത്തില് കേസ് അവസാനിച്ചതോടെ കമ്മിഷന് വീണ്ടും അദ്ദേഹത്തെ അഭിഭാഷകനായി നിയമിച്ചു.\nRead Also: ഒരു കൈ നോക്കിയാലോയെന്ന് ഷീല; ആ അഭിനയം നിനക്ക് വഴങ്ങില്ലെന്നു ശാരദ\nജസ്റ്റിസ് മുരളീധറിനെക്കുറിച്ച് അദ്ദേഹത്തിന്റെ അതേസമയത്തു തന്നെ പ്രാക്ടീസ് ആരംഭിച്ച ഒരു മുതിര്‍ന്ന അഭിഭാഷകന് പറയുന്നതിങ്ങനെ: ”നാനി പാല്‍ഖിവാല (ശേഷനുവേണ്ടി ഹാജരാക്കിയത്) ഉള്‍പ്പെടെ നിരവധി ശക്തര് കേസ് വാദിച്ചു. എന്നാല് ജസ്റ്റിസ് മുരളീധറിന്റെ പ്രത്യക്ഷമായ ചെറിയ പ്രവൃത്തി വേറിട്ടുനില്‍ക്കുന്നു. അദ്ദേഹത്തിന്റെ സത്യസന്ധത അദ്ദേഹത്തെ നിര്‍വചിക്കുന്നു. ഒരാള് നിരന്തരം സമന്വയിപ്പിക്കുകയും സൂക്ഷ്മപരിശോധന നടത്തുകയും ചെയ്യുന്ന ഒരു തൊഴിലില് പോലും, അദ്ദേഹത്തെ ഒരു കാര്യം പോലും സ്വാധീനിക്കാന് കഴിയില്ല.”\nദേശീയ മനുഷ്യാവകാശ കമ്മിഷന്റെ സ്റ്റാന്‍ഡിങ് കോണ്‍സിലായി പ്രവര്‍ത്തിച്ച\nജസ്റ്റിസ് മുരളീധര് സുപ്രീം കോടതി നിയമ സഹായ സമിതിയില് സജീവമായി ഇടപെട്ടു. ഡല്‍ഹി സര്‍വകലാശാലയില്‍നിന്ന് പിഎച്ച്ഡി കരസ്ഥമാക്കിയ അദ്ദേഹം 2002 മുതല് നാലു വര്‍ഷം ലോ കമ്മിഷന്റെ പാര്‍ട്ട് ടൈം അംഗമായും സേവനമനുഷ്ഠിച്ചു. ‘നിയമം, ദാരിദ്ര്യം, നിയമസഹായം: ക്രിമിനല് നീതിയിലേക്കുള്ള പ്രവേശനം’ എന്ന അദ്ദേഹത്തിന്റെ പ്രബന്ധം 2004-ല് പുസ്തകമായി പ്രസിദ്ധീകരിച്ചു. രണ്ടുവര്‍ഷത്തിനു ശേഷം 45-ാം വയസിലാണു ജസ്റ്റിസ് മുരളീധര് ഡല്‍ഹി ഹൈക്കോടതി ജഡ്ജിയായത്.\nഅന്നത്തെ ചീഫ് ജസ്റ്റിസ് മര്‍ക്കാണ്ഡേയ കട്ജുവിന്റെ നേതൃത്വത്തിലുള്ള കൊളീജിയമാണു ജസ്റ്റിസ് മുരളീധറിനെ ശിപാര്‍ശ ചെയ്തത്. ”ജസ്റ്റിസ് കട്ജുവിന് സമര്‍ഥരെ കണ്ടെത്താനുള്ള\nകഴിവുണ്ടായിരുന്നു. ഇതു മുരളീധറിന്റെ കാര്യത്തില് ചീഫ് ജസ്റ്റിസ് വൈ കെ സബര്‍വാളിന്റെ നേതൃത്വത്തിലുള്ള സുപ്രീം കോടതി കൊളീജിയത്തിനു സഹായകമായി. വൈകെ സബര്‍വാളും ഡല്‍ഹി ഹൈക്കോടതിയില്‍നിന്നു വന്നയാളായിരുന്നു,”ഒരു മുന് ജഡ്ജി പറഞ്ഞു.\nRead Also: പുകഞ്ഞ കൊള്ളി പുറത്ത്; കൊട്ടിയൂർ പീഡനക്കേസ് പ്രതി ഫാദർ റോബിനെ വെെദികവൃത്തിയിൽ നിന്നു പുറത്താക്കി\nപ്രശസ്തമായ നിരവധി കേസുകളിലൂടെ തന്റെ പ്രവര്‍ത്തനം ജസ്റ്റിസ് മുരളീധര് ഹൈക്കോടതിയില് അടയാളപ്പെടുത്തിയിട്ടുണ്ട്. 2009 ല് സ്വവര്‍ഗരതിയെ കുറ്റമല്ലെന്ന സുപ്രധാന വിധി പുറപ്പെടുവിച്ച ജസ്റ്റിസ് എപി ഷാക്കൊപ്പമുള്ള ബഞ്ചിന്റെ ഭാഗമായിരുന്നു അദ്ദേഹം.\nഇന്ത്യയുടെ ചീഫ് ജസ്റ്റിസിന്റെ ഓഫീസ് വിവരാവകാശ നിയമത്തിന്റെ പരിധിയിലാണെന്നു 2010 ല് ജസ്റ്റിസ് മുരളീധര് വിധി പുറപ്പെടുവിച്ചു. ജഡ്ജിമാരുടെ സ്വത്ത് വിവരങ്ങള് തേടിയ വിവരാവകാശ പ്രവര്‍ത്തകന് അനുകൂലമായിരുന്നു വിധി. എന്നാല് ഇതിനെതിരായ നിലപാടാണ് അന്നത്തെ ചീഫ് ജസ്റ്റിസ് കെജി ബാലകൃഷ്ണന്റെ നേതൃത്വത്തില് സുപ്രീം കോടതി സ്വീകരിച്ചത്. ജസ്റ്റിസ് ബാലകൃഷ്ണനെതിരെ പിന്നീട് അനധികൃത സ്വത്ത് സമ്പാദന ആരോപണമുയര്‍ന്നു. എന്നാല് ഒന്‍പതു വര്‍ഷത്തിനുശേഷം കഴിഞ്ഞ നവംബറില് ജസ്റ്റിസ് മുരളീധറിന്റെ വിധി സുപ്രീം കോടതി ശരിവച്ചു.\n1984 ഒക്ടോബറിലെ സിഖ് വിരുദ്ധ കലാപ കേസില് കോണ്‍ഗ്രസ് നേതാവ് സഞ്ജന് കുമാറിനെ കീഴ്‌ക്കോടതി കുറ്റവിമുക്തനാക്കിയ വിധി ജസ്റ്റിസ് മുരളീധറും ജസ്റ്റിസ് വിനോദ് ഗോയലും 2018 ഒക്ടോബറില് അസാധുവാക്കി. വിചാരണക്കോടതി തെറ്റായ പരിഗണനകളുടെ പുറത്ത് തെളിവുകള് വിലയിരുത്തിയെന്നും ഡല്‍ഹി പൊലീസ് കലാപത്തെ നഗ്നമായി സഹായിച്ചതായും അദ്ദേഹം കുറ്റപ്പെടുത്തി.\nഇതേമാസം, ഭീമ-കൊറെഗാവ് കേസില് അറസ്റ്റിലായ രാഷ്ട്രീയ പ്രവര്‍ത്തകന്റെ ട്രാന്‍സിറ്റ് റിമാന്‍ഡ് പുനെ പോലീസിന്റെ നടപടികളിലെ പാളിച്ചകള് എടുത്തുകാട്ടി റദ്ദാക്കി. ഈ കേസ് അടുത്തിടെ എന്‍ഐഎയ്ക്ക് കൈമാറിയിരുന്നു.\n1987 ല് ഹാഷിംപുരയില് 42 മുസ്ലിംകളെ കൊലപ്പെടുത്തിയ കേസില് 16 മുന് പൊലീസ് ഉദ്യോഗസ്ഥരെ 2018 നവംബറില് ജസ്റ്റിസുമാരായ മുരളീധറിന്റെയും ഗോയലിന്റെയും ബെഞ്ച് വിചാരണക്കോടതി വിധിന്യായം റദ്ദാക്കിക്കൊണ്ട് ശിക്ഷിച്ചു.\nമിലോഡ് എന്ന് തന്നെ വിളിക്കരുതെന്ന് ജസ്റ്റിസ് മുരളീധര് അഭിഭാഷകര്‍ക്ക് നിര്‍ദ്ദേശം നല്‍കാറുണ്ട്. കൂടാതെ കസേര തനിക്കുവേണ്ടി ദ്വാരപാലകന് പിന്നോട്ട് വലിച്ചിടുന്നതിനേയും അദ്ദേഹം എതിര്‍ത്തിരുന്നു.\nRead Also: കൈയ്യടി നേടി കുഞ്ഞിക്കയുടെ സില്‍വര് ജൂബിലി ചിത്രം: ‘കണ്ണും കണ്ണും കൊള്ളയടിത്താല്’ റിവ്യൂ\nഅദ്ദേഹം ഒരു ജഡ്ജി എന്ന നിലയില് മാത്രമല്ല ഒരു മനുഷ്യന് എന്ന നിലയിലും അഴിമതിക്ക് വിധേയനാകില്ലെന്ന് അദ്ദേഹം അവസാന ദിവസം കോടതിയില് വിധി പറയുന്നത് കാണാന് ചെന്ന ഒരു അഭിഭാഷകന് പറയുന്നു.\n“ഞാന് ഒരു വഞ്ചകന്റെ അഭിഭാഷകന് ആണെങ്കില് മുരളീധറിന് മുന്നില് ഹാജരാകേണ്ടി വന്നാല് ഞാന് അദ്ദേഹത്തെ വെറുക്കും. ഒരു സാമൂഹിക വിഷയത്തില് നിങ്ങള് തെറ്റുകാരനാണെന്ന് അദ്ദേഹത്തിന് തോന്നിയാല് പിന്നെ നിങ്ങളുടെ വാദങ്ങള് കൊണ്ട് കാര്യമില്ല. കാരണം, അദ്ദേഹം നിങ്ങള്‍ക്കെതിരെ വിധിക്കും,” മുരളീധറിനെ കുറിച്ചൊരു നെഗറ്റീവ് കാര്യം പറയാമോയെന്ന് ആരാഞ്ഞപ്പോള് ഒരു അഭിഭാഷകന് പറഞ്ഞു.\nചീഫ് ജസ്റ്റിസ് ഡി എന് പട്ടേലും ഏറ്റവും മുതിര്‍ന്ന രണ്ടാമത്തെ ജഡ്ജിയായ ജസ്റ്റിസ് ജി എസ് സിസ്താനിയും അവധിയായതിനെ തുടര്‍ന്നാണ് മുരളീധറിന് ഡല്‍ഹി അക്രമ കേസില് വാദം കേള്‍ക്കാനെത്തിയത്.\nഅദ്ദേഹത്തെ സുപ്രീംകോടതിയിലേക്ക് ഉയര്‍ത്തിയില്ലെങ്കില് അദ്ദേഹം 2023-ല് വിരമിക്കും.\nWeb Title: Justice muralidhar delhi violence high court\nകൊറോണ വ്യാപിക്കുന്നു; ചൈനയിൽ അന്തരീക്ഷ മലിനീകരണം കുറയുന്നു


ബ്രസീലില് ഡാം തകര്‍ന്ന് ഇരുന്നൂറോളം പേരെ കാണാതായി :: Janmabhumi Daily\nSaturday 26 January 2019 8:42 am IST\nസംപൗളോ: തെക്കുകിഴക്കന് ബ്രസീലിലെ മിനാസ് ജെറിസ് സംസ്ഥാനത്ത് അണക്കെട്ടു തകര്‍ന്ന് വന് ദുരന്തം. ഇരുന്നൂറോളം പേരെ കാണാതായി. നിരവധിപ്പേര് മരിച്ചതായി ചില മാധ്യമങ്ങള് റിപ്പോര്‍ട്ട് ചെയ്തു. കുത്തിയൊലിച്ചു വരുന്ന ചെളിയിലും വെള്ളത്തിലും വീടുകളും വാഹനങ്ങളും ഒഴുകിപോയി. ഡാം തകര്‍ന്നത് അറിഞ്ഞ് രക്ഷപ്പെടാന് ശ്രമിക്കുന്നതിനിടെയാണ് കൂടുതല് മരണം സംഭവിച്ചത്.\nഅപകടത്തില് നിരവധി പേര് മരിച്ചിരിക്കാനാണ് സാധ്യതയെന്ന് രക്ഷാപ്രവര്‍ത്തകര് പറഞ്ഞു. ഇതുവരെ ഏഴ് പേരുടെ മൃതദേഹമാണ് കണ്ടെത്തിയത്. കാണാതായവര്‍ക്ക് വേണ്ടിയുള്ള തെരച്ചില് തുടരുകയാണ്. ഹെലികോപ്റ്റര് ഉപയോഗിച്ചാണ് രക്ഷാപ്രവര്‍ത്തനം.\nവെള്ളിയാഴ്ച ഉച്ചയോടെയാണ് ബ്രുമാഡിന്‍ഹോ ഡാം പൊട്ടിയത്. മൈനിങ് വേസ്റ്റുകളും മറ്റും വെള്ളത്തോടൊപ്പം ഒലിച്ച് തൊഴിലാളികള് ജോലി ചെയ്യുന്നിടത്തും താമസിക്കുന്ന സ്ഥലത്തും ഒഴുകിയെത്തി. മാരിയാനോയില് തകര്‍ന്ന ഡാമിന്റെ ഉടമസ്ഥരില് ഒരാള്‍ക്ക് തന്നെയാണ് ഈ ഡാമിന്റെയും ഉടമസ്ഥാവകാശം.\n17 പേരെ പരുക്കുകളോടെ രക്ഷപ്പെടുത്തി. ആറ് ഹെലികോപ്റ്ററുകളും അമ്പതോളം അഗ്‌നിശമന സേനാംഗങ്ങളും രക്ഷാപ്രവര്‍ത്തനത്തിലുണ്ട്.\nബ്രസീലില് വിമാനം തകര്‍ന്ന് 10 പേര് മരിച്ചു


Minister VK Singh Team come to India from Iraq with Bodies Of 39 Indians on Tuesday | ഇറാഖില് നിന്ന് കൊണ്ടുവരിക 38 മൃതദേഹങ്ങള്; ബാക്കി വൈകും, ചൊവ്വാഴ്ചയെത്തുമെന്ന് റിപ്പോര്‍ട്ട് - Malayalam Oneindia\n21 min ago ഇന്ത്യയിൽ കൊവിഡ് അതിരൂക്ഷം; രാജ്യത്ത് ഇന്നലെ 1000 ത്തിലേറെ മരണം!! 64,553 പേർക്ക് രോഗം\n53 min ago മലപ്പുറം ജില്ലാ കളക്ടർക്ക് കൊവിഡ്; സബ് കളക്ടർക്കും അസി.കളക്ടർക്കും 20 ഉദ്യോഗസ്ഥർക്കും രോഗം\nPublished: April 1 2018, 16:41 [IST]\nദില്ലി: ഇറാഖില് ഐസിസ് തീവ്രവാദികള് കൊലപ്പെടുത്തിയ ഇന്ത്യക്കാരുടെ മൃതദേഹം ചൊവ്വാഴ്ച ഇന്ത്യയിലെത്തുമെന്ന് വിവരം. തിങ്കളാഴ്ച രാത്രിയോടെ നടപടികള് പൂര്‍ത്തിയാക്കി ഇന്ത്യന് പ്രതിനിധികള് മൃതദേഹങ്ങളുമായി മടങ്ങും. പോസ്റ്റ്‌മോര്‍ട്ടം ഉള്‍പ്പെടെയുള്ള നടപടികള് പൂര്‍ത്തീകരിച്ച് മൃതദേഹങ്ങള് ഫ്രീസറില് സൂക്ഷിച്ചിരിക്കുകയാണ്. ചില കടലാസ് പണികള് മാത്രമാണ് ബാക്കിയുള്ളത്. കേന്ദ്ര വിദേശകാര്യ സഹമന്ത്രി വികെ സിങിന്റെ നേതൃത്വത്തിലുള്ള സംഘമാണ് ഇറാഖില് എത്തിയിട്ടുള്ളത്.\n38 മൃതദേഹങ്ങളാണ് ഇന്ത്യയിലേക്ക് കൊണ്ടുവരിക. 39 ഇന്ത്യക്കാര് കൊല്ലപ്പെട്ടുവെന്ന് നേരത്തെ റിപ്പോര്‍ട്ടുകള് വന്നിരുന്നു. ഒരാളുടെ മൃതദേഹം നാട്ടിലെത്തിക്കാന് വൈകും. ഡിഎന്‍എ ഉള്‍പ്പെടെയുള്ള പരിശോധനകള് പൂര്‍ത്തിയാകാത്ത പശ്ചാത്തലത്തിലാണ് ഈ മൃതദേഹം ഇപ്പോള് കൊണ്ടുവരാത്തത്. ബാക്കി 38 മൃതദേഹങ്ങളുമായി തിങ്കളാഴ്ച രാത്രി ഇന്ത്യന് സംഘം മടങ്ങും.\nഇറാഖിലെ മൊസൂളില് നിന്നാണ് ഇന്ത്യയിലേക്ക് ഇന്ത്യന് സംഘം മടങ്ങുക. പഞ്ചാബ്, ബിഹാര് എന്നീ സംസ്ഥാനങ്ങളിലുള്ളവരാണ് മരിച്ചവരില് കൂടുതല്. ഇവരെ ഐസിസ് തീവ്രവാദികള് പിടികൂടി കൊലപ്പെടുത്തിയെന്നാണ് വിദേശകാര്യ മന്ത്രാലയം അറിയിച്ചത്. നേരത്തെ ഇതുസംബന്ധിച്ച വിവരങ്ങള് മറച്ചുവച്ച വിദേശകാര്യ മന്ത്രി സുഷമ സ്വരാജിന്റെ നടപടി ഏറെ വിമര്‍ശനത്തിന് ഇടയാക്കിയിരുന്നു. ആഴ്ചകള്‍ക്ക് മുമ്പ് രാജ്യസഭയിലാണ് സുഷമ സ്വരാജ് ഇറാഖില് കാണാതായ ഇന്ത്യക്കാര് കൊല്ലപ്പെട്ടെന്ന് വെളിപ്പെടുത്തിയിത്.\nഇത്രയും കാലം കുടുംബങ്ങളെ വഞ്ചിച്ച സുഷമക്കെതിരെ അവകാശ ലംഘന നോട്ടീസ് കൊണ്ടുവരുമെന്ന് പ്രതിപക്ഷം സൂചിപ്പിച്ചിരുന്നു. ഇറാഖില് കുടുങ്ങിയവരെ തിരിച്ചെത്തിക്കുമെന്നായിരുന്നു സുഷമ ഇതുവരെ പറഞ്ഞിരുന്നത്. എന്നാല് രാജ്യസഭയില് അവര് തിരുത്തി. എല്ലാവരും കൊല്ലപ്പെട്ടുവെന്നാണ് സഭയെ അറിയിച്ചത്. തുടര്‍ന്നാണ് മൃതദേഹങ്ങള് കൊണ്ടുവരാന് വികെ സിങിന്റെ നേതൃത്വത്തില് സംഘത്തെ അയച്ചത്.\nvk singh sushma swaraj iraq സുഷമ സ്വരാജ് ഇറാഖ്\nMinister VK Singh Team come to India from Iraq with Bodies Of 39 Indians on Tuesday\nStory first published: Sunday, April 1, 2018, 16:41 [IST]


ഷോര്‍ട്ട്‌സ് ഇട്ട എന്നെ മുംബൈ ബസില് കയറ്റിവിടണമെന്ന് കമന്റിട്ടവനെതിരെ കേസ് കൊടുത്തു! ആളെ കണ്ടതോടെ ഞെട്ടിപ്പോയി - metromatinee.com Lifestyle Entertainment & Sports\nഷോര്‍ട്ട്‌സ് ഇട്ട എന്നെ മുംബൈ ബസില് കയറ്റിവിടണമെന്ന് കമന്റിട്ടവനെതിരെ കേസ് കൊടുത്തു! ആളെ കണ്ടതോടെ ഞെട്ടിപ്പോയി\nഷോര്‍ട്ട്‌സ് ഇട്ടതിന്റെ പേരില് തന്നെ മുംബൈ ബസ്സില് കയറ്റി വിടണം എന്നുപറഞ്ഞ കമന്റ് അല്‍പ്പം കടന്നുപോയതിനാല് മാത്രമാണ് അന്ന് കേസ് കൊടുക്കേണ്ടി വന്നത്. എന്നാൽ കമന്റ് ചെയ്ത ആളെ കണ്ട് ഞാന് ഷോക്ക്ഡ് ആയിപ്പോയി. എട്ടാം ക്ലാസില് പഠിക്കുന്ന കുട്ടിയായിരുന്നു അത്.\nമലയാളത്തിലെ യുവനടിമാരില് ശ്രദ്ധേയയാണ് സാനിയ ഇയ്യപ്പന്. ബാലതാരമായി എത്തിയ സാനിയ ലൂസിഫര്, ക്വീന് തുടങ്ങിയ ചിത്രങ്ങളിലൂടെ കെെയ്യടി നേടുകയായിരുന്നു. സാനിയയുടെ അഭിനയ ജീവിതം ദി പ്രീസ്റ്റ് വരെ എത്തിനിൽക്കുകയാണ്. സോഷ്യല് മീഡിയയില് വളരെ സജീവമാണ് സാനിയ മലയാള സിനിമയിലെ ഫാഷന് ഐക്കണായി മാറിയിരിക്കുകയാണ്\nതന്റെ വസ്ത്രത്തിന്റെ പേരില് സാനിയ നേരിടുന്ന മോശം പ്രതികരണങ്ങളും കുറവല്ല. സദാചാരവാദികളുടെ സെെബര് ആക്രമണത്തിന് സാനിയ പലപ്പോഴും ഇരയായിട്ടുണ്ട്. എന്നാല് അത്തരക്കാര്‍ക്ക് അര്‍ഹമായ മറുപടി നല്‍കി വായടപ്പിക്കാനും സാനിയയ്ക്ക് സാധിച്ചിട്ടുണ്ട്\nകഷ്ടപ്പെട്ട് സമ്പാദിക്കുന്ന പണം കൊണ്ട് ഇഷ്ടമുള്ള വസ്ത്രം വാങ്ങി ധരിക്കുന്നതില് തന്റെ കുടുംബത്തിലുള്ളവര്‍ക്ക് പ്രശ്‌നമില്ലെങ്കില് പിന്നെ മറ്റുള്ളവര് പ്രയാസപ്പെടുന്നത് എന്തിനാണെന്ന് സാനിയ ചോദിക്കുകയാണ്. ആത്മവിശ്വാസം ഉള്ള ഒരാളെ മോശം കമന്റുകളൊന്നും ബാധിക്കില്ലെന്നും സാനിയ ഒരു മാധ്യമത്തിന് നൽകിയ അഭിമുഖത്തിൽ പറയുന്നു\nസ്റ്റൈലിഷ് വസ്ത്രങ്ങളണിയാന് എനിക്ക് ഇഷ്ടമാണ്. സ്വയം കഷ്ടപ്പെട്ട് സമ്പാദിക്കുന്ന പണം കൊണ്ട് എനിക്കിഷ്ടമുള്ള വസ്ത്രങ്ങള് വാങ്ങി ധരിക്കുന്നതില് എന്റെ കുടുംബത്തിന് പ്രശ്‌നമില്ലെങ്കില് പിന്നെ മറ്റുള്ളവര് പ്രയാസപ്പെടുന്നത് എന്തിനാണെന്ന് അറിയില്ല. ആത്മവിശ്വാസം ഉള്ള ഒരാളെ ഇത്തരം കമന്റുകള് ബാധിക്കില്ല എന്ന് കമന്റുകള് ഇടുന്നവര്‍ക്ക് അറിയില്ലെന്ന് തോന്നുന്നുവെന്നും താരം പറയുന്നു\nകാമുകനെ തേടുന്നില്ലെന്ന് എസ്തർ; തിരുത്തലുമായി താരം; കഷ്ടം തന്നെയെന്ന് ആരാധകർ\nഅമ്മയില്ലാത്ത ആദ്യത്തെ ഔട്ടിങ്; രണ്ടുപേരെയും മിസ് ചെയ്യുന്നു; ഭർത്താവിന്റെയും മകളുടെയും ചിത്രം പങ്കുവച്ച് അശ്വതി


തുണിഅലക്കല് കഥയും നുണ; അപ്പോള് 2017 ല് മരിച്ച മോദിയുടെ അലക്കുകാരന് ആര്? - themediasyndicate\nതുണിഅലക്കല് കഥയും നുണ; അപ്പോള് 2017 ല് മരിച്ച മോദിയുടെ അലക്കുകാരന് ആര്?\nന്യൂഡല്‍ഹി: അങ്ങനെ മോദിയുടെ അലക്കുകാരന്റെ കഥയും പൊളിഞ്ഞു.\nസിനിമാ താരം അക്ഷയ് കുമാര് പ്രധാനമന്ത്രി നരേന്ദ്ര മോദിയുമായി നടത്തിയ അഭിമുഖമാണ് ഇപ്പോള് വാര്ത്തരകളില് നിറഞ്ഞ് നില്ക്കു ന്നത്. എന്നാല് അക്ഷയ് കുമാറിന്റെ ചോദ്യത്തിന് മോദി പറഞ്ഞ ഒരു കള്ളവും ഇപ്പോള് സമൂഹമാധ്യമങ്ങള് ഏറ്റെടുത്തിരിക്കുകയാണ്. 2001 ഗുജാറാത്ത് മുഖ്യമന്ത്രിയാകുന്നതുവരെ തന്റെ വസ്ത്രങ്ങള് അലക്കിയിരുന്നത് താന് തന്നെയാണ് എന്നാണ് അക്ഷയ് കുമാറിന്റെ ചോദ്യത്തിന് മറുപടിയായി മോദി പറയുന്നത്. എന്നാല് ഇത് കള്ളമാണ് എന്നാണ് ഇന്ത്യന് എക്സ്പ്രസ് പ്രസിദ്ധീകരിച്ച വാര്ത്ത യുടെ അടിസ്ഥാനത്തില് മിക്കവരും ട്വീറ്റ് ചെയ്യുന്നത്.\n2001 ഗുജാറാത്ത് മുഖ്യമന്ത്രിയാകുന്നതുവരെ തന്റെ വസ്ത്രങ്ങള് അലക്കിയിരുന്നത് താന് തന്നെയാണ് എന്നാണ് അക്ഷയ് കുമാറിന്റെ ചോദ്യത്തിന് മറുപടിയായി മോദി പറയുന്നത്. എന്നാല് ഇത് കള്ളമാണ് എന്നാണ് ഇന്ത്യന് എക്സ്പ്രസ് പ്രസിദ്ധീകരിച്ച വാര്ത്ത യുടെ അടിസ്ഥാനത്തില് മിക്കവരും ട്വീറ്റ് ചെയ്യുന്നത്.\nമോദിക്ക് 1970 മുതല് തന്നെ അലക്കുകാരനെ ആശ്രയിച്ചിരുന്നതായാണ് വാര്‍ത്ത് വ്യക്തമാക്കുന്നത്. 2017 ഒക്ടോബര് 23 ന് മോദിയുടെ അലക്കുകാരനായ ചാന്ദ് മുഹമ്മദ് അന്തരിച്ചതായി ആയിരുന്നു ഇന്ത്യന് എക്സ്പ്രസിന്റെ വാര്ത്തആ. 1970 കളില് മുഹമ്മദ് മോദിയുടെ അലുക്കുകാരനായിരുന്നു എന്നാണ് വാര്ത്ത യില് പറഞ്ഞിരിക്കുന്നത്. ഇയാള് ഗോദ്ര സ്വദേശിയാണ്. ആര്എസ്എസ് പ്രചാരകായി മോദി ഗോദ്രയില് താമസിച്ചിരുന്ന കാലത്താണ് മുഹമ്മദ് അദ്ദേഹത്തിന്റെ അലക്കുകാരനായി ജോലി ചെയ്തത്.\nമോദി മുഖ്യമന്ത്രിയായിതുശേഷം മുഹമ്മദിന് പൊതുവേദിയില് വെച്ച് അഞ്ച് ലക്ഷം രൂപയുടെ ചെക്ക് കൈമാറിയിരുന്നു. എന്നാല് അത് സ്വീകരിക്കാന് മുഹമ്മദ് തയ്യാറായില്ല. പകരം കുറച്ച് സ്ഥലം നല്കാരനായിരുന്നു മുഹമ്മദ് മോദിയോട് ആവശ്യപ്പെട്ടത്. അത് തരാം എന്ന് മോദി വാക്ക് നല്കുുകയും ചെയ്തിരുന്നു. എന്നാല് സ്ഥലം അദ്ദേഹത്തിന് ലഭിച്ചില്ല എന്നും വാര്‍ത്തയിലുണ്ട്.\nTags: തുണിഅലക്കല് കഥയും നുണ; അപ്പോള് 2017 ല് മരിച്ച മോദിയുടെ അലക്കുകാരന് ആര്?\nസ്വപ്ന സുരേഷും സന്ദീപ് നായരും പിടിയിൽ\nമുഖ്യമന്ത്രിക്കെതിരെ വധഭീഷണി മുഴക്കിയ ആര്.എസ്.എസുകാരന്റെ ദുബായ് ജോലി തെറിച്ചു


ബെംഗളൂരുവിൽ 17-കാരൻ സ്വയം വെടിവെച്ചു മരിച്ചു | 18Sep2021\nബെംഗളൂരുവിൽ 17-കാരൻ സ്വയം വെടിവെച്ചു മരിച്ചു\nബെംഗളൂരു : ബെംഗളൂരുനഗരത്തിലെ നടപ്പാതയിൽ 17-കാരനെ തലയ്ക്ക് വെടിയേറ്റു മരിച്ച നിലയിൽ കണ്ടെത്തി. ആർ.ടി. നഗറിലെ ഗംഗാനഗർ സ്വദേശി ഭഗത് സിങ്ങിന്റെ മകൻ രാഹുൽ ഭണ്ഡാരിയാണ് മരിച്ചത്. സ്വയം വെടിയുതിർത്ത് ജീവനൊടുക്കിയതാണെന്ന് കരുതുന്നതായി സദാശിവനഗർ പോലീസ് അറിയിച്ചു. നഗരത്തിലെ ആർമി പബ്ലിക് സ്കൂളിൽ ഒന്നാംവർഷ പി.യു.സി. വിദ്യാർഥിയാണ്.\nസദാശിവനഗറിലെ ആർ.വി.എം. സെക്കൻഡ് സ്റ്റേജിലുള്ള ഇന്ത്യൻ എയർഫോഴ്‌സ് കമാൻഡ് ട്രെയിനിങ് ഹെഡ് ക്വാർട്ടേഴ്‌സിനു സമീപം വെള്ളിയാഴ്ച പുലർച്ചെ 5.30-ഓടെയാണ് സംഭവം. ഇവിടെയുള്ള ബി.എം.ടി.സി.യുടെ ബസ് കാത്തിരിപ്പുകേന്ദ്രത്തോട് ചേർന്ന് നടപ്പാതയിലാണ് മൃതദേഹം കണ്ടെത്തിയത്. വെടിവെക്കാനുപയോഗിച്ച തോക്ക് മൃതദേഹത്തിനു സമീപത്തുനിന്ന് കണ്ടെടുത്തു.\nആർമി ഹവിൽദാറായി വിരമിച്ച ഭഗത് സിങ്ങിന്റെ തോക്കാണിത്. മകനെ തോക്കുപയോഗിക്കാൻ പഠിപ്പിച്ചിരുന്നതായി ഭഗത് സിങ് പോലീസിന് മൊഴിനൽകി. പുലർച്ചെ 3.30-ഓടെയാണ് രാഹുൽ വീട്ടിൽനിന്നിറങ്ങിയത്. അലമാരയിൽനിന്ന് രക്ഷിതാക്കൾ കാണാതെ തോക്കെടുത്ത് പുറത്തുപോയ രാഹുൽ ഭണ്ഡാരി ബസ് കാത്തിരിപ്പു കേന്ദ്രത്തിന് സമീപം തലയ്ക്ക് സ്വയം വെടിവക്കുകയായിരുന്നെന്നാണ് പ്രാഥമിക നിഗമനമെന്ന് പോലീസ് ഡെപ്യൂട്ടി കമ്മിഷണർ(സെൻട്രൽ)എം.എൻ. അനുചേത് പറഞ്ഞു.\nജീവനൊടുക്കാനുള്ള കാരണം വ്യക്തമല്ല. പത്താം ക്ലാസിൽ 90 ശതമാനം മാർക്ക് നേടിയ വിദ്യാർഥിയാണെന്ന് രക്ഷിതാക്കൾ പറഞ്ഞു. പരീക്ഷയ്ക്ക് തയ്യാറെടുക്കുകയായിരുന്ന രാഹുൽ വ്യാഴാഴ്ച രാത്രി വൈകിയും പഠനത്തിലായിരുന്നു.\n326 പേർക്കുകൂടി കോവിഡ്; നാലുമരണം\nബെംഗളൂരു : സംസ്ഥാനത്ത് 326 പേർക്കുകൂടി കോവിഡ് സ്ഥിരീകരിച്ചു. നാലുപേർ മരിച്ചു. ഇതോടെ ..\nകെ.പി.എസ്.ടി.എ. സംസ്ഥാന നേതൃപരിശീലന ക്യാമ്പ്\nമൂടൽമഞ്ഞ്; വിമാനങ്ങൾ വഴിതിരിച്ചുവിട്ടു\nവിദേശ-ഇന്ത്യൻ വിദ്യാർഥികളുടെ സാംസ്കാരിക വിനിമയത്തിന് ഓൺലൈൻ പ്ലാറ്റ്‌ഫോം\nഹൃദയം തുറക്കാതെ ഹൃദയവാൽവ് മാറ്റിവെച്ച് ചികിത്സ\nഈദ് സമാപന സമ്മേളനം ഏഴിന്\nകോവിഡ് കാലത്ത് ലഹരി ഇടപാടുകൾ കൂടി\nക്രിസ്ത്യൻ പള്ളികളുടെ കണക്കെടുക്കുന്നത് അനാവശ്യം\nചെന്നായയെ വേട്ടയാടി ദൃശ്യങ്ങൾ സാമൂഹിക മാധ്യമങ്ങളിൽ പ്രചരിപ്പിച്ചു


Washington D.C., First Published 2, Oct 2019, 3:03 PM IST\nകശ്മീരിന്‍റെ പേരിൽ യുദ്ധമുണ്ടാവുന്നതിന് ചൈന ആഗ്രഹിക്കുന്നില്ലെന്നാണു വിശ്വാസം. എന്നാല് അതിര്‍ത്തി കടന്ന് ഇന്ത്യയില് ആക്രമണം നടത്താന് പദ്ധതിയിടുന്ന തീവ്രവാദ സംഘങ്ങളെ പാകിസ്ഥാന് നിയന്ത്രിക്കാന് സാധ്യതയില്ലെന്ന് അമേരിക്ക\nവാഷിങ്ടണ്: പാകിസ്ഥാന് ഇന്ത്യയെ ആക്രമിക്കുമെന്ന് നിരവധി രാജ്യങ്ങള്‍ക്ക് ആശങ്കയുണ്ടെന്ന് അമേരിക്ക. കശ്മീരിന്‍റെ പ്രത്യേക പദവി എടുത്തുകളഞ്ഞ നടപടി അടിസ്ഥാനമാക്കി പാക് ഭീകരസംഘടനകള് ഇന്ത്യയുടെ സേനാകേന്ദ്രങ്ങള് ആക്രമിച്ചേക്കുമെന്ന മുന്നറിയിപ്പ് നല്‍കിയിരിക്കുകയാണ് അമേരിക്ക. ഇന്ത്യന് സേനാ കേന്ദ്രങ്ങളെ ആക്രമിക്കാന് പദ്ധതിയിടുന്ന തീവ്രവാദ സംഘങ്ങളെ പാകിസ്ഥാന് നിയന്ത്രിക്കാന് സാധ്യതയില്ലെന്നാണ് മുന്നറിയിപ്പ് വിശദമാക്കുന്നത്.\nപാകിസ്ഥാനും ഇന്ത്യക്കും ഇടയില് അത്തരം സാഹചര്യമുണ്ടാവുന്നതില് ചൈനക്കും താല്‍പര്യമില്ലെന്നും ഇന്തോ പസഫിക് സുരക്ഷാ വിഭാഗം അസിസ്റ്റന്‍റ് സെക്രട്ടറി റെന്‍ഡാള് ഷ്രിവര് പറഞ്ഞു. പാകിസ്ഥാന് ചൈന നല്‍കുന്ന പിന്തുണ നയതന്ത്രപരമാണെന്നും ഷ്രിവര് വാഷിങ്ടണില് പറഞ്ഞു. കശ്മീരിന്‍റെ പേരിൽ യുദ്ധമുണ്ടാവുന്നതിന് ചൈന ആഗ്രഹിക്കുന്നില്ലെന്നാണു വിശ്വാസമെന്നും ഷ്രിവർ പറഞ്ഞു. അത്തരം ആക്രമണങ്ങള്‍ക്ക് ചൈനയുടെ പിന്തുണ ലഭിക്കില്ല. ഇന്ത്യയുമായി മത്സര സ്വഭാവം പുലര്‍ത്തുന്ന ചൈനക്ക് പാകിസ്ഥാനുമായുള്ളത് ദീര്‍ഘകാല ബന്ധമാണ്. പല വേദിയിലും ചൈന പാകിസ്ഥാന് നല്‍കിയ പിന്തുണ കശ്മീര് വിഷയത്തില് ലഭിക്കില്ലെന്നും പെന്‍റഗണ് വക്താവ് വ്യക്തമാക്കി.\nപത്ത് പേരോളം അടങ്ങുന്ന ചാവേര് സംഘത്തിന്‍റെ ആക്രമണമുണ്ടാകുമെന്ന മുന്നറിയിപ്പിനെ തുടര്‍ന്ന് ഇന്ത്യയുടെ അതിര്‍ത്തി പ്രദേശങ്ങളിലെ സൈനിക കേന്ദ്രങ്ങളില് സുരക്ഷ കര്‍ശനമാക്കിയിട്ടുണ്ട്. അമൃത്‌സർ, പത്താൻകോട്ട്, ശ്രീനഗർ, അവന്തിപുർ, ഹിൻഡൻ എന്നിവിടങ്ങളിലെ വ്യോമസേനാ താവളങ്ങളിലാണ് സുരക്ഷ ശക്തമാക്കിയത്. നേരത്തെ ബാലാകോട്ടിൽ ഇന്ത്യ തകർത്ത ഭീകരക്യാംപ് വീണ്ടും സജീവമായിട്ടുണ്ടെന്ന് കരസേനാ മേധാവി ബിപിൻ റാവത്ത് വ്യക്തമാക്കിയിരുന്നു. ഇതിന് പിന്നാലെയാണ് ചാവേറാക്രമണത്തിന് സാധ്യതയുണ്ടെന്ന രഹസ്യവിവരം ലഭിച്ചത്.


വിക്കറ്റ് വീഴ്ത്താന് മറന്ന് പേസര്‍മാര്, ആശ്വാസമായി അശ്വിന്; രണ്ടാം ദിനം ലീഡ് എടുക്കാന് പണിപ്പെട് - Samakalika Malayalam\nഅഡ്‌ലെയ്ഡില് അശ്വിന്റെ കളി; രണ്ടാം ദിനം ലീഡ് എടുക്കാന് പണിപ്പെട്ട് ഓസ്‌ട്രേലിയ\nBy സമകാലിക മലയാളം ഡെസ്‌ക് | Published: 07th December 2018 10:35 AM |\nLast Updated: 07th December 2018 10:56 AM | A+A A- |\nഅഡ്‌ലെയ്ഡില് ലീഡ് ഉയര്‍ത്തി ഭദ്രമായ സ്‌കോറിലേക്ക് എത്തുവാനുള്ള ഓസീസ് ശ്രമങ്ങള്‍ക്ക് തടയിട്ട് അശ്വിന്. ഇഷാന്ത് ശര്‍മ ഒഴികെ മറ്റ് ബൗളര്‍മാര്‍ക്ക്\nവേണ്ട നേട്ടമുണ്ടാക്കാന് സാധിക്കാതെ വന്നപ്പോള് ഓസീസിന്റെ മൂന്ന് മുന് നിര ബാറ്റ്‌സ്മാന്‍മാരെ അശ്വിന് ഡ്രസിങ് റൂമിലേക്ക് മടക്കി. രണ്ടാം ദിനം ചായയ്ക്ക് പിരിയുമ്പോള് നാല് വിക്കറ്റ് നഷ്ടത്തില് 117 റണ്‍സ് എന്ന നിലയിലാണ് ഓസ്‌ട്രേലിയ. 133 റണ്‍സാണ് ഇന്ത്യയ്ക്കിപ്പോള് ഒന്നാം ഇന്നിങ്‌സ് ലീഡ്.\nനേരിട്ട മൂന്നാം ബോളില് തന്നെ ആരോണ് ഫിഞ്ചിന്റെ കുറ്റി പറത്തി ഇഷാന്ത് ശര്‍മ ആതിഥേയരെ പ്രഹരിച്ച് തുടങ്ങിയെങ്കിലും മറ്റ് ഇന്ത്യന് പേസര്‍മാര്‍ക്ക് ഇശാന്തിന് പിന്തുണ കൊടുക്കുവാനായില്ല. അരങ്ങേറ്റ ടെസ്റ്റ് കളിക്കുന്ന ഹാരിസും മൂന്നാമനായി ഇറങ്ങിയ ഉസ്മാന് ഖവാജയും ചെറുത്ത് നിന്നതോടെ രണ്ടാം വിക്കറ്റിനായി ഇന്ത്യയ്ക്ക് വീണ്ടും കാത്തിരിക്കേണ്ടി വന്നു.\nഇന്ത്യന് ഇന്നിങ്‌സില് ഉണ്ടായത് പോലൊരു തകര്‍ച്ചയിലേക്ക് ഓസീസിനെ എത്തിക്കാന് ഇന്ത്യന് ബൗളര്‍മാര്‍ക്കായില്ല. ഹാരിസിനെ 26 റണ്‍സില് നില്‍ക്കെ മുരളി വിജയിയുടെ കൈകളില് എത്തിച്ച അശ്വിന് ഷോണ് മാര്‍ഷിനേയും വന്നപ്പോള് തന്നെ മടക്കി. 125 പന്തുകള് നേരിട്ട് ക്രീസില് നിലയുറപ്പിച്ച ഖവാജയെ 28 റണ്‍സ് എടുത്ത് നില്‍ക്കെ അശ്വിന് പന്തിന്റെ കൈകളില് എത്തിച്ചതോടെ ഇന്ത്യ കളിയിലേക്ക് വീണ്ടും തിരികെ വന്നു.\nഖവാജയെ പുറത്താക്കിയതിലൂടെ അശ്വിന്റെ ഇരയാവുന്ന 179ാമത്തെ ഇടംകയ്യന് ബാറ്റ്‌സ്മാനായി ഓസീസ് താരം. ടെസ്റ്റില് മുത്തയ്യ മുരളീധരനാണ് ഏറ്റവും കൂടുതല് വട്ടം ഇടംകയ്യന് ബാറ്റ്‌സ്മാന്‍മാരെ പുറത്താക്കിയിരിക്കുന്നത്, 191 വട്ടം. നാല് വിക്കറ്റ് നഷ്ടപ്പെട്ട് നില്‍ക്കെ പീറ്റര് ഹാന്‍ഡ്‌സ്‌കോമ്പം ഹെഡുമാണ് ഓസീസ് ഇന്നിങ്‌സ് മുന്നോട്ടു കൊണ്ടുപോയി ലീഡ് മറികടക്കാന് ശ്രമിക്കുന്നത്. രണ്ടാം ദിനം മൂന്നാം സെഷനിലേക്ക് കളി എത്തുമ്പോള് 117 റണ്‍സ് മാത്രമാണ് ഓസ്‌ട്രേലിയ സ്‌കോര് ചെയ്തിരിക്കുന്നത് എന്ന പ്രത്യേകതയുമുണ്ട്. വിക്കറ്റ് കളയാതെ നിലയുറപ്പിച്ച് നില്‍ക്കുകയാണ് ഓസീസ് നയമെന്ന് വ്യക്തം.\nഓസ്‌ട്രേലിയ ഇഷാന്ത് ശര്‍മ


ചില യാത്രകൾ: October 2009\nഈ യാത്രാവിവരണം മനോരമ ഓണ്‍ലൈനില് വന്നപ്പോള്\nകുട്ടിക്കാലത്ത് എപ്പോഴോ വഞ്ചിയില്‍ക്കയറി അച്ഛന്റെയൊപ്പം വല്ലാര്‍പാടം പള്ളിപ്പെരുന്നാളിന് പോയതിന്റെ ചെറിയ ഒരു ഓര്‍മ്മ ഇപ്പോഴുമുണ്ട്. 30 ല് അധികം വര്‍ഷങ്ങള്‍ക്ക് മുന്‍പുള്ള സംഭവമായതുകൊണ്ട് മറ്റൊന്നും ഓര്‍മ്മയില് ഇല്ലതാനും.\nകോളേജ് വിദ്യാഭ്യാസകാലത്ത് പലപ്പോഴും വൈപ്പിന് ദ്വീപിലെ മുരിക്കുമ്പാടം ബോട്ട് ജെട്ടിയില് ചെന്ന് ജലമാര്‍ഗ്ഗം ഒരിക്കല്‍ക്കൂടെ വല്ലാര്‍പാടത്ത് പോകണമെന്ന് ആഗ്രഹിച്ചിരുന്നെങ്കിലും അന്നെന്തുകൊണ്ടോ ആ യാത്ര നടക്കാതെ പോയി.\nകാലം ഒരുപാട് മുന്നോട്ട് നീങ്ങി. നാട് പുരോഗതിയുടെ പാതയിലേക്ക് കടന്നു. വൈപ്പി‍ന് ദ്വീപിനേയും, വല്ലാര്‍പാടത്തിനേയും, മുളവുകാടിനേയും, ബോള്‍ഗാട്ടിയേയുമൊക്കെ ബന്ധിപ്പിച്ചുകൊണ്ട് ഗോശ്രീ പാലങ്ങള് വന്നു. 50 പൈസാ ടിക്കറ്റെടുത്ത് വൈപ്പിനില് നിന്ന് 20 മിനിറ്റോളം ബോട്ടില് യാത്ര ചെയ്ത് എറണാകുളത്തെത്തിയിരുന്ന ജനങ്ങള്3മിനിറ്റുകൊണ്ട് പട്ടണത്തിലേക്ക് പാലം വഴി കുതിച്ചെത്താന് തുടങ്ങി.\nവൈപ്പിനില് നിന്ന് എറണാകുളത്തേക്ക് ഗോശ്രീ പാലം വഴിയുള്ള യാത്രയില് ഇടതുവശത്തായി വല്ലാര്‍പാടം പള്ളി കാണാനാകും. വല്ലാര്‍പാടം കണ്ടെയ്നര് ടെര്‍മിനലിന്റെ ഉയരമുള്ള മതില് റോഡിന്റെ വലതുവശത്ത് ഉയര്‍ന്ന് തുടങ്ങിയിട്ടുണ്ട് ഇപ്പോള് . ഏറണാകുളം നഗരത്തില് ഒരു ആരാധനാലയത്തിലും സൌകര്യമായി മനഃശാന്തി കിട്ടുന്നവിധത്തില് കുറച്ച് നേരം പോയി ഇരിക്കാന് പറ്റുന്ന ഒരു അവസ്ഥയില്ല. പക്ഷെ പട്ടണത്തിലെ തിരക്കില് നിന്നൊക്കെ മാറി നിലകൊള്ളുന്ന വല്ലാര്‍പാടം പള്ളിയില് സ്വസ്ഥമായും ഏകാഗ്രമായി എത്രനേരം വേണമെങ്കിലും പോയിരിക്കാം. കുറേനേരം അവിട‍ത്തെ ബഞ്ചിലൊന്നില് ഇരുന്ന് മടങ്ങുമ്പോള് മനസ്സൊന്ന് ശാന്തമായിട്ടുണ്ടാകും.\nവല്ലാര്‍പാടം ദേവാലയത്തെ പള്ളി എന്ന് പറയുന്നത് ശരിയാകില്ല. ഇപ്പോളത് ബസിലിക്കയാണെന്ന് മാത്രമല്ല 2004 സെപ്റ്റംബര് 12 മുതല് ഈ ദേവാലയത്തെ കേന്ദ്രസര്‍ക്കാര് ഒരു ദേശീയ തീര്‍ത്ഥാടന കേന്ദ്രമായി പ്രഖ്യാപിച്ചിട്ടുമുണ്ട്.\nദേവാലയത്തിലേക്കുള്ള വഴി ചെന്നവസാനിക്കുന്നിടത്തു തന്നെ കാണുന്ന കൊടിമരം ശ്രദ്ധിക്കപ്പെടാതെ പോകില്ല. ചരിത്രപ്രധാന്യമുള്ള ഒരു സംഭവം അരങ്ങേറിയ സ്ഥാനത്താണ് ഈ കൊടിമരം നിലകൊള്ളുന്നത്*.\n1524 ല് പോര്‍ച്ചുഗീസുകാരാണ് പരിശുദ്ധാത്മാവിന്റെ നാമധേയത്തില് ഈ ദേവാലയം സ്ഥാപിച്ചത്. പരിശുദ്ധാന്മാവിന്റെ നാമത്തിലുള്ള ഏഷ്യയിലെ തന്നെ ആദ്യത്തെ ദേവാലയമാണിത്. ഈ പള്ളിയുടെ ചരിത്രം മനസ്സിലാക്കാന് ശ്രമിക്കുമ്പോള് 485 വര്‍ഷങ്ങള് പുറകോട്ടാണ് നമുക്ക് സഞ്ചരിക്കേണ്ടിവരുന്നത്. ചരിത്രത്തിനൊപ്പം ഐതിഹ്യവും മതസൌഹാര്‍ദ്ദവുമൊക്കെ കെട്ടുപിണഞ്ഞുകിടക്കുകയാണിവിടെ.\nദേവാലയത്തിന്റെ ചരിത്രത്തിന് പ്രശസ്ത പോര്‍ച്ചുഗീസ് നാവികന് വാസ്ക്കോട ഗാമ കേരളത്തില് കാലുകുത്തിയ കാലത്തോളം പഴക്കമുണ്ട്. വാസ്ക്കോട ഗാമയുടെ ആഗമനത്തോടെ പോര്‍ച്ചുഗീസ് മിഷനറിമാര് കേരളത്തില് വരാന് തുടങ്ങി. 1524ലെ പെന്തക്കുസ്ത ദിനത്തില് വല്ലാര്‍പാടത്ത് പരിശുദ്ധാത്മാവിന്റെ നാമധേയത്തില് പോര്‍ച്ചുഗീസുകാര് ഈ ദേവാലയം സ്ഥാപിക്കുകയും പോര്‍ച്ചുഗലില് നിന്ന് കൊണ്ടുവന്ന ബന്ധവിമോചക നാഥയുടെ ചിത്രം പ്രതിഷ്ഠിക്കുകയും ചെയ്തു. 1676 ലെ വെള്ളപ്പൊക്കത്തില് ഈ ദേവാലയം നാമാവശേഷമായെങ്കിലും മാതാവിന്റെ ചിത്രം കായലിലൂടെ യാത്രചെയ്യുകയായിരുന്ന കൊച്ചിരാജാവിന്റെ മുഖ്യമന്ത്രിയായിരുന്ന പാലിയത്ത് രാമന് വലിയച്ചനു ലഭിച്ചു. വല്ലാര്‍പാടത്തുകാരുടെ അഭ്യര്‍ത്ഥന പ്രകാരം പള്ളി പുനസ്ഥാപിക്കാനുള്ള സ്ഥലവും സാമ്പത്തിക സഹായവും അദ്ദേഹം നല്‍കി.\n*രാമന് വലിയച്ചന് വിശ്വാസികള്‍ക്ക് മാതാവിന്റെ ചിത്രം തിരിച്ചുനല്‍കിയ സ്ഥാനത്ത് കൊടിമരം സ്ഥാപിക്കപ്പെടുകയുണ്ടായി. നാട്ടുകാര് പുതിയ ദേവാലയം നിര്‍മ്മിച്ച് മാതാവിന്റെ ചിത്രം അതില് പ്രതിഷ്ഠിച്ചു. ദേവാലയത്തിന്റെ ആശീര്‍വാദത്തില് പങ്കെടുത്ത രാമന് വലിയച്ചന് പള്ളിയിലേക്ക് ഒരു കെടാവിളക്ക് നല്‍കുകയും അതിലുപയോഗിക്കുവാനുള്ള എണ്ണ കൊട്ടാരത്തില് നിന്ന് സൌജന്യമായി നല്‍കുമെന്ന് പ്രഖ്യാപിക്കുകയും ചെയ്തു. ഈ പതിവ് ചില കാരണങ്ങളാല് ഇടയ്ക്ക് നിന്നുപോയെങ്കിലും 1994 മുതല് സെപ്റ്റംബര് മാസത്തില് മാതാവിന്റെ തിരുനാളിന് കെടാവിളക്കില് ഒഴിക്കാനുള്ള എണ്ണ വഴിപാടായി പാലിയം കുടുംബാംഗങ്ങളാണ് നല്‍കിപ്പോരുന്നത്.\n1752 മെയ് 23- )ം തിയതി വല്ലാര്‍പാടത്തെ ഒരു കുലീന തറവാടായ പള്ളിയില് വീട്ടിലെ ദേവു എന്നു വിളിച്ചിരുന്ന മീനാക്ഷിയമ്മ കുഞ്ഞിന് ചോറ് കൊടുക്കാനായി മട്ടാഞ്ചേരിയിലുള്ള ക്ഷേത്രത്തിലേക്ക് പോകുന്ന വഴിക്ക്, രാമന് തുരുത്തിനടുത്തുള്ള കപ്പല്‍ച്ചാലിലെത്തിയപ്പോള് ശക്തമായ കാറ്റിലും കോളിലും വഞ്ചി മറിഞ്ഞ് കായലില് താഴ്ന്നുപോയി. അന്നത്തെ വികാരിയായിരുന്ന ഫാദര് മിഖുവേല് കൊറയായ്ക്ക് മാതാവ് സ്വപ്നത്തില് നല്‍കിയ നിര്‍ദ്ദേശമനുസരിച്ച് മീനാക്ഷിയമ്മയേയും കുഞ്ഞിനേയും രക്ഷിക്കാനായി നാട്ടുകാര് കായലിന്റെ നാനാഭാഗത്തും വലയിട്ടെങ്കിലും ഫലമൊന്നും ഉണ്ടായില്ല. മൂന്നാം ദിവസം അവസാന ശ്രമം എന്ന നിലയ്ക്കെറിഞ്ഞ വല ഉയര്‍ത്തിയപ്പോള് അതില് മീനാക്ഷിയമ്മയും കുഞ്ഞും ജീവനോടെ ഇരിക്കുന്നതായി കണ്ടെന്നാണ് വിശ്വാസം. കരയ്ക്കിറങ്ങിയ മീനാക്ഷിയമ്മ കുഞ്ഞിനേയും കൊണ്ട് പള്ളിയിലേക്ക് ചെന്ന് തന്നെയും കുഞ്ഞിനേയും രക്ഷപ്പെടുത്തിയത് വല്ലാര്‍പാടത്തമ്മയാണെന്ന് സാക്ഷ്യപ്പെടുത്തി തങ്ങളെത്തന്നെ മാതാവിന് അടിമകളാക്കി സമര്‍പ്പിക്കുകയും ചെയ്തു.\nതുടര്‍ന്ന് ഇരുവരും ജ്ഞാനസ്നാനം സ്വീകരിച്ച് ദേവാലയത്തില് പ്രാര്‍ത്ഥിച്ചുകൊണ്ടും ദേവാലയവും പരിസരവും വൃത്തിയാക്കിക്കൊണ്ടും ജീവിച്ചുപോന്നു. ഈ ഓര്‍മ്മ നിലനിര്‍ത്തിക്കൊണ്ട് ആയിരക്കണക്കിന് ഭക്തജനങ്ങള് ഉദ്ധിഷ്ഠകാര്യ സാധ്യത്തിനായി തങ്ങളെത്തന്നെ വല്ലാര്‍പാടത്തമ്മയ്ക്ക് അടിമയായി സമര്‍പ്പിച്ചുകൊണ്ട് ഈ ദേവാലയത്തിലേക്ക് ഇപ്പോഴും വന്നുകൊണ്ടിരിക്കുന്നു.\nഒരു ഓശാനപ്പെരുന്നാള് ദിനത്തിലാണ് മീനാക്ഷ്മിയമ്മയുടെ അപകട സംഭവം ഉണ്ടായതായി കണക്കാക്കപ്പെടുത്തത്. അതുകൊണ്ടുതന്നെ ഓശാനപ്പെരുന്നാളിന്റെ ഭാഗമായി ആവശ്യമായ കുരുത്തോലകള് ഇപ്പോഴും വെഞ്ചിരിക്കുന്നത് അര കിലോമീറ്റര് ദൂരെമാറിയുള്ള നായര് തറവാടായ (മീനാക്ഷിയമ്മയുടെ തറവാട്) പള്ളിവീടിന്റെ മുറ്റത്തുവെച്ചാണ്. വലിയ പെരുന്നാളിന് പള്ളിയില് വിളക്കു തെളിയിക്കുന്നതിനുള്ള അവകാശവും പള്ളിവീട്ടുകാര്‍ക്കാണ്. രാമന് വലിയച്ചന്റെ കാലത്തു തുടങ്ങിയുള്ള മതമൈത്രി ഇന്നും തുടര്‍ന്നുപോകുന്നതിന്റെ ഉത്തമ ദൃഷ്ടാന്തങ്ങളാണിതെല്ലാം.\nഅടിമ സമര്‍പ്പണമാണ് ഇവിടത്തെ പ്രധാന നേര്‍ച്ചയെങ്കിലും മത്സ്യബന്ധന പ്രാധാന്യമുള്ള സ്ഥലമായതിനാല് ബോട്ട്, വഞ്ചി, വല എന്നിവയുടെ ആശീര്‍വ്വാദത്തിനും മറ്റുമായി നാനാജാതി മതസ്ഥര് എത്തുന്ന ഇടമാണിന്ന് വല്ലാര്‍പാടം ബസിലിക്ക.\nദേവാലയത്തിന്റെ പ്രധാന കവാടത്തിന് മുന്നിലായി ഒരു സ്റ്റാന്റില് കുറേയധികം ചൂലുകള് കൂട്ടിവെച്ചിരിക്കുന്നത് മറ്റൊരു നേര്‍ച്ചയുടെ ഭാഗമാണ്. ഭക്തജനങ്ങള് ഈ ചൂലെടുത്ത് ദേവാലയത്തിന്റെ മുറ്റം വൃത്തിയാക്കിക്കൊണ്ടിരിക്കുന്നത് ഒരു സ്ഥിരം കാഴ്ച്ചയാണിവിടെ. ഇത്രയധികം ഭക്തജനങ്ങള്‍ക്ക് തൂത്ത് വൃത്തിയാക്കാനെന്നവണ്ണം മുറ്റത്ത് നില്‍ക്കുന്ന2ഉറക്കംതൂങ്ങി മരങ്ങള് അതിന്റെ ഇലകള് പൊഴിച്ചുകൊണ്ടേയിരിക്കുകയും ചെയ്യുന്നു.\nദേവാലയത്തിനകത്തേക്ക് കടന്നാല് കാണുന്ന വല്ലാര്‍പാടത്തമ്മയുടെ ചിത്രം കാരുണ്യമാതാവിന്റേതാണ്. ചിത്രത്തിന് താഴെ B.M.V.Mercede എന്ന് രേഖപ്പെടുത്തിയിട്ടുണ്ട്. സ്പാനിഷ് ഭാഷയില് Mercede എന്ന വാക്കിനര്‍ത്ഥം മോചനദ്രവ്യം (Ransom) എന്നാണ്. പാപത്തിന്റെ അടിമത്വത്തില് നിന്ന് മനുഷ്യനെ സ്വതന്ത്രനാക്കുവാന് പരിശുദ്ധ മറിയം തന്റെ പ്രിയ പുത്രനെ മോചനദ്രവ്യമായി നല്‍കിയതുകൊണ്ടാകം മറിയത്തെ വിമോചകനാഥ (Our lady of Ransom) എന്നും വിളിക്കുന്നത്. 485 കൊല്ലം മുന്‍പ് സ്ഥാപിച്ച മാതാവിന്റെ അതേ ചിത്രമാണ് അള്‍ത്താരയില് ഇന്നും കാണുന്നത്. അതില് പുതിയതായി മീനാക്ഷിയമ്മയുടേയും മകന്റേയും ചിത്രം കൂടെ വരച്ചു ചേര്‍ത്തിട്ടുണ്ടെന്ന് മാത്രം.\nമതമൈത്രിയുടെ ഒരു കഥകൂടെ ഈ വരച്ചുചേര്‍ക്കലുമായി ബന്ധപ്പെട്ട് ഉണ്ടായിട്ടുണ്ട് വല്ലാര്‍പാടത്തിന്റെ ചരിത്രത്തില് . 1760ന് ശേഷമുള്ള കാലഘട്ടത്തില് വല്ലാര്‍പാടത്തെ വിശ്വാസികള് , അന്നത്തെ വരാപ്പുഴ ബിഷപ്പായിരുന്ന അലോഷ്യസ് മരിയാന് എന്ന ഇറ്റാലിയന് വൈദികന്റെ അടുത്ത് ചെന്ന് നടത്തിയ അഭ്യര്‍ത്ഥനയുടെ ഫലമായിട്ടാണ് മീനാക്ഷിയമ്മ എന്ന ഹിന്ദു സ്ത്രീയുടേയും മകന്റേയും ചിത്രം മാതാവിന്റെ ചിത്രത്തോട് ചേര്‍ന്ന് വരച്ചുചേര്‍ക്കപ്പെട്ടത്.\nനാല് വര്‍ഷങ്ങള്‍ക്ക് മുന്‍പ് അന്നത്തെ MLA ആയിരുന്ന ശ്രീ.കെ.വി. തോമസ്സിന്റെ നേതൃത്വത്തില് ആര്‍ക്കിയോളജി ഡിപ്പാര്‍ട്ടുമെന്റുകാര് ഈ ചിത്രം താഴെയിറക്കി പൊട്ടിപ്പോയയും ഇളകിയതുമായ ഭാഗങ്ങള് ശാസ്ത്രീയമായി ഒട്ടിച്ചുചേര്‍ത്ത് സംരക്ഷിക്കുകയുണ്ടായി.\nമീനാക്ഷിയമ്മയും കുഞ്ഞും അത്ഭുതകരമായി രക്ഷപ്പെട്ടതിനുശേഷം മാതാവിന്റെ അടിമകളായി ജീവിച്ചു. ആ ഓര്‍മ്മ നില നിര്‍ത്തുന്നതാണ് ഇവിടത്തെ സമര്‍പ്പണ പ്രാര്‍ത്ഥന. ഇവിടെ വരുന്ന ഭക്ത ജനങ്ങള് വൈദീകരുടെ മുന്നില് മുട്ടുകുത്തി നില്‍ക്കുന്നു. വൈദീകര് അവരുടെ ശിരസ്സില് കൈവെച്ച് പ്രാര്‍ത്ഥിക്കുകയും അമ്മയ്ക്ക് അടിമകളായി സമര്‍പ്പിക്കുകയും ചെയ്യുന്നു.\nദേവാലയമുറ്റത്ത് കൊടിമരത്തിനോട് ചേര്‍ന്നുള്ള റോസറി പാര്‍ക്കില് ക്രിസ്തുവിന്റെ ജനനം മുതലുള്ളതും ബൈബിളിലെ പ്രധാനപ്പെട്ടതുമായ രംഗങ്ങള് രൂപക്കൂടുകളില് പ്രദര്‍ശിപ്പിച്ചിരിക്കുന്നു. ദേവാലയത്തിനകത്തേക്ക് കടക്കുന്നതിന് മുന്‍പും പുറത്ത് വന്നതിനുശേഷവും കൃത്രിമ മരത്തിന്റെ ആകൃതിയില് ഉണ്ടാക്കിയിട്ടുള്ള ഇരുപതോളം മനോഹരമായ രൂപക്കൂടുകള്‍ക്ക് മുന്നിലൂടെ ഒരു നടത്തം എന്റെ പതിവാണ്.\nദേവാലയത്തിന്റെ പടിഞ്ഞാറുഭാഗത്തുള്ള സെന്റ് മെരീസ് ഹൈ സ്കൂളിനോട് തൊട്ടുള്ള പള്ളിമേടയിലേക്ക് കടക്കുന്നതിന് മുന്‍പായി രാമന് വലിയച്ചന് മാതാവിന്റെ ചിത്രം കായലില് നിന്ന് കിട്ടുന്നതിന്റേയും, മീനാക്ഷ്മിയമ്മയെ കായലില് നിന്ന് വലയിട്ട് രക്ഷിക്കുന്നതിന്റേയുമൊക്കെ ത്രിമാന രംഗങ്ങള് കാണാം.\nസ്വീകരണ മുറിയില് , തിരുസഭയുടെ ഇതുവരെയുള്ള മാര്‍പ്പാപ്പമാരുടെ കൊച്ചുപടങ്ങള് ചേര്‍ത്തുണ്ടാക്കിയ വലിയ ഫോട്ടോ ഒരെണ്ണമാണ് പ്രധാന ആകര്‍ഷണം. അതിനു പുറമേ സഭയുടെ ഇതുവരെയുള്ള എല്ലാ മെത്രാന്മാരുടെയും ചില്ലിട്ട ഫോട്ടോകള് ചുമരില് തൂങ്ങുന്നുണ്ട്.\nദേവാലയത്തിനകത്തെ നിശബ്ദതയില് മുഴുകി ആ ബെഞ്ചുകളിലൊന്നില് കുറേ നേരമിരിക്കാനല്ലെങ്കില്‍പ്പിന്നെ ദൂരെ നിന്നുവരുന്ന ആരെയെങ്കിലും സുഹൃത്തുക്കളെയൊക്കെ ബസിലിക്ക കാണിക്കാനാണ് ഞാനിവിടെ എത്തുക പതിവ്.\n2007 ജനുവരി 7ന് കര്‍ദ്ദിനാള്‍മാരും ആര്‍ച്ച് ബിഷപ്പുമാരുമൊക്കെ ചേര്‍ന്ന് 132 മെത്രാന്മാര് ദേശീയ സമ്മേളനത്തിന്റെ ഭാഗമായി ഈ ദേവാലയത്തില് ഒത്തുചേര്‍ന്നത് ദേശീയ പ്രാധാന്യമുള്ള ഒരു വാര്‍ത്തയായിരുന്നു. വല്ലാര്‍പാടം ഇന്ത്യയുടെ വത്തിക്കാനായി എന്നാണ് മാദ്ധ്യമങ്ങള് ആ ദിവസത്തെ വിശേഷിപ്പിച്ചത്.\nവല്ലാര്‍പാടം ബസിലിക്കയുടെ നാഴികക്കല്ലുകള് ഇപ്രകാരമാണ്.\n1524 ല് - പോര്‍ച്ചുഗീസുകാര് ദേവാലയം സ്ഥാപിക്കുന്നു.\n1676 ല് - വെള്ളപ്പൊക്കത്തില് പള്ളി തകര്‍ന്ന് ഒഴുകിപ്പോയ വല്ലാര്‍പാടത്തമ്മയുടെ ചിത്രം വീണ്ടെടുത്ത് പുതിയ ദേവാലയത്തില് പ്രതിഷ്ഠിക്കുന്നു.\n1888 സെപ്റ്റംബര് 23ന് - ലീയോ 13 -)മന് മാര്‍പ്പാപ്പ വല്ലാര്‍പാടം പള്ളിയെ Altare Previlegiatum in Perpetuum Consessum എന്ന പദവി നല്‍കി ആദരിക്കുന്നു.\n1951 ല് - ഭാരത സര്‍ക്കാര് ഇവിടം വലിയൊരു തീര്‍ത്ഥാടന കേന്ദ്രമായി പ്രഖ്യാപിക്കുന്നു.\n2002 ല് - കേരള സര്‍ക്കാര് ഇതൊരു വിനോദ സഞ്ചാരകേന്ദ്രമായി പ്രഖ്യാപിക്കുന്നു.\n2004 സെപ്റ്റംബര് 12ന് - ഇതൊരു ദേശീയ തീര്‍ത്ഥാടന കേന്ദ്രമായി പ്രഖ്യാപിക്കപ്പെടുന്നു.\n2004 ഡിസംബര് 1 ന് - ജോണ്‍പോള് രണ്ടാമന് മാര്‍പ്പാപ്പ വല്ലാര്‍പാടം ദേവാലയത്തിന് ബസിലിക്ക എന്ന അത്യുന്നത പദവി നല്‍കുന്നു.\nപ്രധാന വൈദികനായ റവ: തോമസ് പുളിക്കനോട് ചോദിച്ചാണ് ബസിലിക്കയും കത്തീഡ്രലും തമ്മിലുള്ള വ്യത്യാസം ഞാനൊരിക്കല് മനസ്സിലാക്കിയത്. സ്ഥാനത്തില് മുന്നില് നില്‍ക്കുന്നത് ബസിലിക്കയാണെങ്കിലും ഒരു അതിരൂപതയില് ഒന്നിലധികം ബസിലിക്ക ഉണ്ടായെന്ന് വരും. പക്ഷെ കത്തീഡ്രല് ഒന്നുമാത്രമേ കാണൂ. കേരളത്തില് കത്തീഡ്രലുകള് മിക്കതും ബിഷപ്പ് ഹൌസിനോട് ചേര്‍ന്നാണ് നിലകൊള്ളുന്നത്.\nഅല്‍പ്പനേരം അദ്ദേഹവുമായി കുശലം പറഞ്ഞിരുന്നതിനുശേഷം മടക്കയാത്രയ്ക്ക് മുന്‍പായി കൊച്ചച്ചന് ഫാ: ഗ്ലാന്‍സന്റെ മുന്നില് ഞാന് മുട്ടുകുത്തി നിന്നു. അദ്ദേഹം എന്റെ ശിരസ്സില് കൈകള് ചേര്‍ത്തു. അല്‍പ്പം ജലം തലയില് കുടഞ്ഞു.\nപാപത്തിന്റെ അടിമത്ത്വത്തില് നിന്ന് മനുഷ്യരാശിയെ മോചിപ്പിക്കാനായി സ്വന്തം മകനെ മോചനദ്യവമായി നല്‍കിയ മാതാവേ ഇന്നുമുതല് ഞാനും നിന്റെ അടിമയാകുന്നു.\nഓ വല്ലാര്‍പാടത്തമ്മേ, വിമോചക നാഥേ അങ്ങയെ ഞങ്ങള് വണങ്ങുന്നു, സ്തുതിക്കുന്നു. വിശുദ്ധിയുടേയും വിശ്വാസത്തിന്റേയും നിറകുടമേ ദൈവാത്മാവിനോട് സഹകരിച്ച് സ്നേഹത്തില് ജീവിക്കാന് ഞങ്ങള്‍ക്കും വരം നല്‍കണമേ. കാനായില് പ്രകടമായ അങ്ങേ മദ്ധ്യസ്ഥശക്തി ഞങ്ങളുടെ ജീവിതത്തിലെ ഇല്ലായ്മകളിലും പ്രകടമാക്കേണമേ. അപകടസന്ധിയില് ആയിരുന്നവര്‍ക്ക് അഭയമായ വല്ലാര്‍പാടത്തമ്മേ ഏറ്റം കഷ്ടപ്പെടുന്ന എന്നേയും കുടുംബത്തേയും അങ്ങേ സഹായം യാജിക്കുന്ന സകലരേയും കടാക്ഷിക്കേണമേ. ദൃഢമായ വിശ്വാസത്തോടെ അങ്ങേ തൃപ്പാദത്തിങ്കല് സമര്‍പ്പിക്കുന്ന എല്ലാ പ്രാര്‍ത്ഥനകളും പ്രത്യേകിച്ച് അങ്ങേ ദിവ്യപുത്രന് സമര്‍പ്പിച്ച് സാധിച്ചുതരേണമേ.\nലേഖകൻ :- നിരക്ഷരൻ at 01:56 60 comments / അഭിപ്രായങ്ങൾ